text:
呢兩個禮拜,影碟發行商仍然留一手等聖誕,到截稿前《颶風中心》同《忍者龜:變種新任務》等大片都仲未出,呢個禮拜最新鮮熱辣嘅得史泰龍伯伯隻《轟天猛將3》BD.不過龍叔叔真係唔忍心見住班花甲伯伯,不停揸槍轟天扮猛將,而且呢幾日facebook被「人形龍蝦」瘋狂洗版,搞到龍叔叔好似被蛇髮女妖點咗穴咁,呆在當場.不期然諗起古希臘嘅妖神傳說,不如翻煲出咗幾日嘅《戰神:海格力斯》,睇吓九頭蛇同地獄三頭犬鎮唔鎮得住隻龍蝦.
唔知有心致敬定無意踩場,年頭有齣講宙斯私生子嘅《大力戰神》,暑假又有齣講同一人物嘅《戰神:海格力斯》,呢位海格力斯仲紅過湯告魯斯.雖然拍同一人物嘅故事,但係兩齣戲嘅品質差天共地.《大力戰神》近乎將電視劇擺上大銀幕嘅粗製濫造,畀錢入戲院睇會嬲到𠝹爛埋隔籬位張凳.至於今日講嘅《戰神:海格力斯》,喺特技,拍攝手法,講古仔技巧,以至戰爭場面氣勢上都高班十倍.你對古希臘神話冇興趣?請留步,內衣王后,C朗女友,全裸露背露股呢啲keyword,總會叫你不停期待電影中陸續有嚟,信龍叔叔,呢兩嚿水絕對花得過.
天神疑幻疑真有新鮮感
故事以天神宙斯同私生子做背景,同龍叔叔最愛嘅PlayStation自家動作Game《God of War》系列,屬同一故事背景,其中一關嘅boss就係海格力斯.玩咗咁多集,對相關角色已經有唔少掌握,睇戲𠴱陣更加投入.而且主角Dwayne Johnson係龍叔叔喜愛演員之一,由N年前《蠍子王》到《狂野時速》系列都有捧佢場,每齣戲都充滿娛樂性.不過提提大家,《戰神:海格力斯》係套以神話作包裝嘅反神話電影,預告片入面見到嘅斬九頭蛇海德拉,赤手大戰涅墨亞獅子,打巨型野豬等,喺戲內只係曇花一現,純粹係講古佬嘅憶述,同埋主角嘅心魔幻覺.到底海格力斯係咪真係半人半神,通過咗12道考驗?導演刻意表達出一種曖昧味道,電影入面仲話九頭蛇係山賊所扮,斬落嚟見到蛇頭包住人頭,反神話反到出晒面.新鮮感係有,不過一心諗住過足CG特技癮嘅觀眾,難免會同龍叔叔一樣失望囉.
藍光影碟好大路咁分開2D同3D單碟版,無乜花臣包裝噱頭.近排畀IMAX畫面同Atmos養壞咗胃口,連今次收錄咗DTS-HD MA7.1音效,都開始覺得唔夠勁.不過平心而論,聲畫表現已經算中上,喺幾幕大型戰爭場面,聲畫都表達到唔錯嘅層次感.最要讚嘅係3D,唔計一般場景同人物嘅景深表現,戲內仲有好多位係故意凸顯3D效果,好似蛇咬,飛刀等,明知係假,下意識總會郁吓個身避一避,使多幾十蚊,就係要呢啲激凸感覺咋嘛.
簡介:
幾十歲老宅男,聽歌煲碟打機無一不癡,一生最大成就便是家中收藏幾千隻碟,假日只愛潛伏家中煲碟,親情跟愛情也拋諸碟後.


c: text/html

text:
中大歷史系degree
有幸prof睇得係我篇畢業論文,
請我讀mph, 每月再畀16K我做助教
讀左1年收埋我讀PHD, 都係唔使錢
不過忙到仆街冇時間返工
讀左兩年畢業, 其間0收入,
之後想做教蓄不過冇教育文憑做唔到,再讀埋就真係30歲
屋企又有經濟壓力
所以係板X做壽屍學徒 11.5K
節日幫同事頂埋更有 >13~14K
你講真定講笑呀
教蓄有 PHD 都唔夠? 一定要張死人教育文憑? 我好似識D朋友master已經教緊書啦喎.
就算真係一定要張教育文憑, 借財仔都頂埋佢啦, 點都好過去做壽屍學徒呀.
冇教育文憑只可以做TA, 要"教師"呢個TITLE一定要有教育文憑
雖然做既野差唔多, 但係人工差好撚多
其實我都係諗住做住先解決左燃眉之急先
讀degree已經爭緊~20萬loan, 每個月還緊2K
唔想再借錢
btw 遲D應該會返少幾更, 再讀PT文憑
哪, 呢個就係讀歷史同讀經濟既分別啦.
經濟學上黎講, 你讀degree 個20萬係叫做sunk cost, 即係已經潑出去既水, 收唔翻. 你讀唔讀張文憑都係要還既. 咁所以唔應該係考慮既條件.
應該考慮既係, 你讀文憑個成本係記得, 讀左文憑之後既回報係幾多. 例如讀文憑, 要借多20萬, 但係每個月如果多個壽司仔一萬, 咁兩年已經翻本賺凸, 所以應該去讀.

robotstxt: allowed

filter: keep


text:
-
1024
2015年03月13日
ENTERTAINMENT
FRESH
INFORMATION
目錄
打頭陣
滾熱辣
娛樂喧
媽咪姐
博出位
出外埠
揞名爆
靚抽王
單人訪
名人潮
亞熱帶
歐洋風
韓氣逼人
娛樂講呢啲
亞熱帶
有名份可以任性 中谷美紀力爭入宮
拍過電影《電車男》及劇集《仁醫》, 39歲嘅中谷美紀, 15年前做小三,搶走合作拍攝劇集《繼續》及《永遠的仔》嘅人夫渡部篤郎.由於兩人不倫戀關係,一直都好低調,就算渡部篤郎 05年尾跟結婚 7年嘅妻子村上里佳子離婚,佢哋依然唔敢將戀情公開.最近戀情突然浮面,日前俾雜誌影到兩人喺東京西麻布高調繑手行街.事實上,渡部篤郎一向花心,早前又俾人拍到與酒家女依挹,不過中谷美紀似乎唔係咁介懷,只想搣甩孭咗 15年嘅小三污名,攞番個「正印」名銜,名正言順入宮啫!
啱啱先話想同中谷美紀正式結婚嘅渡部篤郎,日前又俾人影到佢與酒家女鬼混,「花心篤郎」之名唔係白叫.不過有傳媒報道,中谷其實一直知道渡部篤郎唔安份,但選擇隻眼開隻眼閉,一旦正式入咗宮有咗名份,絕對唔似渡部篤郎前妻村上里佳子咁忍得,睇怕渡部篤郎再也「花心」不起咯!
同志疑雲
話說中谷美紀拍廣告走紅, 1999年正式踩入演藝界,因為唱得演得,演藝事業發展得唔錯,先後得過唔少「最佳女主角」獎.可惜性格關係,甚少跟演藝界人來往,更遑論有緋聞.由於私生活有啲神秘,因而傳聞特別多,先係有酒吧小姐爆中谷經常出入女同性戀酒吧,話佢係同性戀者.之後又有模特兒爆料話自己同中谷係「情侶關係」,仲話中谷送咗支金筆俾佢做定情信物,傳到真嘅一樣.哈,難得中谷美紀咁忍得,傳乜都唔回應,一副清者自清之態,原來佢當時正跟渡部篤郎發展緊不倫戀.
密戀 15年
中谷美紀同渡部篤郎不愧藝人,十幾年嚟,兩人都唔少合作,好似今個秋季新劇《錢的戰爭》又有同場機會,但他們段情冚得咁密,真係要寫個服字.


text:
手提電話
手提電話,或者流動電話(英文Mobile phone),簡稱手提,手電或者手機,係可以周圍都講到嘅電話,唔使喺固定地點用.除咗好似傳統電話咁可以用來傾之外,新一代手提電話可以用來打短訊,收發電郵,甚至可以上互聯網,影相錄片同埋打機.
手提電話係一推收發站來維持通訊,站連住公共電話網絡,咁樣,呢推站組成手提電話網絡.站與站之間訊號係會重疊,以免通訊中斷.早期叫手提電話網絡做蜂窩,因為網絡覆蓋就好似蜜蜂竇裏面嘅格,一個貼住一個.六角型分佈可以起最少嘅站,最大覆蓋率.英文蜜蜂竇一格格叫Cell,所以英文又叫做Cellular phone.
有一啲電話都好似手提電話周圍傾,不過就唔係用手提電話網絡.衛星電話就係一例,係直接同天上面嘅人造衛星轉駁.呢類一般都唔當係手提電話.
早期手提電話都幾大部,大細同水壺差唔多,重有人整電話型嘅水壺賣,所以啲人就叫佢做水壺,因為只係有啲錢嘅人先會用,所以就係身份象徵,啲人就叫佢做大哥大.
另一講法係,香港電視節目星星同學會有集搵咗洪金寶做嘉賓,話大家叫成龍做「大哥」,洪金寶輩份重高過佢,所以大家叫佢做「大哥大」;而佢又自稱係香港第一個擁有手提電話嘅人,所以手提電話就因為佢而有「大哥大」之稱 [未記出處或冇根據].
再有一講法係,手提電話重未有正式名嗰稱,香港人習慣叫「室內無線電話」做「無線電話」,同時亦有部份人叫手提電話做「無線電話」.無幾耐,有套叫《英雄本色》嘅港產片,片中有個叫「大哥大」嘅角色成日揸住呢種手提電話,所以啲人就叫手提電話做「大哥大電話」.


text:
係,我知呢套係強國片,甚至連「中港合拍」都唔算,我呢個咁法西斯嘅人冇理由走去睇,但鬼叫個導演叫彭浩翔,彭導放棄唔到三級片,我一樣放棄唔到彭導.
成套戲嘅脈絡好簡單,條大橋甚至係照搬《春嬌與志明》過嚟,有幾似?聽住啦喎:
《春嬌與志明》:春嬌同志明本來好好,但志明北上溝咗件索到震嘅大陸妹,但係同春嬌仲係藕斷絲連玩曖昧,拉拉扯扯過後當春嬌決定放棄個陣,志明又忽然明白到自己最愛嘅始終係又老又巢皮,但係勝在同聲同氣嘅過期港女余春嬌,最後志明係春嬌臨走之前又追返佢,楊千嬅竟然會撼得贏楊冪,完!
《撒嬌女人最好命》:張慧(周迅)同恭志強(黃曉明)本來好好,但小恭去台灣溝咗件「騷浪賤」台妹(隋棠),但係同張慧仲係藕斷絲連玩曖昧,拉拉扯扯過後當張慧決定放棄個陣,小恭又忽然明白到自己最愛嘅始終係唔識撒嬌粗聲粗氣,但係勝在有共同回憶嘅女漢子張慧,最係小恭係張慧臨走之前又追返佢,周迅竟然會撼得贏隋棠(呢次尚算合理),完!
無錯其實彭導嘅戲來來去去都係個幾招,佢啲戲始終係好睇在入面show出嚟嘅小聰明賤橋,雖然講唔出咩大道理,但係又好抵死咁囉!
呢套戲係取材自同名嘅愛情工具書,識撒嬌對女人嚟講的確好重要,用得好等同於一張唔使找數嘅信用卡一樣,可以碌到盡,碌完一張又一張,不過我覺得港女們已經唔需要學撒嬌,佢地已經將港男馴服到狗一樣,港女港男之間係S&M嘅關係,女王係從來唔需要向奴隸撒嬌,甚至係大街大巷打男友十四巴都OK,所以我諗港男睇呢套戲唔會有咩強烈感覺,因為即使係戲入面嘅周迅對佢地嚟講都係溫馴小綿羊嚟囉,呵呵!


text:
高質過垃圾藍絲bomba好多
高咪高 係要踩人 Stop la啦
垃圾藍絲我嫌踩得唔夠盡
傻的嗎9, 比較都唔向左走向右走得? Stop la啦
bomba成日拍埋D共鳴野真係垃向左走向右走圾, 呢D唔係叫creative
Stop la啦
無話唔比得 但使咪踩到地底泥?
傻的嗎既係你呀
比乜向左走向右走Seven野較 你比較左?乜向左走向右走Seven
淨係識一味話SevenSevenSeven
又冇理據支持 對人唔對事
講野都冇point既死傻仔
pointAuntie
係藍絲就要HiSeven你踩到盡
就算你啲片拍又識飛又點
當日高登仔玩喜記臭蟹又唔見你條好樣出黎嘈嘅?
喜記啲蟹可能好好食喎
咁又點?
小學雞
我諗如果有日你樓下餐廳個老闆姦咗Auntie,你都會繼續幫襯
因為間餐廳嘢食高質,而且你對事不對人
ching你真係好向左走向右走高質
唔怪得大大聲Hi我小學雞啦
你究竟明唔向左走向右走Seven明自己講緊D咩野?
又關我老母咩事 你究竟講乜向左走向右走Seven野
你舉D乜向左走向右走野例子出黎 兩樣野有乜Seven關聯
Hi人又乜向左走向右走SevenPOINT都冇 藍絲同質素有咩衝突
話人唔好之前你諗向左走向右走下自己講緊D咩野先啦
兩樣野性質唔同你冇向左走向右走Seven拉埋一齊講啦傻向左走向右走
你講佢地質素唔好但又關藍絲咩事
你跟向左走向右走番個主題先講啦傻Seven 質素有咩唔好你搵野証明啦 唔係講埋D唔關事既野
得把口係度Hi 小學雞
講野九唔向左走向右走搭八 仲要以為自己好向左走向右走幽默
傻向左走向右走 咪向左走向右走以為自己好向左走向右走岩 你得把口係度Hi架喳


text:
本人澳門親身"驚"驗
本人大約2008年9月左右同女友去左澳門玩
係香港既旅行社買左新世X酒店既套票
當日我地4點幾就到達酒店,之後就上左41X房
一入房就見到床隔離牆有另一道門,呢個時候就因好奇試下開,
但係開唔到既,之後我就出左去周圍行,到夜晚大約8點幾返黎,
諗住沖個涼就去賭錢,但呢個時候我就聽到有人推門開鎖既聲音,
咁我就出去睇下係咪有人開門,但開門後兩邊都無人,因為我地房係中間位置
所以有人既話無可能咁快走得切,咁就無理佢沖涼出去賭錢,
當時女友係房等我 而家我自己落左去賭錢 ,
賭完錢大約12點左右WIN左3千幾我就返左房,之後諗住訓覺既時候又聽到推門開鎖聲
咁我又再出去睇下係邊個,呢個時候望出去兩邊都係無人,咁我就關門
當我轉身既時候又有推門開鎖聲 咁我就即開門,呢個時候.......
都係無人,咁我就諗係咪有野呢,我諗下會唔會係隔離其他房關門振到炸
但我推下對門,係無可能有個D聲,咁就立即走落樓下大堂希望換房
當我想開門既時候個房門又再比人推門開鎖...呢個時候就咩都唔理照開門走,出面都係無人
落到去呢個時候我同大堂職員講我比人不斷咁玩門 希望轉房
之後佢同後面個位應該經理既人士講,個經理就細細聲講
經理: 又係咁呀.換房比佢啦
咁呢個時候都驚驚地..就換酒店算,
我女友事後同我講返係我去賭錢既時候都聽到咁既聲
佢重以為係我返黎去開門比我,但都無人係出面
事後返香港同人講有D人話因為我WIN左錢無比貼士有機會有個D野,
又有人話可能房入面另一對門係養左鬼仔 D職員通常只會話係可以去隔離房既門,
到最後都唔知點解.....
實用相關搜尋: 旅行社 香港 澳門 酒店 旅行


text:
之前有啲親政府傳媒話,佔領區衞生好差,八方之前都唔信,但噚日睇見原本喺旺角佔領區嘅大老鼠,竟然喺金鐘佔領區出現,真係唔到八方唔信佔領區會引老鼠!話說田少噚日朝早同兩個建制派議員探望絕食學生,點知田少嘅行動,引咗喺旺角俾人趕走嘅鼠王芬有樣學樣衝落去!
被潤「政治演說已足夠」
其實鼠王芬衝落去都算,但佢好似驚死冇人知咁,大聲要求同休息緊嘅絕食學生對話,即刻俾附近村民批評佢嘈生晒.絕食咗90個鐘嘅黃之鋒,最後都俾鼠王芬嘈醒,佢出嚟同鼠王芬講,自己一直有醫生監察住健康狀況,唔使梁議員擔心,仲反問有建制派議員致電特首梁振英游說同學生對話,問鼠王芬會唔會咁做.
鼠王芬即刻話自己已經發咗短訊畀特首,不過唔肯講個短訊係幾時發,只係不斷重申個短訊內容係話上次學聯同政府公開對話形式唔理想,認為雙方要喺閉門嘅「友善環境」下溝通.之鋒BB梗係唔俾佢耍,講明對話要有傳媒監察,最後仲潤咗鼠王芬一句:「我相信政治演說已足夠,我都要返去休息喇.」
鼠王芬之後俾10幾個市民驅趕,大鬧佢「做騷」,有阿伯指住佢理論,又有學生話「你不如叫梁振英落嚟啦」.難為佢被人不斷指罵,仍然唔肯走,仲指摘大家唔友善,直至喺附近請願嘅大專學術界黑袍遊行隊殺到,先成功令梁美芬消失於黑袍中,八方幾驚隻鼠王芬唔肯走,萬一有人call食環捉鼠王,咪盞公務員難做!
李八方
mailto:pf_lee@appledaily.com


text:
中環出更:李家仁美酒會俯首救美
著名兒科醫生「小明」李家仁,除咗兒歌唱得叻,原來飲紅酒都好有心得.由法國威登家族(LouisVuitton)第五代後人創立嘅餐酒品牌XLV,準備喺香港及內地市場大展拳腳,尋日喺灣仔會展舉行嘅香港國際美酒展之中宣布成立美酒會,實行以酒會友,李家仁就係呢個會嘅首批榮譽會員之一.就喺呢個美酒會嘅成立儀式上,李家仁上演咗一場英雄救美.
話說美酒會儀式發生咗小意外,由於一眾嘉賓要擠迫於狹窄嘅場地影大合照,夾喺一眾美女之間嘅李家仁,佢手中支限量版紅酒突然由盒中脫落,跌落地面打瀉晒之餘,玻璃碎片更擊傷身旁o靚模鍾蕙芝(Lavina)嘅玉腿.雖然當時李醫生已經飲咗幾啖「黃湯」落肚,但係都反應迅速,立即俯首為伊人療傷,在場人士都對李家仁嘅仁醫表現大為讚賞.
今次李家仁跌爛咗獲贈嘅紅酒係XLV嘅Pauillac2007,不但係呢個品牌嘅王牌產品,據聞仲係限量版添,真係有錢都未必買得到.如此彌足珍貴,李家仁卻不表可惜,佢最關心反而係Lavina嘅傷勢.雖然只係皮外傷,但係佢都叮囑對方要好好護理以免留下傷疤,真係憐香惜玉.事後李家仁對卓妮話,佢飲酒唔在乎平貴,亦唔介意係咪名牌,只要飲落順喉,唔會咁快酒精上頭,就算係好酒喎.
7歲開始嘗杯中物
李家仁透露,自七歲品嘗第一口雞蛋白蘭地開始,品酒經驗算豐富,但係都以輕嘗淺酌為原則,謝絕豪飲以免傷身.對於坊間嘅不醉秘方,如飲酒前先食牛油或飲汽水打底,佢話呢啲做法係減慢身體對酒精嘅吸收,論效果唔及麵包,而佢就係食咗麵包先至嚟美酒會品嘗佳釀,難怪李醫生有咁清晰嘅頭腦去應付突發事件喇.
卓妮
贊助商:


text:
曾經迷倒唔少宅男嘅「前輪后」趙海珠(珠珠),變身全職媽咪半年,阿仔轉眼亦21個月大.佢𠵱家其實都幾似李嘉欣,周慧敏等女藝人,間唔中就接拍廣告保持曝光率,新近佢就幫一個奶粉商嘅網上教育短片做主持,短片聽日喺網上有得睇,粉絲又可以見佢一面嘞.
今年33歲嘅珠珠,一早就被公認為好命水,工作方面,由「新聞之花」到「輪后」,轉去幫地產商賣樓,再變為全職湊仔,順風順水;最重要係,佢嫁到富二代老公,生活無憂.而且,雖然話做咗幸福師奶,但因為佢有做運動嘅習慣,佢話𠵱家體重仲輕過未生仔之前,真係令人羡慕不已.
生完仔想追個女
過去一段時間,佢間唔中會接拍廣告保持曝光率.佢今次主持嘅網上短片,算係佢全職湊仔後首次現身螢幕,主要講BB健康問題.
珠珠噚日出席宣傳活動時話,雖然曾經因為阿仔嘔奶同爆喊,不知所措,要不斷向身邊朋友求救,但現時已經應付自如,亦都唔會做怪獸家長.所以佢有時覺得,自己其實係時候重投職場,只要遇到啱嘅機會,無論公仔箱抑或財金界,佢都有興趣試,佢老公亦好支持佢咁話.
不過講係咁講,珠珠噚日跟一名15個月大嘅廣告BB女玩嘅時候,母愛大爆發,又話自己都心郁郁想追個女.咁重投職場與追個女之間,應該點取捨好呢?佢就話「好工同BB都唔係話有就有,所以都係交由緣份決定」喎!
李華華
mailto:LiWaWa@AppleDaily.com


text:
話說前幾日,有個友(先叫住佢做Rocky)問Facebook大神
咁佢話「當係帶細路仔去認識香港咁啦~」,識帶佢去認識香港,梗係帶佢去香港公園同九龍公園啦.
筆上年去咗一次香港公園個尤德觀鳥園,結果上咗癮,決定今年又去多次影雀,呢兩年最容易影的係一種白色藍嘴雀,呢D雀仔唔驚人,好定,即使你企係佢前影相,佢都唔會飛走,筆者鍾意咗呢隻雀仔.
影完堆雀仔,再帶佢去睇下銅像,記得同個細路講:「如果唔係有英國士兵哥哥,香港一早會滅亡,你知唔知打仗時時解放軍叔叔做緊咩?佢地咩都唔理,只係掛住去打中國士兵.」,咁Rocky 又成功被消失了.睇完銅像,可以帶佢去埋茶具博物館,可惜博物館當日休息,所以只可以係博物館附近影下相.其實係香港公園附近的動植物公園係有個英皇佐治六世的銅像,係紀念香港開埠百年,可惜太熱,筆者等天凍着大褸時先去影相.
帶完細路去香港公園之後,最近九龍公園有個展覽好適合所有港英「漁業」去睇,座落文物探知館的《郵歷香江》,
睇完令人懷緬過去紅郵筒,用英女皇郵票的年代.除咗《郵歷香江》之外,文物探知館的常設展覽都好值得去睇,佢會將以往香港所發現到的古物展出,由古錢幣到子彈炮彈都有展出(圖10)(圖11 ),當然亦有展出發掘到的宋元明代的瓷器,瓷片,包括以前在啟德發掘到的,以前未掘地鐵都已經會收藏瓷片,點解而加搵到古井,仲要係幾個古井唔去原址保留.(圖12)
點解香港公園同九龍公園咁適合所有漁業去?如果由中国人去管香港,你還會覺得佢地會關閉軍營後,轉成兩個大公園,與民共樂嗎?
抱歉,你必須要登入才能發表迴響喔!


text:
左優
左優或左𠰋[1](粵讀:zo2jaau1,注意「優」字嘅讀法),亦寫做左撇(注意粵語讀音同前面一樣),係指比較慣同擅長用左手做,好似寫字,呢啲平常嘢嘅人.對於右優用右手一樣.
概要[編輯]
左優嘅人一般來講,用左手嘅次數比右手多出好多,例如寫字,煮餸,揸筷子等.左優嘅人並唔係所有動作都習慣或偏好用左手,實際上完全左優嘅人並唔多.例如有啲人習慣用右手寫字,揸筷子,不過打波時就會用左手揸拍,呢種依照唔同行為選擇左或右手嘅情況亦有好多.另外,亦有雙手都能夠順利運用嘅動作.雖然好多人嘅利手同書寫嘅手相同,不過書寫並唔係判斷利手嘅標準.亦有只喺書寫,揸筷子時用左手,其他動作都習慣用右手嘅人.
喺印度同好多伊斯蘭國家,去廁所之後用左手裝水將屎窟周圍洗淨(唔用廁紙)嘅習慣,因此認為左手比較唔乾淨,食餐時唔露出左手,而有用右手進食嘅文化,一齊食嘢嗰時用左手會畀人覺得無禮貌.但印度同伊斯蘭國家亦有好多左優嘅人,喺食飯時用右手,其他動作都用左手進行.
左優嘅唔方便[編輯]
由於社會上大多數人都係右優,大多數嘅架生,設施,以至文字嘅結構都係為右優嘅人而設,左優喺生活中難免會有唔方便.以鉸剪為例,通常手指公外推,其他手指向入嘅動作,經過鉸剪中間嘅支點,可以令刀片夾實以剪斷啲嘢.但左手拎鉸剪做相同動作時,會有刀片夾唔實,剪唔直嘅感覺.好多左優改用右手剪嘢,或剪嘢時自我摸出用力嘅訣竅.而喺餐枱度,左優用筷子時,就特別容易同隔離嘅筷子「打交」,而引起誤會同尷尬.近年互聯網興起,唔少左優喺網上召集更多人,以為左優發言同捍衛佢哋嘅權利.


text:
中環出更:三智「長久」支票為曾老賀壽
退休後盡享含飴弄孫之樂嘅前全國人大常委曾憲梓,早前喺屋企過咗個溫馨嘅七十七歲生日,請埋班好朋友一齊與眾同樂.曾家三兄弟智謀,智雄同智明夾份送張支票畀爸爸,金額係九萬九千九百九十九蚊,寓意「長長久久」.大孫女凱栭,明星新抱黎瑞恩同智明嘅大女,就畫咗張賀卡祝爺爺多福多壽,氹到老人家不知幾開心.
黃英豪送一對金壽桃
曾家開枝散葉,子孫滿堂,壽宴當日個個好孝順,畀足心機製造驚喜畀老人家.不過曾老乜都有,要送咩禮物都幾考工夫.三兄弟一於送錢畀阿爸使,曾憲梓收票時好開心.不過佢踢爆話,三個仔每年生日時,佢都送上五十萬蚊做禮物,相當大手筆!幾兄弟即刻賣口乖,話希望下次送壽禮時拾級而上,最好由九十九萬九千九百九十九一路加上去.其實曾老講笑啫,三個仔咁有佢心,已係最好禮物.
當日「新金王」金至尊主席黃英豪都嚟賀壽,佢係金利來非執董,一做多年.佢送上自家出品嘅一對金壽桃,為壽宴增添唔少歡樂氣氛.有好友就親手將生日蛋糕捧到曾家,為曾老賀壽.
捐二千萬助家鄉發展
過咗生日冇耐,一向心繫家鄉嘅曾老返咗鄉下梅州,豪捐二千幾萬協助家鄉各項發展,包括捐贈九百萬元支持種樹,一千五百萬元喺梅縣興建足球場,再捐錢起老人院等,總之慷慨解囊,支持家鄉.
卓妮
贊助商:


text:
北九州市
座標: 33°53′0″N 130°52′0″E / 33.88333°N 130.86667°E
北九州市(粵讀:bak1 gau2 zau1 si5)係日本九州最北面嘅都市,喺福岡縣內東北部,係個政令指定都市.
概況[編輯]
1963年2月10號,過去作為交通要衝嘅小倉市,關門海峽邊以關門隧道連接本州嘅門司市,兩個工業城市戶畑市同八幡市,以煤炭輸出發達嘅港市若松市五市統合,成立咗北九州市,取名自呢個市喺九州嘅位置.
當年4月1號,北九州成為第6個政令指定都市.佢係九州地方第一個政令指定都市,重早過作為縣府所在嘅福岡市.
北九州市起先係靠佢背後嘅內陸地區筑豐地方產嘅煤而發展.啲煤喺若松地區加工,運出,明治時代末期,八幡地區起咗日本最初嘅鐵廠,用嘅原料之一就係筑豐地方出產嘅煤炭.之後八幡,戶畑發展成重工業城市,以佢哋做核心,日本四大工業地帶之一嘅北九州工業地帶形成咗.不過,喺五市統合成立北九州市之後,產業結構變咗,呢個地方嘅重工業衰退,令北九州市嘅人口下降.而家佢係政令指定都市之中人口第三少.
2004年時北九州市就想合併隔離嘅中間市,不過中間市嘅議員反對,話合併之後會只顧北九州而忽視當地,最終統合失敗.而家北九州同隔住關門海峽嘅山口縣下關市逐漸同城化,如果係同一個縣重可以話因為經濟,生活一體化所以合併,而家因為過咗縣界呢兩個市就好難合併.
地理[編輯]
北九州位於九州東北端,同本州嘅下關市隔住箇關門海峽.北面係日本海,東面係瀨戶內海.市內包含兩箇半島:企救半島,若松半島,海岸綫全長210公里,其中八成海岸係港灣之類嘅人工海岸,淨低嘅兩成屬自然海岸,由溺灣,岩礁組成.北九州係箇所有區都臨住鹹水嘅港市.
市區南邊多山,呢帶山區設咗北九州國立公園.有出名嘅岩溶地貌平尾臺,以及喺皿倉山上邊有畀人讚做「值一百億美金嘅夜景」,評爲新日本三大夜景之一嘅北九州夜景.北九州係福岡縣咁多箇市入面面積最大嘅,不過因為山多,啲屋,工廠,人口都集中曬喺海濱地區.


text:
賀歲電影《賭城風雲2》票房唔錯,但就有網民留言狂鬧,其中留言多數係圍繞套戲政治化,例如:「一世都唔會睇『舐共晶』拍嘅戲!」;有個又話:「王晶撐中共,一定罷睇《賭城2》!」.其實真係痴痴哋,睇戲啫!原來而家唔係要求套戲好唔好睇,而係仲要計算埋製作人嘅政治取向.或者不久將來,呢班咁有政治立場嘅網民去茶餐廳食個餐蛋麵嘅時候,都要問吓個廚師嘅政治取向.如果個廚師係支持中共嘅話,記得大大聲同佢講:「你舐共!我唔_食你碗面!」幾有型呀!
其實電影係團體工業,導演一個人無可能完成到一套電影,過程中要好多專業幕後人員配合.如果只係為咗某個人嘅政治取向,而抹殺咗一班人嘅心血,又或者放棄咗一個可能欣賞到一套好電影嘅機會的話,筆者真係覺得有啲不智.當然,作為觀眾絕對有權力批評電影嘅好壞啦,仲可以根據導演往績嚟決定入唔入場睇套戲.不過,千祈唔好未睇先閙,舉個例子︰你入馬場買馬,你可以根據練馬師嘅往績嚟買馬,但係你唔會因為個練馬師「舐共」所以唔買佢隻馬.好多時雖然練馬師嘅往績比較差,但係正所謂「99倍冷馬都有可能會跑出」,如果你又無買隻馬,人哋跑出咗就係咁閙,咁你真係要去睇吓心理醫生.所以睇戲可以鬧,但首要條件係:「睇咗先講啦!」
平心而論,《賭城風雲2》絕對比上年套《賭城風雲》好睇.
上集演員衣著造型核突肉酸,連有型人士發哥都俾佢整到極唔順眼(居然夠膽叫發哥著嗰套縮水西裝加吊腳褲),真係核突一絕.但係今集就有明顯改善,發哥回復有型瀟灑,衣著稱身好睇.另一主角張家輝都造型突出,其他各演員也身光頸靚.佈景美術方面簡潔亮麗,感覺上花咗唔少心思.再加上遊艇同泰國嗰幾個場口,令到套片出到當年「逢賀歲片必大製作!」嘅感覺.
再講配音上都有極大進步,筆者睇嘅係廣東話版本.記得上集配到好似業餘習作咁.好多時聲音,語氣和畫面都夾唔到,一係聲快畫慢,一係聲慢畫快.今集配音就完全舒服晒,發哥同張家輝配得生鬼非常.另外一啲吉鏡過場位配上搞笑對白,令到電影嘅節奏感加快.再加上用配聲嚟改善畫面上嘅小犯駁,呢種做法喺80年代嘅港產片經常可見.當配音員見到劇情或畫面出現小問題時,喺導演同意之下,佢哋會改動對白令到劇情或畫面合理化.後來流行咗現場收音,已經好耐未欣賞過咁好嘅配音室製作.另外用上一個機器人來演出儍強一角,感覺上唔比杜汶澤差.觀眾完全真心笑出嚟,但成本就差天共地喇.
最後再一讚嘅今次係減少咗合拍味道.上一集好明顯為咗遷就大陸市場,成日去估國內口味.令到好多場口劇情犯駁加戇居,最後結果係港產片唔似港產片.今集經過多年合拍經驗,終於搵到方向,拍出一啲當年雄霸亞洲嘅港產片感覺.雖然仲可以睇到有些位係為咗遷就大陸市場而落墨,但係都無影響整體嘅完整性,所以尚算可以接受.
當然,《賭城風雲2》唔係完美嘅,筆者就好唔鐘意發哥打拳嗰場戲.原因好簡單,打個比喻:喺荷理活男星中,辛康納利(Sean Connery)算又老又型,但係你唔會見到辛康納利喺電影裡面除晒衫打拳.因為人老左就一定會皺皮,做乜要自暴其短?
其實發哥喺《賭城風雲2》裡面有意無意間,將自己主演嘅角色「石一堅」定位在永遠比唔上「賭神高進」嘅角色設定之上,可見製作班底和演員仲未有信心超越從前嘅成就.然而電影最強嘅高潮位居然係刀仔同賭神出場,大笑之後嗰種光輝不再嘅感覺,真係令人有啲唏噓.
P.S. 另外,筆者都睇咗《衝上雲霄》,感覺唔係網上講到咁爛.靚人,靚景,靚攝影,係劇情有啲散同老套,不過絕對比《12金鴨》出色.


text:
PTU (電影)
想搵呢個詞嘅第啲意思,睇下(PTU).
《PTU》係齣港產片,導演杜琪峰,係2003年香港國際電影節嘅開片.
電影資料[編輯]
制作嘅單位同演員[編輯]
- 出品機構:銀河映像(香港)有限公司
- 出品人:李國興
- 監製:杜琪峰,唐慶枝(行政監制)
- 導演:杜琪峰,羅永昌(執行導演)
- 編劇:游乃海,歐健兒
- 主演:任達華,邵美琪,林雪,黃浩然,黃卓玲,盧海鵬,高雄,張滿源……等.
背景資料[編輯]
PTU,即係香港警察機動部隊(Police Tactical Unit,又叫做「藍帽子」),經過嚴格訓練,負責防暴同反罪惡,喺大量人流嘅地方控制秩序,支援第啲警察部門.
套片嘅背景係現代嘅香港,講警方同黑社會嘅瓜葛,圍繞住駐守尖沙咀一隊 PTU 一晚出勤嘅遭遇.
劇情大綱[編輯]
啱啱入夜嘅時份,駐守尖沙咀嘅一隊 PTU 坐住俗稱「豬籠車」嘅警車出勤,期間聽收音機知道較早前喺北角嘅一單解款車劫案裏面,一個頭部中咗鎗嘅警員喺醫院經搶救後傷重不治,車裏面嘅所有隊員為此議論紛紛,而佢哋嘅工作就係喺一片哀傷嘅氣氛之下開始.架車停低喺路口,PTU 各隊員就落車分成兩個小隊各自出發巡邏.
同一時間,反黑組(俗稱「O記」)沙展(警長)肥沙一個人去到火鍋店度遇到黑社會其中一個大哥馬尾同四個細佬喺度食飯,馬尾因為唔滿意肥沙一路咁盯住佢,於是叫四個細佬出去設計伏擊肥沙;當肥沙離開火鍋店一出門口,就見到其中個古惑仔畫花佢架車,於是肥沙就即刻追住佢,另一個古惑仔就用油漆淋到佢架車花喱碌;呢個時候,重喺火鍋店入面嘅馬尾被偷襲,俾個坐後面嘅後生仔從後一刀貫穿心臟,馬尾負傷衝出去截咗架的士,但係個的士佬因為驚得滯,掉低架車落車走咗去(後來因為嚇親而入咗醫院),於是馬尾自己坐咗喺司機位度諗住駕車去醫院,點知頂唔順死咗,而架車就撞咗埋路邊.
肥沙追住個古惑仔追到去後巷邊,佢估到後巷裏面一定有埋伏,於是拎出支配鎗兜後面路,諗住從另外一邊入口入去巷度制服班古惑仔,點知喺巷口俾堆垃圾跣一跣成個仆低暈咗,班古惑仔因為大佬命令,見肥沙暈咗都照樣打咗佢一餐.由女沙展(警長)阿 KAT 帶隊嘅一隊 PTU 小隊發現咗俾人打到不似人形嘅肥沙,於是通知由沙展(警長)阿展帶隊嘅另一組 PTU 到場支援,並且幫手包紥;後來肥沙發現自己唔見咗支配鎗,懷疑係嗰四個古惑仔拎咗去,當阿 KAT 正想通知上鋒有警員懷疑配鎗俾人搶咗嘅時候,同肥沙好熟嘅阿展立即制止,並且要求畀一晚時間幫肥沙搵返支鎗,阿 KAT 喺唔情願嘅情況之下畀佢哋時間搵失鎗.
阿展嗰組一行四人落到一間遊戲機中心搵馬尾嘅表哥阿 MATT,屈佢藏毒,阿展見 Matt 唔多合作,於是轉移叫馬尾個多咀嘅細佬用自己手指捽甩頸上嘅紋身,重不斷咁兜巴摑到佢頭暈暈,迫佢通知馬尾搵嗰四個細佬出嚟,但係打畀馬尾個電話就打極都打唔通;而喺馬尾撞車嘅現場,指揮嘅反黑組陳幫辦(督察)叫手下收集証物同埋將佢哋分類,再等重案組(CID)嚟接手,期間遺留喺現場屬於馬尾嘅電話就唔停咁響.無助嘅肥沙收到陳幫辦電話話有嘢做叫佢快啲趕去,心想呢舖仆街,唯有即刻去模型舖買枝模型鎗,然後趕到現場.佢見馬尾喺証物袋入面個電話係咁響就想去聽,諗住會有支鎗嘅消息,但係俾陳幫辦阻止,不過肥沙就趁收集証物嘅同事唔為意,靜靜雞聽咗個電話;遊戲機中心嗰邊阿展拎咗電話一聽發現原來係肥沙,先知道馬尾已經俾人殺咗,於是離開遊戲機中心,去搵專做假信用咭嘅線人.阿展叫隊員阿泰將個線人打到抖唔到氣,查問到嗰四個古惑仔嘅藏身之所,原來喺一棟舊樓嘅其中一個單位.打緊人嘅途中,大隊入面負責內外務嘅傳令員嚟到搵阿展,想話跟佢學吓嘢,但係幾個人都唔想畀佢知正喺度搵緊失鎗,於是呢個傳令員喺唔知做咩嘅情況下跟住阿展佢哋四圍巡.馬尾死亡現場嗰邊,因為重案組女幫辦(督察)MADAM 張殺到,肥沙臨急臨忙之下竟然將馬尾個電話同自己一樣型號嘅電話掉換咗都唔知.
肥沙去搵其中一個江湖中嘅老叔父肥祥叔打聽,點知肥祥叔話佢知做龍頭大哥嘅大眼喺度搵緊佢,想佢通知O記同其他手足提供保護;原來馬尾嘅龍頭老豆禿頭一口咬定佢個仔係俾大眼搵人殺死,大眼怕會掀起江湖嘅一場腥風血雨,所以想暫時暱埋避一避風頭.同一時間喺同一條街嘅另外一邊,MADAM 張亦都喺度向做臥底嘅貓仔攞料,但貓仔做得太耐臥底沉淪咗,於是俾 Madam 省咗一輪,要佢積極咁搵大眼出嚟查清楚件事.
阿展一行五人一路行到懷疑搶鎗嗰四個古惑仔嘅藏身唐樓,幾個人破門而入,剩係見到有三個女仔喺度喊,原來喺阿展嚟到之前,嗰四個古惑仔俾佢哋頂爺禿頭派人捉走咗,三個女仔重俾個班打手打咗一餐.離開單位之後,阿展即刻諗住打畀肥沙,但係接電話嘅竟然係重案組 MADAM 張嘅手下,阿展一聽唔對路就即刻收線;MADAM 張聽到裝喺物証袋裏面嘅電話居然係搵肥沙,於是懷疑之下叫手下去查吓個電話嘅物主同埋有咩號碼記錄.而肥沙嗰邊,佢手機不斷有好多人打嚟搵馬尾,直至馬尾個老豆禿頭打嚟,肥沙先醒覺到個電話唔係自己嘅,於是肥沙乘機約禿頭會面希望打聽失鎗下落,去到禿頭間貨倉時見到嗰四個古惑仔俾禿頭執行緊家法,將佢哋剝晒衫褲剃光晒頭,分別困喺四個細鐵籠入面;禿頭知道肥沙同大眼有連絡,於是要肥沙搵阿大眼出嚟講數,作為交換失鎗嘅條件,令到肥沙好難做.
天空忽然落起雨上嚟,PTU 嘅隊員紛紛去到指定地點等豬籠車嚟派雨褸;等緊嘅時候,肥沙打畀阿展要搵佢斟斟,阿展就約肥沙兩點鐘去中國冰室度會合.警方每次巡邏嘅時候,都要去到某啲巡邏路線嘅簽到箱攞本簽到簿報到,警員係要喺指定時間到達,如果有誤時就一定要向上頭解釋.肥沙喺茶餐廳度要求阿展唔好喺原定嘅四點去廣東道簽到,想佢四點半先簽,阿展左右為難,但係因為一早拍咗心口要幫手,所以默許咗;MADAM 張喺茶餐廳門口認得肥沙架佈滿黃色漆油嘅車,於是走咗入去,點知撞到正想走嘅肥沙,MADAM 張即刻質問點解佢個電話會裝咗喺証物袋裏面,肥沙一聽到即刻掉頭走咗去;MADAM 嘅手下追唔到肥沙,於是 MADAM 張就警告班在場嘅 PTU 隊員唔好幫肥沙隱瞞,唔係就會有麻煩.
喺廣東道口,有個成身行裝拎住旅行袋嘅黃衫後生仔企喺碼頭仔邊向黑漆漆嘅大海張望,等緊嚟接載嘅舢舨;肥沙就喺碼頭側邊嘅公眾電話亭打畀禿頭,話畀佢知大眼四點會喺廣東道呢度出現,於是禿頭即刻揸車出發.另一方面,MADAM 張由貓仔口中得知禿頭會去搵大眼,叫佢跟住禿頭就可以搵到大眼.呢個時候,阿 KAT 一隊人正喺廣東道附近發現咗好多架俾人惡意破壞嘅車,啲車嘅車門玻璃都俾人整到爛晒,重響晒防盜警鐘,不過就唔見有人,於是幾個人就埋伏喺路邊度等待犯人嘅出現.呢個時候,跟住阿展一隊人四圍遊嘅傳令員發現阿展佢哋冇跟住原定嘅路線前往簽到地點,於是就向阿展提出.阿展立即命令手下慢慢查清楚對面一個路人嘅身份證,同時記得要Call 翻電台留低紀錄.傳令員知道阿展咁做係同肥沙有關,雖然佢唔知咩事,但佢就勸告阿展唔好因為肥沙單嘢而令到成隊人有麻煩;阿展諗諗吓亦覺得有道理,於是帶住隊人往原定路線廣東道進發.
以下落嚟嘅一連串劇情係喺好短嘅時間內發生:
- 又再有汽車防盜響起警號,阿 KAT 等幾個慢慢咁向住聲音進發,當暱喺廣東道右邊一架泊好嘅車後面觀察時,見到個刑事毀壞者原來係一個踩單車嘅細路!佢掟爛啲車門玻璃,跟住開門偷晒啲擺喺櫃桶仔嘅碎銀;
- 呢個時候,大眼架車喺廣東道街尾轉入,停低喺廣東道左邊停車位;
- 肥沙喺T字路口電話亭前面望入廣東道見到大眼落車,跟住又見到禿頭架車由佢右邊而嚟轉入廣東道,一直去到大眼架車迎面冇幾遠停低;大眼見到前面架車落車嘅竟然係禿頭,先知道肥沙呃咗佢,於是好嬲咁遠遠望住呆企喺路口嘅肥沙;
- 肥沙望住街裏面兩大龍頭對峙,跟住又一架車由佢右邊駛過嚟,經過佢身邊時見到 MADAM 張同手足喺車度;架車停喺肥沙左手邊冇幾遠,MADAM 張就喺車裏面靜靜咁監視廣東道裏面嘅動靜.
- MADAM 架車呢頭停低,佢迎面就嚟咗架的士,的士打橫正正停喺廣東道口肥沙前面冇幾遠,放低咗三個又係滿身行裝嘅男人,跟住嗰個等船嘅黃衫後生仔就跑上嚟迎接佢哋;
- 阿展一班人跑到嚟廣東道,由街尾一轉入嚟就見到咁嘅情況:
- ⊕肥沙 □MADAM 架車 ▽禿頭 ▲大眼
- ●旅行袋男人 ◎阿展一隊人 ⊙阿KAT一隊人
-
- ────────────────
- ●●●● ⊕
- □
- ────┐ ┌─────
- │ │
- │▽ 廣 │
- │ 東 │
- │▲ 道 │
- │ ⊙│⊙
- │ ⊙│⊙
- │ ◎ │
- │ ◎◎◎◎│
- │ │
四個週身旅行袋嘅男子企喺路口,見到街尾阿展一班警員正慢慢咁行緊過嚟,於是各自喺旅行袋裏頭拎出重火力嘅鎗械準備向街裏面開火,而兩組 PTU 因為一早已經按住鎗袋戒備,一見勢色唔對,就即刻掹鎗向四個男人開火嚟個先發制人;原來佢哋就係較早時候係北角持械行劫嘅四個賊.同一時間,大眼同禿頭亦各自拎出短鎗向對方開火攻擊,直至雙雙倒地.肥沙因為冇咗支警鎗,袋住支係膠鎗,唯有即刻搵地方暱埋;而 MADAM 張本來想同班賊駁火,點知一開車門支鎗就跌咗落地,嗰個黃衫賊人見到佢想執鎗就即刻向佢開火,嚇到佢縮返入架車度唔敢出嚟;個黃衫賊見到肥沙經過 MADAM 架車走咗去,於是喺後面窮追不捨,一路追到去肥沙先前俾人襲擊嘅後巷,點知肥沙跑跑吓又喺呢條後巷度跣親仆喺度,不過今次冇暈底,重喺垃圾堆度摸返自己把失鎗!佢回身一鎗,就將緊追到巷口嘅黃衫賊打死咗;至於另外嗰三個賊人亦都因為突擊失敗而全部死晒.
四個械劫賊人死晒,兩大黑社會龍頭又死埋,而肥沙搵返支配鎗成個人輕鬆晒;臨尾肥沙重寸Madam 張,教佢向天開兩鎗叫做參與咗鎗戰,到時寫份靚Report博吓獎賞.事後各警員夾埋口供講自己點樣神勇開火擊斃悍匪,之前所有嘢如過眼雲煙.呢單因為搵失鎗而引發嘅一連串事件,喺個細路踩住單車嘅吱吱聲之中告一段落.


text:
MM Aveda 撰寫:
wesley1222 撰寫:
1 一開始係做junior 正常做幾耐升下一階段?
Junior除日常基本工作及學習外,如洗頭,吹頭,染髮,,冷/熱燙電髮,set頭,剪髮外,仲有就係學習\"溝通技巧\".而家一般兩到四年就會學完.當然視符你係咪真係用心學啦!你覺得好玩,有心機,勤練習當然快d.
2 人工分別有幾大?
由於最低工資,而家正正常常返工既就大約八,九千,醒目勤力就已經過萬連tips.有時而家Junior揾錢多過好多stylist.有d劈場揾錢多d,但學習時間或機會相對少d.
3 係唔係間間都學到d剪髮技巧?
有冇聽過髮型師話比你聽佢唔識剪髮?只係有認受性的多與少之分,要學得正統d,不妨去一d較有規模0既salon做,d客比錢多d,自然對整體要求高d,對你學習會有保証d.
希望各位可以幫幫手解答
如有興趣入行,記住唔好諗住呢行好輕鬆,唔係想嚇你,唔係叫你放棄.只係希望你將來可以做得好,要認真去面對呢個職業.而家太多人玩玩吓又轉行,最後就變成浪費自已時間,髮型呢個行業真係好奇特,可以好專業及受到極上專重,但又可以比人睇死然後再話你冇出色.希望幫到你啦.
其實我都係認真
我本身對髮型有興趣 得閒都會上youtube睇下剪髮片
覺得剪頭髮好似好有成功感同滿足感 所以對呢行有興趣


text:
無厘頭
無厘頭(粵拼:mou4 lei4 tau4),原本成句係「莫釐頭尻」,曾經一度被誤認作粵語粗口嘅其中之一.「尻」字最原本係解屁股舊骨,『說文解字:尻,臀也.』,而「無厘頭尻」原意係指啲人頭尾不分,亂晒大籠,唔知做乜,後尾因為個「尻」字等同賓舟嘅粗口字,所以先畀人用嚟當粗口咁用,其實原本呢個詞語係相當文雅.
另一個來源係來自無來頭(「來」讀lei4),即係唔知邊度來.
依家嘅「無厘頭」,意思同樣係鬧人講嘅嘢同埋做嘅事不知所謂,無聊到冇人有,又或者發生咗嘅嘢根本搞唔清來龍去脈,令到人一頭霧水.後來「無厘頭」呢三個字喺香港嘅電影入面出現,於是乎廣泛咁傳揚開嚟,甚至成為一種電影風氣,繼而影響埋社會意識形態,有所謂「無厘頭文化」.
無厘頭文化嘅特色係經常將講嘢嘅字詞誇張咁演釋,或者講埋晒啲同主題風馬牛唔喇更(牛頭唔答馬咀)嘅嘢,有時講緊嗰陣重要配合埋啲誇張嘅形體或者面部動作,目的係要令原本好簡單嘅說話或者訊息兜個大圈,搞到啲人唔知唔明一味得個估字.
香港著名電影藝人周星馳好擅長呢種誇張嘅演釋,佢將無厘頭呢種意識形態喺電影電視裏面大肆發揮,變成一種喜劇元素;睇返喺佢初期嘅電視或者電影作品裏頭,經常都會出現無厘頭嘅說話同埋形體動作嚟引人笑,於是就俾大眾公認為無厘頭文化嘅祖師爺.
因為周星馳嘅影響,而家「無厘頭」呢個詞亦都畀國語用咗去,喺粵語以外嘅語言都會用到呢個詞.
時至今日,「無厘頭」呢三個字雖然都重係一個貶義詞,但因為後面嗰個「尻」字慢慢咁俾人淡忘棄用,經過日子同埋社會形態嘅洗擦同打磨之後,基本上已經冇乜攻擊性,脫離咗粗俗語言嘅行列而成為一個普通嘅形容詞.
其他「無厘頭」[編輯]
雖然話「無厘頭」無冇點話清楚佢嘅定義,正因為噉,所以呢個詞成日俾人亂咁用.


text:
遲到金龍生日連相Report
咁多位師兄真係唔好意思,哩排忙到甩碌搞到話明小弟生日去完金龍,番黎出Report都無咗件事.
話說一早就諗住生日之後嗰日過大海玩番轉,由於有親戚係嗰邊星際做嘢,一早就俾咗船飛同兩間房俾我同啲fd過去玩,當日去到碼頭西閘等幾個fd,其間醒起未買套票,就行番過去成功,入到去諗諗諗,諗咗陣去生不如去熟,都係金龍啦.在此一提咁多位,係可以唔要船飛家,之前小弟唔知道,畢竟我有時都有工作係嗰邊,又因為屋企關係攞到免費船飛,慳得幾多得幾多嘛.
過到去,同班fd去食個葡國餐先,食完又去威尼斯行嚇,去葡環龍韻嗰邊影嚇相咁,hea hea嚇又到六點,先去龍記酒家食個生日飯,之後由於我班fd唔好嫖,但係就鍾意賭,而我就相反喎,咁我就梗係自己一個上金龍,而佢哋就去搵何生地頭賭番兩手.
之前都打咗俾媽咪留房家啦,一上到去啲知客問我點稱呼,有無留房,點知我都未開聲,係counter嗰個知客已經話我係邊個,帶我入邊間房咁,唔通我真係去得密到佢記得
入到房,媽咪一入黎就拖住兩件正嘢,打個招呼先都好呀,不過佢真係知我要求,兩件都好啱我心水,坐坐嚇玩玩嚇,我真係有諗過雙飛,但係每每係哩個時候,媽咪都會帶啲更正嘅女入黎咁梗係要個更正家啦,坐房都係唔講咁多啦,畢竟都係玩嚇骰盅,吹嚇水,不過我講嚇我今次揀嗰個囡囡啦,佢識講廣東話嘅,所以唔駛我煩,
畢竟小弟外國回流,唔好話普通話,廣東話都麻麻哋 有34D啦,高都應該有165咁上嚇嘅
上到房,又係玩除衫,不過哩個女女都係普通碰碰車,不過沖涼BM做足,吹又吹咗成十分鐘有多,好勤力,嗰日玩得特別開心,狀態又好,先女上玩咗陣之後就男上啦,都無幾耐女女捉實我,又咬我頸,我心諗唔係整痛佢咁大獲呀,陣間容咩影撚都整斷我家,係哩一刻我都唔駛問唔駛估,佢大叫唔好停,高潮到定唔知咩啦,(小弟普通話真係麻麻 )男上完又轉狗仔式,玩咗陣女女話想轉女上喎,so far出黎玩咗咁耐,女女話轉男上聽得多,我真係未聽過女女話想轉女上,話轉咪轉反正我無所謂,女上咗陣又黎咬我,我真係俾咬到痛,不過嗰嚇俾佢坐蓮爽緊,都唔理咁多,chok佢條腰多幾嚇就完事.
玩完,茶舞梗係走啦,去搵番班fd嘅時候,我見眾人死老竇咁款,睇個勢都係輸錢,班友一見到我,即刻叫我幫手賭,借我啲生日運咁話喎,我話得,但係要玩大細或者21點,畢竟百家樂我真係唔識,最後都真係幫佢哋追番何生唔小,輸小當贏啦.
個日食嘅就係哩條女,估唔到佢竟然上咗東方


text:
唔知大家又有冇睇過外國嘅花式電單車表演呢?現場嘅相信冇咩人會睇過,但電視上應該都見唔少啦!認真叫你控制架電單車喺空中飛嚟飛去你都唔制啦,咁不如就等Fail Hard《雜技電單車》嘅雜技人表演比你睇點趺法點飛先係最型啦!
呢隻Game係以第三身角度去玩,從而去控制佢去做各種花式動作,雖然玩法唔會比得上第一身視角咁緊張刺激,但呢隻Game勝在風格夠特別,唔會緊張之外休閒味亦十足.
首先,要幫佢買架靚仔啲嘅電單車…呃…一開始嘅錢唔夠,所以你得一個選擇,如果想要更加好嘅車就麻煩自己刷多幾關啦!
如果唔想換車,亦都可以拎啲錢嚟幫架車升級,相對黎講遊戲嘅耐玩性提高左唔少;控制方面非常簡單,只需要控制開車,停車同跳起就得!
不過成隻Game最大特別並唔係要睇你點拎晒三星過開,即使你拎到滿分亦都唔會比你過關住!咁應該點?就係將特技人玩弄致死先過到關啦~仲要係死得越慘越高分!(佢跌親仲會有笑聲同呻吟聲添架,用嚟發洩一流~!)
遊戲每關三個回合,如果在第一個回合就拿到三星評價,將得到另外的獎勵,一開始仲以為是喺有三條命呢,跌倒3次就得進醫院添.跌倒唔怕,爬起身又係一條好漢,再接再厲啦!
唔似得競技遊戲咁緊張刺激,又唔需要過多嘅技術要求,只係好純粹咁玩雜技,如果鍾意運動類型遊戲嘅話,不妨入手Fail Hard《雜技電單車》!
Comments
Powered by Facebook Comments


text:
寸王教落 遇強要擺「大巴陣」
阿仙奴今晚繼續英足盃衞冕之旅,16強迎戰英冠「阿一」米杜士堡,「兵工廠」近排又受傷兵困擾,「山神」阿歷斯山齊士同艾朗藍斯都加入咗十字軍,真係搞到領隊雲格頭都大埋!米堡領隊卡蘭卡曾經喺皇馬跟過「寸王」莫連奴,深諳「大巴陣」精要,今仗作客越級挑戰當然穩守行先,以米堡嘅人腳同質素,頂住頭45分鐘唔輸應該做得到,呢場玩半場和好路.
(now 621及633周一凌晨零時直播)
兵工廠傷兵滿營
阿仙奴陣中已經有迪保治,阿迪達同阿歷士張伯倫養緊傷,啱啱喺周中英超快車贏李斯特城一仗再添兩大傷兵,阿歷斯山齊士雖然傷勢冇乜大礙,但相信為穩陣起見唔會派佢出戰,而艾朗藍斯就大鑊啲,今場肯定缺陣.雖然雲格喺賽前講過會認真對待英足盃,希望冧到莊,但亦作出補充,指英超先係球隊首要目標,要確保下季都殺得入歐聯.明嘅,一個係吸引力大減嘅國內盃賽,另一個就金礦,識揀一定係揀後者,睇嚟「兵工廠」今場對米堡最多只會使出8成功力.
講到米堡,呢支近日升上榜首位置嘅英冠球隊,全靠領隊卡蘭卡先有今日.41歲嘅卡蘭卡曾經喺西甲班霸皇家馬德里做過莫連奴助教,盡得「寸王」真傳,大巴陣啦防守大過天,唔理踢法醜陋,但就成功令米堡成為英冠失波最少球隊,上一圈英足盃對住曼城都係以守致勝,今場對住阿仙奴當然係照辦煮碗喇!
靠車仔借將食胡
另外,卡蘭卡同「寸王」friend過打band,除咗學曉攞「大巴陣」外,陣中首席射手班福特,守將奧美魯奧同卡拿斯呢3大主力都係車仔借將,為咗日後有機會重返史丹福橋,有機會對阿仙奴仲唔爭取表現咩?莫連奴出晒名係阿仙奴領隊雲格嘅剋星,雲格對住「寸王」一向冇乜符弗,今場對住「寸王徒弟」卡蘭卡擺出嘅米堡「大巴陣」,睇嚟定要經過一番苦戰,要贏都要等下半場.


text:
《One Piece》粉絲留意,距離最新一集《One Piece:海賊無雙3》(簡稱OP無雙3)發售時間唔足1個月,係時候儲定錢啦!今集首次登陸PS4,畫面同系統令人更加期待,上集因原創故事同自由流程嘅玩法,令關卡少咗又悶咗,搞到唔少粉絲冇晒癮,就算系統搞得幾好都冇用.好在BANDAI NAMCO今次醒目,主要模式唔止再次以呈現原著故事為基礎,遊戲劇情更索性以第二部「新世界篇」做起點,包括埋連漫畫都未畫完嘅「德雷斯羅薩篇」,登場角色自然更多更新,粉絲必玩!
text-Nam photo-Yuk,網上圖片
發售日:3月26日
夥伴攜手出擊
原著角色數量極多,主角路飛嘅草帽海賊團,王下七武海,超新星,世界政府等唔同組織嘅人物加埋近百,要放晒入game內都好考功夫.今集追加咗全新嘅「羈絆打擊(キズナアタック)」系統,令到唔同角色有更多出場機會.而每個角色可帶夥伴角色上陣,夥伴會不時出現幫手攻擊,產生嘅傷害更會轉化成羈絆能量,令你嘅攻擊更有威力,面對強敵時亦唔使再孤軍上陣.
藤虎初體驗
上星期SCEH舉行大型「新春傳媒預覽會」,展出嚟緊唔少PS4勁game,《OP無雙3》當然有份,更有體驗版展出,除咗路飛,羅兩個上集已有嘅角色外,今集新登場嘅新角色新任海軍大將藤虎都可以試用.短短一關進攻魚人島已經玩到我停唔到手,藤虎動作慢但攻擊範圍巨大,開山劈石乜都得,而且靠住PS4強大機能,今集敵人數量大大提升,係咁易玩10分鐘已經做到千人斬,爽到極!最後提提你,遊戲中文版預定5月發售,要早玩早享受定遲玩睇劇情,自己諗諗好喎.
伸延內容:


text:
中環出更:名人愛名校落本為仔女鋪路
望子成龍,望女成鳳乃人之常情,早兩日卓妮撞到前財爺梁錦松夫婦去聽拔萃男書院附屬小學嘅小一入學簡介會,尋日輪到港島傳統名校聖保羅男女中學附屬小學搞簡介會,見到嘅名人仲多,好似民政事務局副局長許曉暉(Florence),風之后李麗珊夫婦同前新聞之花黃德如夫婦都有現身.
講開Florence,佢啱啱先同十六名副局政助訪問上海,尋日提前返港,一落機就趕去聖保羅個簡介會,為五歲嘅乖女攞定資料.Florence話,佢嘅心情同其他家長一樣,都係想個女入到好學校,所以安排咗個女學畫畫,彈琴同埋書法.至於一個月用幾多錢培訓個女,佢就耍手擰頭唔肯講,仲不停hardsell話政府好多文娛康樂活動都唔使錢,即使要收費都好平,好似歷史博物館,鐵路博物館等,都好適合家長帶子女去參觀.Florence仲話,佢唔係只揀直資學校,個女都會參加統一派位.
珊珊讚愛女文武雙全
風之后李麗珊同老公黃德森都係呢個入學簡介會嘅座上客,珊珊一身運動裝上陣,黃德森就着恤衫西褲,仲戴埋眼鏡鬼咁斯文.珊珊拍過廣告,話養一個小朋友要四百萬,佢有無用四百萬培育個女就未知,但一定都花盡心機.
珊珊尋日話,個女運動方面應該無問題,因為除咗佢哋兩公婆嘅強項風帆之外,個女仲識游水,划艇,獨木舟,連彈琴,跳舞,音樂都樣樣精,可以話係文武雙全.用佢嘅話說:「媽媽要做嘅嘢我都做晒!」睇嚟做珊珊嘅女都好唔容易,要培養愛女,四百萬都應該唔夠用.
卓妮仲喺簡介會度撞到前新聞之花黃德如同佢嘅醫生老公梁宗存,追問之下先發現佢哋只係K2學生嘅家長,佢話自己提早一年去聽簡介會學吓嘢,真係緊張過緊張大師.聖保羅男女中學附屬小學校長李端儀就話,年年都有唔少名人嘅仔女入讀,但佢哋唔會有優待,學校會一視同仁,睇番個小朋友適唔適合入嚟讀書.
卓妮
贊助商:


text:
車仔今年個頭開得好,中後段回落,點知鏝仲Seven
依加車仔仲差23分就一定夠分,雖然我覺得最終應該人地會仲失多5-6分
咁車仔應該6場加一和就夠,但我都怕班波會中伏
我地唔會輸/和既?
23分係可以唔洗理人地幾多分都夠贏
咁咪8勝3輸/7勝2和2輸
咁我再9up話人地應該仲會失多2場分
咪話6場加1和夠分,已經計曬和同輸了
而家只不過打左27場
垃圾車已經累積左63分
仲有11場比賽
垃圾車係剩下賽事取得8場勝利
就一定可以奪冠
即係話垃圾車仲有3場波可以失分走盞
只要我地Oscar 沙皮狗 法比 鬥心同熱誠返左黎
根本可以不失一分 奪冠卓卓有餘
輸左2場又有咩所謂?
你問下自己 有邊隊奪冠隊伍係一分都無失過?
最緊要可以做雙冠王
車路士 九十五分奪冠
即係最多贏三十一場 仍有七場失分
阿仙奴 跨季十四連勝
我地下季仲有大把時間去十四連勝
根本就唔需要跨季完成
曼城 不說也罷
根本就無咩記錄可談 只不過金錢作武器
論門將我地卡吐比祖赫特更伏 更年輕 clean shit技巧更趨成熟
見到你地係咁抽垃圾車水
我真係越諗越向左走向右走灰
根本唔知自己做乜要支持一隊球隊10幾年而換得俾人嘲笑既地步
知唔知咩叫尊重,respect?
好向左走向右走煩囉成日搬D歷史出o黎話點話點
我心諗一句, 你講既我全部知, 甚至乎你唔知既我都知
第一唔使你教我
第二唔使你分析我聽
第三我無Hi 你隊愛隊先
一輸波出面最少半版post 係抽水
好難忍到一個都唔reply
或者轉去其他forum 係唯一解決方法


text:
男生最想要的3大類型女生!
[FROM - LOVE INSIGHT ]
有無發現,有某啲類型嘅女生總係特別能夠留住男生嘅心?佢哋唔係特別靚,身材特別好,但就正正係男生鍾意嘅類型,究竟男生想要邊類型嘅女生,睇吓下文就知!
夠bright的女生
乜嘢叫夠bright?就係要有自信!首先你要相信自己,你哋成為情侶係因為佢夠運,而唔係你好彩先有佢做你男朋友,呢種自信會令你顯得神采飛揚.如果你想男生認為你嘅性格好吸引佢,認為你好bright,光芒四射,秘訣就在於做人要開開心心,樂於做自己.同佢分享自己嘅想法同見解,證明你夠自信,會放膽講出心底話,成為佢嘅「靈感女神」;因為你,佢都想自己成為「the best」!
有幽默感的女生
咁唔代表你要做一本人肉笑話集,不停地搞gag,而係你要將生活同自己看得夠通透.如果你對自己外表有自信,可以同朋友從容,愉快地相處,而且能夠拎自己嘅錯處同弱點嚟講笑,就最吸引,因為無胸襟接受自己嘅弱點,或者唔肯拎自己嚟開玩笑嘅女生,會令男生感到無安全感.你對自己充滿幽默感,表示你同時能夠接受佢嘅小弱點.你要俾佢知道,佢嘅小缺點只會令佢更cute更有趣,而唔係相反(當然,唔係叫你漠視佢嘅小缺點,如果佢成日發你脾氣,就唔算係小缺點!),咁做會令佢感到同你一齊係自在同開心.
善解人意的女生
搵到一個能夠了解自己嘅女生,對男生而言絕對係好正.如果要領會佢嘅渴望同夢想,最好嘅方法係俾佢覺得無其他人有你咁細心,時時刻刻都會深入地聆聽佢嘅說話.例如男生感到事業上一片迷惘時,同你傾完之後,佢會覺得你知佢想要咩,有人能夠明白佢,佢會覺得有你喺身邊係一件好有安全感嘅事.當你俾意見佢之前,先集中精神聽佢嘅說話,你唔單止要做佢嘅朋友,仲要做個善解人意嘅知己,變成佢嘅親密戰友,有咩重要事需要商量時,你就會成為佢嘅首選人物.當佢發現你能夠諒解佢,有耐性而且能俾非常合適嘅建議佢時,佢會知道自己唔可以無咗你!


text:
中國共產黨第九次全國代表大會
中國共產黨第九次全國代表大會於1969年4月1號至24號喺北京召開.出席代表1512人,代表當時全國2200萬黨員.由於當時各地黨組織處於癱瘓狀態,無法正常進行代表嘅選舉,多數代表由革命委員會同各造反組織嘅頭頭協商決定或上級指定,以致很多品質惡劣嘅幫派骨幹,打砸搶分子,林彪,江青一伙嘅爪牙,成為咗九大代表.有嘅人是喺確定為九大代表之後,先自趕辦入黨手續,或喺去北京列車上突擊入黨.相當多嘅原八屆中央委員同候補中央委員處於被審查或者坐緊監,未能作為代表出席九大.
毛澤東主持開幕式並致開幕詞,林彪代表中共中央作政治報告.報告以「無產階級專政下繼續革命嘅理論」為核心,全面肯定咗「文化大革命」,話「無產階級文化大革命」係一場真正嘅無產階級革命,係對馬列主義理論同實踐嘅一個偉大嘅新貢獻;將黨嘅全部歷史講成係兩條路線鬥爭嘅歷史,即所謂「毛主席嘅馬克思列寧主義路線,同黨内右嘅同『左』嘅機會主義路線鬥爭嘅歷史」,虛構咗以劉少奇為阿頭嘅「資產階級司令部」,肯定咗強加畀劉少奇嘅種種罪名;對中國社會嘅形勢以及黨嘅政治狀況作咗錯誤嘅估計,响呢種基礎上提出咗所謂「鬥,批,改」嘅新任務.報告對戰爭到嚟嘅可能性作咗緊迫同跨大嘅估計,過分強調要準備打仗.
大會通過咗政治報告同黨章修正草案.九大通過嘅新黨章,錯誤咁將「無產階級專政下繼續革命嘅理論」同林彪「係毛澤東同志嘅親密戰友同接班人」寫入咗綱;對毛澤東思想作咗歪曲嘅闡述;刪除咗原黨章中黨員權利一節,取消咗黨員嘅預備期,取消咗中央書記處,取消咗中央監察委員會等機構.
大會選舉出中央委員170人,候補中央委員109人,其中原八屆中央委員同候補中央委員只有53人.
中共九大使「文化大革命」嘅錯誤理論同實踐合法化,喺思想上,政治上,組織上嘅指導方針都係錯誤嘅.
一中全會[編輯]
中國共產黨第九屆中央委員會第一次全體會議於1969年4月28日喺北京舉行.會議選舉產生咗新一屆中央領導機構.名單如下:
- 中央委員會主席:毛澤東
- 中央委員會副主席:林彪
- 中央政治局常務委員會委員:毛澤東,林彪,
(以下按姓氏筆劃為序)陳伯達,周恩來,康生
- 中央政治局委員:毛澤東,林彪,
(以下按姓氏筆劃為序)葉群,葉劍英,劉伯承,江青,朱德,許世友,陳伯達,陳錫聯,李先念,李作鵬,吳法憲,張春橋,邱會作,周恩來,姚文元,康生,黃永勝,董必武,謝富治
- 中央政治局候補委員:紀登奎,李雪峰,李德生,汪東興
二中全會[編輯]
中國共產黨第九屆中央委員會第二次全體會議於1970年8月23日至9月6日喺江西廬山舉行,毛澤東主持咗會議.林彪一班人喺會上通過稱讚毛澤東為「天才」嘅辦法,借以吹捧林彪,鼓吹要設國家主席,想以此達到佢奪權嘅目的.8月24日,陳伯達喺華北組宣講由佢編選經林彪審定嘅《論天才》嘅材料,煽動華北組通過決議:堅決要求設國家主席.8月31日,毛澤東發表《我的一點意見》一文,揭穿咗「稱天才」嘅騙局,指出咗佢哋喺廬山搞突然襲擊,煽風點火,唯恐天下不亂嘅陰謀同野心,指出唔好再提設國家主席嘅問題,從而挫敗咗林彪反革命集團向黨發起嘅有組織,有預謀嘅進攻.為此,全會宣布對陳伯達進行審查.
全會批准咗國務院關於全國計劃會議同1970年國民經濟計劃嘅報告;批准咗中央軍委關於加強戰備嘅報告.


text:
體驗團報告
ESTEE LAUDER
Double Wear Stay-In-Place High cover Concealer SPF35
持久完美遮瑕霜SPF35105 like +1
體驗評鑑報告
iamcheukche
年齡:25-29
膚質:混合性關注 體驗達人
遮瑕霜既主要作用就係要遮掩我地一D唔靚既地方! 粉底都有遮瑕既作用,但遮瑕度一定唔夠遮瑕霜高! Estee Lauder 既 Double Wear持久防曬粉底聽就聽得多,用當然都有用啦!! Double wear主打係持久妝容,呢隻遮瑕霜當然都Keep得住啦! 遮瑕霜質地唔算太硬,但亦唔係乳液,所以用手或者掃都一亦OK!
肌膚唔係太白,有少少黃,所以Estee Warm系比較岩我. 而今次試用正正就係暖色系既1W. 係自然色之餘,仲同我既膚色好接近!
Estee遮瑕霜有防曬SPF 35,而且仲係Double Wear系列,就知可以長時間KEEP住個妝啦~
先試上手睇下遮唔唔遮到我我背既傷痕同粒墨*\(^o^)/*
本身都幾多野要遮遮掩掩... 黑眼圈就由細到大都有架啦; 由下巴兩旁既粒粒就...無言! 唯有靠「遮」!
習慣搽晒Base,粉底之後先用遮瑕! 因為粉底都會有遮瑕既作用,但基於我D印太深,粉底都瑕唔住. 雙手係美肌工具之一,雙手有熱力,可以令遮瑕膏響面上更貼服.
素顏 vs 化妝
完成成個妝,Yeah! 我無刻意去遮我既黑眼圈. 我主要係想遮我既粒粒印!! 效果我好滿意呀!


text:
如C打所講
有可能響香港情況黎講,前人一D比較出色作品太過深入民心
令到後來者寫類似題材都可能幾大阻力同批評
比如上年紀睇書既人會prefer舊作 十年如一日
比較後生果d 又會覺得題材唔吸引
香港創作同日本比較 就係目光短 題材狹窄
日本而家創意創業真係數動畫同漫畫
我之前都有同朋友討論過
香港d人唔係寫唔好畫唔好
而係取材好狹窄 感覺亦無咩令人有深度感覺
我間唔中睇日本動畫 好大程度除左佢創作之餘好認真考究過某d有趣範疇
唔會令你覺得好悶 唔真實離地
而且往往有d人生核心價值 或者作者都想帶出某d正面既價值觀
相對起香港好多強調金錢同地位權力祟拜
日本創作好少限死呢d
書本近10幾年的確比網絡文化影響已經同以前好唔同
但書展依舊多人去
的確令愛好實體書既人好興奮
本人主張實體書
一來冇螢幕傷眼 二來拎起書揭起閱讀既感覺好美好
又或者中意袋起周圍睇
環保既話 用再造紙就ok
所以我同意巴打你所講既 香港唔係冇人材同創意
而係出於某些原因 香港文學(唔好話正經文學 連流行小說都唔太掂)陷入衰退
可以怪市場細唔接納 可以怪而家所謂的本土作者冇料到 可以怪冇影視界既支援(改拍成電視劇或者成立xx比賽支持本土創作之類)
但我諗歸根到底一句 就係寫書起香港賺唔到錢
jk羅琳原本攞救濟金過日子(冇記錯既話) 但寫完哈利波特紅到發紫養得起自己同屋企
湊佳苗 池井戶潤因為小說改編既電影電視劇成功都賺到錢
攞個最衰既例子 - 大陸
幾睇唔起大陸都好 但成為晉江起點之類簽約作者 勤力既一個月都有幾十幾百叫有少少錢賺下
寫甄嬛傳果位 文筆九流 仲抄紅樓夢抄其他小說 但人地俾導演睇中劇本 電視劇收得 而家賺到錢(聽講收人過百萬?) 仲加入埋乜野作家協會
反觀香港 有冇晉江起點之類可以固定俾人放小說又多人上既網?
冇錯有紙言(好apps推介
) 但紙言做唔做晉江起點呢d財大氣粗網做到既事 - 俾錢養作者
香港電視台敢唔敢主動相本土原創小說 俾錢買版權去拍 拍完紅連帶影響果本實體書既銷量兼鼓勵人創作?
出版商(指大間果d)有冇呢種眼光去出版唔同人寫既唔同題材既小說 蝕少少去印去宣傳?
響呢種"0支援"既環境下 香港本土文學點發展?
所以我覺得 比起不粵不中不英既爛文筆 "寫書搵唔到錢"既影響力都唔細


text:
季節
想搵一年四季,睇下(季).
《季節》(The Seasons)係香港無綫電視翡翠台處境劇集,一共有389集,每集15分鐘,1987年到1988年響《歡樂今宵》內首播.
《季節》係一套時裝家庭倫理劇,講吓由資深演員鄧碧雲主演嘅阿媽李淑德,響佢身處嘅一個大家庭裏面,點樣處理仔女間嘅爭鬥誤會.由於佢嘅處理睇法令家庭觀眾拜服,因此鄧碧雲響大眾心目中尊稱做「媽打」.
內容[編輯]
故事講述媽打一家嘅家族恩怨.媽打原本係有錢女,嫁咗畀唐泰,生咗幾個仔女.唐泰就係涼茶舖「泰和堂」創辦人,成日安排大仔唐貴全打理.而二仔就俾媽打安排打理地產公司;媽打重叫埋細佬李永良幫忙.點知二仔同阿良無能,又好食懶做,地產公司生意唔好,成日都激親媽打.
二仔阿偉後尾識咗胡玉河,叫佢阿玉.點知未結婚就搞大咗阿玉個肚.媽打唯有安排結婚,但成日都鬧二仔無出息.
唐泰個妹阿珠返到嚟香港,住喺唐泰屋企.阿珠為人慳儉但講嘢刻薄.有一次佢唔見咗條頸鍊,話係阿玉偷,但原來係阿珠自己唔見.
唐泰重有一個細佬唐仁,之但係兩個人結咗怨.唐仁生活淒涼,好彩阿珠有錢放租畀唐仁開紙紮舖,生活先勉強過得去.
阿偉同阿良因為地產公司生意唔好爭人租三個幾月,為咗填嗰筆數,居然叫阿珠收番唐仁間舖.結果唐仁好激氣,最後媽打暗中買咗阿珠間舖平息事件,但因此揭露出唐仁同唐泰嘅恩怨……


text:
爆壹爆
講多錯多
Ads by Google
誕聖參加各江湖 party,碰到唔少師爺和律師,大家話題都離唔開剛判刑嘅新地案,兩位大孖沙,一個有罪要入監倉,另一個則無罪釋放.點解兩兄弟各奔前程呢,班師爺就爭住教育班大哥法律通識,話呢個係歷史教訓,面對差人或者法庭,好多時講得愈多就愈蝕底.點解咁講呢,話說大家一聽到郭炳江選擇在庭上自辯,都搖晒頭,搵錢你就叻啫,上法庭都係俾律師講穩陣好多.
正所謂古語有云,多言多敗,個客一自辯,好多時又忍唔到口亂爆肚,例如郭炳江在庭上突然爆料,說董下台前中聯辦問過大佬郭炳湘點睇曾蔭權,「呢啲咪講多咗囉,你唔知陪審團點諗,可能陪審團覺得你仲有好多嘢收收埋埋唔信你.」師爺仲話,郭炳聯唔自辯,講少錯少,反而罪狀未必上到身.
報紙檔冇報紙賣
上個禮拜去尖沙咀鳩嗚,經過報紙檔,諗住買份報紙睇吓,點知行咗幾檔都話冇.
仲要檔檔都古靈精怪,大大個檔口,淨係得十分之一嘅面積,擺咗幾本雜誌,其他位就放滿中國政治書,涼果,卡通貼紙,飲品,甚至鎖匙釦紀念品,就係冇報紙.
爆哥於是搵報檔老友光仔問個清楚,佢好無奈咁話:「而家都冇人睇報紙,多數人都睇手機,而且報紙一份先賺到個幾銀錢,全日先賣得十幾份,唔賣其他嘢幫補真係死得.」隔籬檔阿 Nick附和說︰「晨咁早起身疊報紙好辛苦,唔啱我哋啲後生仔.」佢仲話為咗吸客,每份報紙都送一包紙巾,變相倒蝕一蚊.翻查之下,原來報紙檔愈來愈少,五年間由八百幾檔,減到而家得四百幾檔.
強國人最愛讀物
老外下跪冧港女
正所謂外國月亮特別圓,做乞兒都高貴啲.前排佐敦出現咗一個滿頭白髮嘅老外,日日响佐敦跪地乞錢.
爆哥有日行過,見到個老外望落似五,六十歲,著住件粉紅色 T-shirt,揸住支柺杖,行到去港鐵站出口,見到人多,就即時跪低,攤大手板向途人乞錢.好多港女行過見到老外跪地,都會主動行埋去俾錢,十蚊,廿蚊甚至五十蚊都有,比起來自強國的乞丐,港女似乎疏爽好多,甚至有港女會跪低用英文關心佢幾句,然後一臉滿足咁笑住離開.
聽附近街坊講,老外每朝約十點開工,一路乞到黃昏先收工,粗略計算,佢每個鐘都乞到一百多元,每日都有七,八百蚊進賬.爆哥見佢乞到咁上下,會去附近便利店買嘢飲,又會去餐廳食飯,咁就使咗五十幾蚊,比起好多打工仔仲要豪爽.
爆哥乜料
金融界撈家,穿梭黑白政商界,朋友遍布旺角至中環,每星期都八到唔同料,同《壹》仔讀者過吓癮!


text:
尋日講左兩樣SKII既產品, 今日講埋我覺得最好用既兩隻SKII東東先, 就係護膚精華 (Facial Treatment Essence即係神仙水)同埋Skin Signature喇
!
我又講下自己d皮膚狀況先丫:
護膚精華 (Facial Treatment Essence即係神仙水) $980/ 215ml $795/ 150ml $420/ 75ml
- 乾性
- 轉天氣會容易敏感
- 有時會比較暗啞, 冇乜光澤
- 最想keep住皮膚0既彈性, anti-aging
使用次數: 29次 (全部都係夜晚)
用後感: 佢講個7大奇蹟, 我覺得有4個係做到既, 就係滋潤及保濕, 幼滑膚質, 緩和日曬後肌膚同埋提升透亮膚色. 其實用左幾日都覺得呢枝神仙水好保濕, 用左即時見到自己d膚色明亮左同埋d skin都幾滑. 而家用左29日, 覺得個skin tone比未用之前bright, 同埋d皮膚已經冇0甘乾. 緩 和日曬後肌膚呢個point呢, 係我個friend既experience. 我個friend之前去左sun-bath, 整到第2日塊面"luck" sa皮, 0甘佢都買左神仙水, 我叫佢用下睇下會唔會好d, 之後個日再見佢, 冇sa"luck"皮既現象, 塊面仲好濕潤, 冇紅0添, 佢話佢凈係用左神仙水, 乜其他野都冇用, 0甘我咪知呢個point work lor. 至於其他個3點 (調節肌膚約28天的理想生理週期, 調節油脂分泌, 調節肌膚PH值)我冇skin test機同埋我皮膚冇乜油, 所以就感受唔到喇. 佢話用完一枝個效果會再明顯d, 我諗我用完呢枝野都要幾個月時間, 到時再同大家share, 睇下係咪再好d啦.
Skin Signature $950/ 80g
用左28日既相:
使用次數: 58次 (早晚都用)
用後感: 呢隻skin signature, 我自己覺得正正正!
我好少0甘勤力搽cream, 因為有d cream我覺得上左面之後好油, 有d就冇乜effect, 所以成日都冇乜心機搽. 不過呢隻cream個texture好好, 上左面唔lup, 唔會成面反光, 感覺just right! 同埋可以搽埋眼, 我自己覺得好方便. 佢話呢隻cream可以提升skin power, 呢樣我信, 因為我係帶眼鏡, 我左邊太陽穴對眼鏡個鐵位敏感, 成日冇啦啦紅左同埋勁痕. 但係用左呢個cream一個星期到, 我已經冇呢個問題喇. 呢個都算係我既最大surprise. 用呢個cream用到而家, 面上既乾紋已經冇乜 (我個d係好淺既), 皮膚滋潤左, firm左, skin tone bright左, 不過毛孔我就唔覺得有改善住. 皮膚firm左呢個都幾明顯, 因為我有friend都覺得hehehehe! 呢個cream我都會keep住用. 我覺得呢個cream可以keep住d皮膚健康d同靚d, 但係係咪好似佢個廣告0甘講年年都18, 22呢, 我就覺得個廣告誇張lor!
P.S. 另外, 我仲有d SKII Collagen Cream, Eye Film, Aqua Physics, Treatment Mask, Whitening Source既sample都未用, 用左又再同大家share啦.


text:
本身我都係cd rom睇下就算,因為我中學個陣成日聽姐撚,但係又未去到fans
但係呢個post班死忠真係好討厭
1. 有機會一定要俾你?
一個歌手要吸fans,可以係歌好聽,可以係靚仔,可以係搞笑綜藝叻.好似有人唔中意leehom唱歌,但係有班妹妹中意佢靚仔; 好似高登仔唔中意小豬,但有班人睇佢綜藝,有妹妹中意佢靚仔.
但係姐撚呢?唔靚仔不突止,上綜藝又啞嘅咁,唱歌口齒不清,作歌俾人彈鐘
憲哥都肯俾機會佢,仲要唔係求鳩其出隻碟就算,人地出四千萬呀 出埋自己人脈呀 出俾你個死毒撚呀!!!剩係呢點仲唔夠呀??
就算憲哥真係覺得姐撚係有才華, 你估有才華實紅架
樓上仲好意思用 10K月薪同4千萬台幣投資比
2. 你都識講人地唔係開善堂啦
又話人地唔係開善堂,唔係做善事先捧姐撚,人地執笠都屌人
人地唔係開善堂架,蝕錢咪賣囉,咁都要俾你屌.何況間公司蝕錢,莫講話宣傳啦,碟都未必同你出到呀,你估成間嘢得姐撚要養呀??一個藝人消失一排好容易就收皮,好似關家姐當年就係喺最紅嘅時候 公司突然轉捧周賴皮 搞到而家永不超生.賣晒你地好過攬住一齊死啦下話
3. 貪錢就晨早賣撚晒你啲歌啦
人地係相中你賺錢能力,就唔會簽約都寫明代理啦.公司收皮個陣賣晒你啲歌唔好?仲要俾錢同你打官司搶返啲歌??啲歌你架屌你老母
真係越睇越火


text:
沙咀道獸醫動物及珍禽異獸醫院
基本資料
詳細資料
星期二 : 10:00 ~ 20:00
星期三 : 10:00 ~ 20:00
星期四 : 10:00 ~ 20:00
星期五 : 10:00 ~ 20:00
星期六 : 10:00 ~ 20:00
星期日 : 10:00 ~ 20:00
公眾假期 : 休息
需要預約
提供內外科手術,骨科手術及牙齒護理
全科體格檢查
防疫注射
杜蟲
化驗服務及驗血分析,貓犬血型測試
心電圖,血壓測量,超聲波設備及內窺鏡相關服務
先進麻醉觀察儀器
肺氧濃度檢測
高頻高解像度(HD)數碼X光機
寵物健康證明
隔離病房,留院服務及急救氧氣箱,獨立珍禽異獸病房
如有需要,提供24小時專人留院看護服務
醫生出診服務
寵糧送貨服務
地圖
網友評論
5 位網友的平均評分.
非會員也可看到留言,不過並非即時的,請注意喔!
個fd隻刺蝟出左事
我個fd隻刺蝟早排出左事,以為佢隻腳斷左.
發現個陣係朝早6,7點,原本睇開個間FULL BOOKING
就走去荃灣呢道睇咗個鬼佬醫生,一開始就話佢地睇刺蝟要麻醉.
我個fd照直講返個情況比佢知,佢無應到,只係一味話要幫我fd隻刺蝟做麻醉,如果唔係佢睇唔到.
我同我個fd都覺得佢完全冇concern過隻刺,之後就拎一大兜水將我個fd隻刺蝟dum落水.勁粗魯.佢係dum唔係放.我聽到呢到真係覺得個醫生好過份..
之後掟完佢落水,竟然話睇唔到,但話個醫生完全冇摸過隻刺蝟一條毛.基本檢查都冇!
而我朋友提出的問題,佢完全冇諗住要check下,睇下隻腳仔係點,d傷口位係邊佢都冇睇.
就咁是但開d藥比我,叫我個fd3日內再帶佢隻刺蝟去覆診,我本人覺得好過份...佢識唔識睇架..之後我叫我個fb唔好再帶去...等睇開個間book到先再睇下點..因為覺得佢下次要再睇..都可能再落麻醉 ,同埋佢真係乜都冇做過,掟佢落水就開藥比佢.d藥全部都係聽完我個fd講既情況先開,
連求證下傷口,傷成點 都冇.唔知佢睇貓狗係咪都咁樣,.但如果我有fd再話去睇依間,我就一定會阻止..!
Top 500 評論員 查看我的所有評論
百厭貓仔
我隻貓好百厭
今次又整到隻手
去沙咀道依間醫院睇
醫生好好人
解釋好詳盡
而個治療手法我都好滿意
收費有少少失預算
但結果亦滿意
好得算好快
希望我隻貓生性D就好喇
Top 100 評論員 查看我的所有評論
baby係沙咀道睇
很有愛心的沙咀道動物醫院,我baby係道睇,深深感受到醫生同姑娘都好有愛.
貓貓俾佢地醫我都好放心
沙咀道獸醫動物醫院D醫生同姑娘刀超好人,試過我貓貓因為要抽血,
我驚我貓貓驚~要求想陪住佢,佢地都好認同,亦俾我陪住係身邊,佢地好細心,動作好輕,唔粗暴,佢地D小動作俾我睇到佢地好有愛心,睇得出佢地刀好鍾意貓貓,言談間俾我覺得佢地好了解貓貓,所以我貓貓俾佢地醫我都好放心,而且刀已經試過睇第三次,都好滿意,所以會是推薦佢地,應該是荃灣來講,我貓貓睇過暫時最好嘅診所.
Top 1000 評論員 查看我的所有評論
依間野OK
依間野OK,我阿仔睇過一次依間,成間粉紫色,very like,個次阿仔係去打針,因為係第二間果個醫生唔知冇做定係乜,當時都幾徬徨,朋友就話睇過依間,知道依間個醫生係第二間都做左一段時間,口啤OK,咁阿仔睇個時我都覺得醫生係細心既,仲聽講依度係新開無耐!


text:
岗位职责:
任职资格:
工作时间:8.30-18.00
中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司中国平安人寿保险股份有限公司大同中心支公司
公司视频:
凡告知“无需任何条件,工作地点不限”收取服装费,报名费,押金等各种费用的信息均有欺诈嫌疑,请保持警惕.


text:
消化系統
消化系統係多細胞生物用來食嘢,消化嘢食,獲取能量同營養,排泄剩餘廢物嘅一組器官.佢嘅主要功能係攝取,消化,吸收,同化同排泄.其中有關排泄嘅部分,亦可以歸類到排泄系統(Excretory system)嘅一部分.
非人類動物消化系統[編輯]
動物嘅消化系統由構造嘅差異可以粗略分為囊狀消化系統同管狀消化系統.
囊狀消化系統具有囊狀嘅消化腔.好似水螅,水母,海葵等水生生物,大都係用消化腔開口嘅觸手捉獵物食,而消化完嘅殘渣亦由同一開口排出.
管狀消化系統就擁有消化道,呈管狀構造,有口腔同肛門兩個口.好似蚯蚓,螳螂,雀同埋人類都歸呢一類.
人類消化系統[編輯]
人體嘅消化系統主要由消化道同消化腺組成.
- 一個正常男性成人嘅消化道長大概6.5米,由上消化道同下消化道組成.
- 消化道係一條連接口腔同肛門嘅管道,由好多負責處理嘢食嘅構造組成.
- 消化腺可以分泌消化液去消化嘢食.
上消化道[編輯]
下消化道[編輯]
下消化道包括腸同肛門.
消化腺[編輯]
消化腺又分為小消化腺同大消化腺兩種.
- 小消化腺係分佈消化管各部分管壁內嘅小腺體,呢類腺體數量好多,包括胃腺,腸腺等.
- 大消化腺位於消化道外,佢哋主要通過導管將分泌物排入消化道內,主要有:三對唾液腺(腮腺,下頜下腺,舌下腺),肝臟同胰臟.


text:
去梵蒂罔我哋都有參加同一間公司辦嘅導賞圍.嗰朝去到梵蒂罔博物館門口外面同售價處裡面己經有好多唔同公司辦嘅導賞團等集合.
我哋先入去梵蒂罔美術館(Pinacoteca Vaticana).梵蒂岡捧紅咗好多藝術家,美術館收藏咗好多神級藝術家嘅作品,例如拉斐爾,米高安哲奴丶卡拉瓦喬.其中一幅一定要睇係拉斐爾嘅遺作「基督顯聖(Transfiguration)」.另外有幅馬賽克復製品放係聖伯多祿大教堂.
睇完油畫我哋離開美術館出到去Pinacoteca外面嘅庭院.庭院中間有個現代意大利藝術家Arnaldo Pomodoro嘅Sphere within Sphere(圓球中的球).再前進去到The Octagonal Courtyard(八角庭院).八角庭院放咗幾件有成千年嘅雕像.但實在太多人圍住,真係針都插唔入.
八角庭院只係路過,所以我哋冇逗留得太耐,我哋由庭院入去唔公開俾人參觀嘅Bramante Staircase.Bramante Staircase係一條用石造嘅旋轉樓梯.旋轉樓梯用兩條旋轉梯組成,令到向上行嗰方同向下行嗰方唔會相遇.旋轉樓梯係1512年起,由當時梵蒂罔首席建築師Bramante設計.旋轉樓梯係俾教宗專用,等教宗可以坐住馬車由梵蒂罔宮殿直接出去宮殿外面.因為樓梯設計太有特色,所以係1932年,梵蒂罔叫人造咗一條一樣結構嘅旋轉樓梯係梵蒂罔博物館出口.所以行過新嗰條旋轉樓梯嘅朋友可能會覺得依條Bramante Staircase熟口熟面.


text:
(尖沙嘴)上個禮拜日係滕麗名同金融才俊老公朱建崑(Matthew)結婚一周年紀念,佢當日就喺微博自爆失驚無神都飛咗轉台灣食嘢,唔使估都應該係同老公去慶祝啦!前日星期日佢就繼續同老公喺香港享受二人世界,拍拖去尖沙嘴shopping.
睇特價貨
下晝4點左右,見到紮起馬尾打扮樸素嘅阿滕,同老公喺新港中心一間專賣高爾夫球運動服裝嘅專門店行街,佢兩個一入到去就有專人招呼,兩個先喺櫃枱揭catalog睇吓有乜新貨,揭咗一輪之後,老公就走咗去特價貨區,見到做緊6折嘅羽絨大褸同T恤,似乎好有興趣,阿滕都好貼心咁逐件幫老公拼上身,仲不停畀意見,試完背心又試外套,阿滕仲趁老公走入試身室試衫先至行開揀吓自己嘢.
做咗人妻嘅阿滕警覺性依然好高,一見有人經過舖頭,佢都好緊張咁望吓,見到人真係睇衫喇,佢先至放低戒備心自己去揀衫.老公試完衫出嚟時,有幾秒阿滕都放低戒心好嗲咁同老公講嘢,仲一副甜笑樣,不過唔夠一陣佢又變番木口木面.
對鏡狂照
唔知係咪預備同老公一齊去旅行過白色聖誕,阿滕全日都係專攻羽絨,試咗好多個顏色,睇嚟佢對其中一件羽絨情有獨鍾,對住塊鏡照咗好耐,售貨員當然好識做猛落嘴頭,不過佢哋喺舖頭試足成粒鐘都未揀啱款.
採訪,攝影:畢紹基,梁繼光


text:
早兩日我老豬同阿昏君 去探下老朋友洛奇(Rockychan), Rocky 於去年底已經成家立室, 與老婆共創小天地, 影音器材亦已翻了幾翻, Onkyo 906, Emotiva XPA-5, Pioneer 09FD, MK S-150….. 都已經功成身退, 先比大家欣賞下佢啲新寶貝先.
叫得皇上黎, 當然要煮佢撚手小菜咖哩啦(Cary) , 但係佢一坐低就話呀Rocky喇, 做乜個畫面爆曬光架! 快啲搞搞佢啦 如事者, 佢就{命令} Rocky 立即熄左投影機個高光mode, 咦 ! 正常番曬喎, 估唔到日日瞓到日上三竿嘅(昏君)仲有少少眼水
好喇, 跟住又見佢攞住個remote左襟右襟, 我都費鬼事理佢, 玩下Candy Crush好過; 只聽見呀昏君不斷叫Rocky轉換體位, 又擔又抬咁, 我意思係隻Martin Logan Descent i, 搞左一輪, 我問呀昏君搞左啲乜? 真係好聲左喎, 當然佢唔X睬我啦 不過我仍然覺得隻十仔出啲聲有點鬆散, 好彩黎之前比左兩封利是比皇上, 唔係我諗推出去殺頭都有之 好彩Rocky屋企無野多, Power Cord 最多, 我立即攞起條 Harmonic Tech Pro AC-11 叫Rocky 插落隻Woofer度; 哈! 唔插由自可, 一插落去真係乜都番晒黎, 呀皇上一句, 似勒 !~ 哈哈! 咪當我行動餅主無料到; Rocky 屋企實在太多野玩, 又電源處理, Power Cord 又多, NBS 都幾條, 左拮右拮, 原來已經十一點幾, 又趕唔切尾班車, 益左的士佬 一於下次再上Rocky度玩多轉!


text:
是咁的,
d人成日都話要幫個小朋友贏在起跑線,
幫佢地報埋一炸課程,
我心諗,佢地都傻的嗎,
一個小朋友由佢有咩老豆開始,已經決定左佢既一生.
點解?
我唔直接答你,用例子回答你.
路飛如果唔係有佢老豆,
一早就係東海羅格鎮比煙佬收左皮.
之後仲可以係監獄城拖住老豆班靚,去救佢啊哥艾斯?
嗚門就更加唔洗講,
由佢一出世,佢老豆就送左隻九尾比佢當寵物狗養,
送d卓羅比佢用,如果唔係邊到黎卓羅用多重影分身術.
其他果D真係無謂再多講,
死神主角一護老豆係前死神隊長,
Hunter入面小剛個老豆係超勁既獵人,
更加唔好講悟天同悟飯一出世就係撤雅人,一野就可以打爆地球.
OK,你可能會講,呢D都係皇道戰鬥既漫畫.
咁我由機械人動畫講起,高達由阿寶開始就有個老豆設計部高達比佢渣,
去到高達age 3爺孫渣高達同uc既巴納吉都係咁.
又講下體育系既漫畫,
網球王子越前龍馬就有老豆越前南次郎,
等佢可以係全國大賽同幸村打之前學識天衣無縫之極限
贏個冠軍番黎.
仲有高登仔好鐘意既踢出我天地,主角葉恭介老豆係傳說的箭頭成見圭介.
講太多真係無咩意思,
仲有類似死亡筆記 死神月靠老豆拎警局既料同L周旋,
貯金大冒險 薯餅個老豆係傳說中既貯金戰士等等
不過,各位巴打又唔洗灰心既,
即使你只係得一個平凡既老豆都唔緊要
只要你啊媽搵個契家佬,
就好似足球小將 既戴翅偉同寵物小精靈 既小智咁,
得到盧比度叔叔同大木博士既幫忙之下,
依然可以有一番作為既.


text:
電腦
電腦(英文:computer),即係「計算嘅機器」,中國國內以前叫做計算機或者電算機,係按照一系列指令(又叫程式)嚟處理數據嘅機器.
電腦用途廣泛.其實電腦係一種可以處理任何資訊嘅機器.根據邱奇-圖靈假設,即使係具有最小能力嘅電腦,只要有足夠記憶體同時間,都可以完成下至電子手帳(PDA)上至超級電腦等電腦嘅工作.因此,同樣嘅電腦設計不但可用於計算工資單,甚至可以用嚟控制無人太空穿梭機.而家電腦比起早期嘅設計無論喺速度同數據處理量方面都要高好多.而由英特爾(Intel)名譽董事長摩爾經過長期嘅觀察之後發表現嘅摩爾定律更加認為每隔18個月集成電路(IC)上面可以容納嘅電晶體數目就會增加一倍,亦暗示電腦嘅性能都會翻一翻.
電腦嘅外型有好多種,最初嘅電腦有成間戲院咁大.而家都重有咁大嘅電腦設備,而且專門用於科學計算同埋大公司(例如銀行)所需嘅事務處理,呢種超級電腦通常稱為大型機(Mainframe);而個人使用嘅較為小型嘅電腦,稱為個人電腦(Personal Computer, PC);便攜式可移動嘅電腦就叫做手提電腦或者膝上型電腦(Laptop Computer).個人電腦同埋膝上型電腦係隨處可見嘅資訊處理同通訊工具,亦係廣大非專家概念中嘅「電腦」所指.不過,而家用得最多嘅電腦其實係嵌入式電腦,一種用於控制各種設備嘅電腦,用嚟控制比如飛機,數碼相機(Digital Camera, DC)等.
電腦嘅誕生[編輯]
電腦嘅祖先包括算盤同Antikythera mechanism(公元前87年希臘人用嚟計行星運行嘅工具).中世紀末期,歐洲數學同工程學又開始開花;1623年,Wilhelm Schickard就成功整咗第一部機械計數機.
1820年,Charles Babbage第一個設計出可以編寫程式嘅電腦.不過由於嗰時技術有限,錢亦都唔夠,設計冇即時實現到.之但係,一啲技術好似打窿咭同埋真空管,響19世紀末證明咗喺電腦運算係好有用.Hermann Hollerith整咗部機器,可以自動處理大量打窿咭.
20世紀頭半截,有好多科學運算要用到一啲好專門同精細嘅類比電腦.呢啲電腦,直接利用機械或電學來模擬問題.不過自從有咗可以寫程式嘅數位電腦,就好少用到喇.
喺1930,40年代,更強同靈活嘅計算設備連續建成,逐漸形成現代電腦嘅雛型,譬如1937年對數位電子技術(由克勞德・沙朗發明)同更靈活嘅編造程式性能,但係咁並唔代表"第一部電腦"已經誕生.呢段時期嘅成就有,Atanasoff-Berry Computer(1937年),用閥門(真空管)去計二進制數字同埋保存記憶嘅機器;英國Colossus computer(1944年),只能夠運行小量程式但可以用閥門去重編程式;美國 Electronic Numerical Integrator and Computer(ENIAC,1946年)- 第一種真正通用機器,但重用十進制同仍有固定結構令佢每次使用都需要再次輸入程式;以及Konrad Zuse's Z machines,用機電Z3(1941年)係第一部機器去執行二進制算術同埋程式.
負責起ENIAC個小組,睇到部機嘅瑕疵,就設計咗一個更有彈性,更好嘅架構,叫做記低程式架構(stored program architecture).佢可以話係所有現代電腦嘅基礎.1940年代尾,有唔少小組開始發展呢類電腦.第一部係響英國完成.第一部行得嘅叫小規模實驗機器(Small-Scale Experimental Machine),不過,第一部實用版就叫做EDSAC.
1950年代開始,由閥門推動嘅電腦投入服務,直到佢哋喺1960年代俾晶體管電腦取代為止.晶體管相比起閥門來講又細又快,而且價錢平啲,重更加可靠,結果晶體管就喺呢個優勢下被大量投入工業生產.到咗1970年代,集成電路嘅採用令電腦能夠喺足夠低嘅成本下,令到大眾都可以擁有一部類似現今嘅電腦.
電腦原理[編輯]
雖然電腦技術喺四十年代第一代通用電子電腦後已經發生咗好大嘅變化,不過大部分電腦重喺用緊存儲程式架構(亦叫做馮諾依曼架構,加因文中描述嘅主要發明人大概係ENIAC設計師J.Presper Eckert同John William Mauchly).該設計令共用電腦成為現實.
該架構描述嘅電腦包括四部分:計算同邏輯單元(ALU),控制單元,內存,輸入同輸出設備(統稱I/O).呢啲部件俾一捆線(bus)連住,一般由定時器或時鐘驅動(雖然其他事件亦可以驅動控制電路).
概念上,電腦嘅記憶可以當做一行格仔(cells).每格以一個數目做佢嘅地址,而且可以儲(音「草」,中上聲)一定量數據.
輸入/輸出設備[編輯]
輸入/輸出設備,一般簡稱I/O(由英文input-output變化出來),係一切幫部電腦同另一部電腦或者外界溝通嘅設備嘅統稱.呢啲輸出可能係直接畀人睇嘅,亦都可以係畀另一部靠呢部電腦啲輸出來運作嘅電腦睇嘅.例如一個機械人嘅運算輸出就主要係畀佢自己啲手腳用.
相比起而家啲電腦,第一代電腦啲輸入同輸出設備就認真係有限公司.嗰陣時啲電腦靠punch card做輸入,將啲嘢質入個記憶體度做計算,然後用打印機將個計算結果印出來.當時啲打印機多數係由電報機改裝出來.咁多年來,科技發展令到電腦多咗好多唔同嘅輸入輸出設備.好似而家啲個人電腦咁,鍵盤(keyboard)同埋滑鼠(mouse)就係最常用嘅輸入裝置,而熒光幕(display / monitor)就係最常用嘅輸出裝置.當然,好多時都會用到其他裝置,例如打印機,喇叭,同埋耳筒.其實而家嘅人用電腦重有好多唔同方法做輸入,數碼相機就係一個輸入視訊嘅裝置.另外重有兩種好舉足輕重嘅輸入輸出裝置,就係次級記憶裝置(secondary storage),例如硬碟(hard disk),光碟(CD-ROM),同埋快閃記憶(key drives / flash memory),係一啲存取速度比記憶體等主要記憶裝置(primary storage)較慢但係較平,大容量嘅儲存媒體,畀人用來放資料遲啲攞番出來用或用來備份資料;另一類就係用來接駁網絡,佢哋賦予咗電腦互相溝通嘅能力,令到電腦可以做嘅嘢多好多.而家快速增長緊嘅互聯網將全世界每一部電腦連埋一齊,令電腦獲取資訊越來越方便.
指令[編輯]
程式[編輯]
電腦程式係一列畀電腦執行嘅指令,佢哋可以由解決簡單問題嘅幾個指令去到一啲包含數據表嘅複雜指令.好多電腦程式包含數以百萬計嘅指令,當中大部分係重覆嘅,一部普通嘅電腦可以喺一秒內執行約三十億個指令(2005年).一部電腦行得好快,唔係因為佢哋可以執行一啲好複雜嘅指令,而係因為佢地識得根據編程員將好複雜嘅指令變成好簡單嘅程式語言之後好準確咁將佢哋執行出來.
實際上,編程員唔會用機器語言(machine code)寫程式,因為咁寫程式會令到寫程式好困難,好冇效率同埋好易出錯.雖然用程式語言寫程式都容易出錯,但係用機器語言寫程式要偵錯就真係難過登天.反之,編程員通常都會用一啲高等程式語言來寫程式,再用預先設計好嘅編譯器(compiler)或者直譯器(interpreter)將程式語言變成機器語言.有啲程式語言同機器語言好接近,例如比較低等嘅集合語言(assembly language);另一方面,Prolog之類嘅高等程式語言就係根據抽象原則建構出來,佢哋嘅設計近乎無一絲同機器語言或者機器根底運作方法嘅關係.編程員選擇程式語言嘅時候通常根據工作本身需要,編程員本身實力同埋佢身邊可以用嘅工具來做決定.更加有啲時候,編程員用咩程式語言係取決於用家嘅需要,例如美國軍隊用嘅所有程式都要求編程員用Ada.
電腦程式有時又叫做軟件.軟件係一個比較含義廣泛嘅名詞,因為佢包函一切程式本身同埋幫助程式運作嘅數碼資訊.例如一個遊戲軟件就包括遊戲程式本身同埋好多圖像,聲音等建立遊戲虛擬環境嘅元素.一個電腦應用軟件通常透過零售途徑供給好多個用戶使用.一個典型嘅例子係一套由多種負責不同辨公室工作嘅程式組成嘅辦公室軟件.
積少成多,聚沙成塔,由一句程式碼發展成一個完整嘅應用程式,中間個過程真係好複雜.就攞Firefox出來講,佢就係由二百萬行C++夾埋寫出來;佢已經唔算最勁,有啲程式嘅規模比佢更加大,由大大隊嘅編程員日以繼夜,嘔心瀝血咁磨出來.所以,完善嘅工作管理就成為咗呢啲大單嘢成功嘅一大關鍵.程式語言同埋各種寫程式嘅技術令到工作可以斬件,不斷咁切細佢直至到每一個人嘅工作量都可以喺合理嘅時間內完成.
雖然有啲咁勁嘅野,軟件開發始終都重係一個又慢,又易錯,結果又始料不及嘅行業.軟件工程學其實已經投放咗好多資源研究點先可以令到生產過程更快,更準,更有效率,製成品更高質素.佢哋嘅研究已經見到成果.
庫,操作系統[編輯]
電腦發明咗冇耐之後,開始有人發現有一啲嘢原來每個程式都要用,例如各款數學函數.為提高效率起見,有人開始收集各種唔同人寫嘅函數,整成一個庫(library).其中一種常見,發展得最快嘅係同輸入輸出裝置溝通嘅函數,因為佢哋真係個個程式都唔少得.
應用程式[編輯]
第一個數字電腦,其巨大的規模和成本,主要是進行科學計算,往往以支持軍事目標.該埃涅阿克最初的設計計算彈道發射台的火砲,但它也可以用來計算中子截面密度,以幫助設計的氫彈 [6] [7],大大加快其發展. (許多最強大的超級計算機可今天還用於核武器模擬.)我的科學和工業研究谷,澳大利亞的第一個存儲程序計算機,評估降雨模式的集水區的雪山計劃,大型水利發電項目 [ 8].另一些人用密碼分析,例如第一款可編程的(雖然不是一般用途)數字電子計算機,巨像,建於 1943年第二次世界大戰期間.儘管這個初期重點科研和軍事工程應用,電腦很快被用於其他領域.
從一開始,存儲程序的計算機被應用到商業問題.低地軌道,一個存儲程序計算機建立由J. Lyons和公司在英國,是業務和被用於庫存管理和其他用途之前,IBM公司3年建成的首個商用存儲程序的計算機.不斷降低的成本和尺寸的電腦看到他們通過不斷較小的組織.此外,隨著微處理器的發明在20世紀 70年代,就有可能產生便宜的電腦.在20世紀 80年代,個人電腦開始流行的許多任務,包括簿記,書寫和印刷文件,計算數學預測和其他重複性的任務,涉及電子表格.
由於計算機已經變得不那麼昂貴,他們已廣泛用於藝術創作好.聲音,靜止圖像和視頻已成為例行創建(通過合成器,電腦繪圖及電腦動畫),和近用電腦編輯普遍.他們也有用於娛樂,視頻遊戲成為一個巨大的產業.
計算機已經被用於控制機械設備,因為它們體積變小,夠便宜這樣做,確實是一個重大推動集成電路技術是建立一個計算機小到足以指導阿波羅任務 [9]和民兵導彈 [10]兩首主要應用在嵌入式計算機.今天,它幾乎是罕見找到動力機械裝置由計算機控制的不是比找到一個至少部分如此.也許最有名的電腦控制的機器人的機械設備,機器與較高或無人類外表和一些子集的能力.工業機器人已成為司空見慣的大規模生產,但通用類人機器人沒有辜負他們的承諾,仍然不是虛構的對口玩具或研究項目.
機器人,的確是身體上的體現了人工智能領域,一門學科,其確切的界線模糊,但在一定程度上涉及試圖給計算機的能力,他們目前不具備,但突如其來的事.多年來,已開發的方法,讓電腦做的事情以前被視為人類的專屬領域 - 例如,“讀”手寫,下棋,或進行象徵性的一體化.然而,進展創造一個計算機展覽“一般”情報相當於一個人一直非常緩慢.
網絡,互聯網[編輯]
自1950年代,設喺唔同地方已經透過電腦去處理各種資料,例如美軍嘅SAGE系統就喺最大規模嘅電腦系統;而商業方面,就有Sabre等系統去服務唔同嘅使用者.
到1970年代,美國ARPA資助各大學電腦工程師利用電訊科技將電腦連結起來,形成ARPANET系統. 事實上,連結到網絡嘅電腦不斷大幅增加.好大比例嘅個人電腦習慣噉同互聯網連接去交流同接收資料.
電腦職業,學科[編輯]
喺已發展社會,每個行業都會用到電腦.不過而家已經發展咗好多專業去研究電腦嘅建立,調整同運用.經過幾十年發展,電腦專業已經拓展為幾個新學科,主要嘅分類有:
- 電腦工程喺電子工程其中一個分支,以留意硬件,軟件及兩者嘅交流為主.
- 電腦科學喺一個學術科去理解同電腦有關嘅程序,例如發展不同方法去處理特定工作.呢科重處理關於利用電腦去解決問題,點樣有效率去用電腦解決問題同有效率嘅程式去計出答案嘅問題.好多電腦科學專才利用呢個學科去解決不同方面嘅問題.
- 軟件工程研究方法去使軟件變得更快,更穩定,用更少步驟去處理工作.
- 資訊系統專注電腦喺團體(尤其喺商業裏面)嘅發展同運用.
- 好多範疇嘅專業都會利用到電腦;就例如一個地理資訊專家應用電腦去管理地理資訊.
而家有兩個主要專業電腦學會,分別係美國電腦協會(The Association for Computing Machinery)同IEEE 電腦協會(IEEE Computer Society).
睇埋[編輯]


text:
好好好好好好好好好好好好好好好好好好好好好好好好讚讚讚讚讚讚讚讚讚好好好好 8 rnr>Ee@
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好 C.(<KV{b
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好 X @r5^A[9
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好 &Sc0l/
好好好好好好好好讚讚讚讚讚讚讚好讚讚讚好好讚讚讚讚讚讚好好好好好好好好好好 A}[Lk#|n
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好 ;jI\MZ~l\
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好 ilpg()
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好 Gz^g!N[
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好 !tX14O~B-
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好 1AA(qE
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好 q;Qpd]H
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好 }RW4
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好 u4fTC})4{C
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好 R)G'ILneV
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好 [yjC@docH
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好 aLq=%fsV)
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好 [NaU\;w\
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好 "ve?7&G7U
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好 ("mW=Ln
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好 KasOh"W.P
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好 h'T\gF E%
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好 I%{U~
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好 N9{ivq|fO
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好 5p"*nkF
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好 x-Xb4?{
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好 ux{OgFfi
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好 @{t^8I#]
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好 Fd|:7NRA<
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好 V<ODt%
好好好好好好好好好好好好好好讚讚讚讚讚好好好好好好好好好讚讚讚讚讚讚好好好 1~Pht:,t
好好好好好好好好好好好好好讚讚讚讚讚好好好好好好好好好好好讚讚讚讚好好好好 X(Ef=:
好好好好好好好好好好好好讚讚讚好好好好好好好好好好好好好好好讚讚讚好好好好 F
\} Kh3


text:
一個上咗岸嘅賭仔自白(轉)
一個九七樓市,送給我第一筒金 ,再用它於賭場出生入死 十多載 ......我是職賭
一個職業懶賭仔.... 其實係好Q悶 成日 on99
入正題
要成功 你必須.... 唔好輸
1. 有時間 : 可以話朝九晚五同番工一樣
2. 有耐性: 日日響賭場等機會
3. 脚力好: 日日行行企企8個鐘以上
4. 有運氣: 有方法都要自已唔黑仔
5. EQ高: 當自已黑都要控制力高
6. 身體好: 賭場又凍 又多人 多病菌
7. 唔認叻: 賭場專收叻仔
8. 要孤獨 : 永冇同朋友一齊去
方法:
我當時九七後冇番工流漣賭場 每日都出入賭場,只玩百家樂,從不睇牌
早期每日五千本錢 之後改一萬本
我住響珠海較遠地方 日日都攞住5025 跑步落賭場
廿五蚊食個餐就開工
$5000賭本 一注過
首先我唔會是但賭 我好信運气 只會順住賭
我只會響以下程況先落注
長庒長閒 重要好長下添 見到九個以上
單跳十幾口以上
重有一大排連庒連閒後嘅 見到七排以上 等弟八排賭弟二口
如始類推
我咁賭法 係同賭場賭運 ,如果出d 咁嘅路都輸 等到我一落注先爆路
咁果日我嘅運好極有限,所以繼續賭 贏番賭場機會低 所以唔睹好過賭
而且 身上一毫子都冇 賭Q咩
好多時 賭仔輸大咗係因為唔服輸 想番身
所以冇$自然 EQ 高 冇本冇得賭 想再黑仔都難
一個賭仔心態, 輸緊一定想即番身 去ETC攞$ 坐車番屋企攞$ 咩都有
所以我冇card 响身 全份身家5025 冇晒,重要行二個鐘番到去珠海屋企
再唔順气都冇气啦 所以永遠冇輸大$機會
弟二 : 如果開始贏咗一口,我可以俾自已再繼續賭 唔加注
直至個泥碼一輸就 bye bye 走人 最多咪輸水
咁樣可以令我果日d運用到盡d
當人贏$走就控制力會高好多...
就唔洗行路番珠海喇
實例: 黑仔時 有連續三日仆街
有運時 由落注起一个鈡贏十二萬,二十六口閒
長路反而冇咩人有信心買
當我淨贏二百個后 注碼改到七千五 之后一雞了
中後期我開始有统計 以一萬注碼開始 平均一星期七日有幾皮收獲
同大公司CEO人工一樣
要記得. 要獨賭, 冇朋友同行就方便得多 亦冇人借$你去輸又唔叫你收手
一切睇自已 一切跟 formula 賭
今時今日賭已經變成習慣了
大家當故仔聽下就算, 做唔做到睇個人,我所講嘅重點係輸就只可以輸一注
有運上嚟 可以好勁下 贏完輸番晒都係輸性格
有人話長庒長閒好少有 傻嘅...日日都見 九口姐有幾難, 廿幾口就少d
睇下你運氣啦
教你多一樣野 見到張枱多人圍 就死過去睇下啦
仲有賭場好多免費水 飲多d 皮膚都好d
提醒大家, 賭現金好過泥碼 有一期為咗 回贈同自助餐響金龍玩泥碼
去唔到其它賭場賭 廿萬碼 好快冇晒
金沙枱多注碼細 十萬八萬成日爆額 有路都落唔到注
賀新d場, 永利 枱多額大 不二之選
小弟又學到野!多謝分享


text:
低地台巴士
低地台巴士(Low floor bus),有啲公司稱之為超低地台巴士或者特低地台巴士(Super low floor bus),係指一啲門位同埋車廂通道冇梯級嘅巴士.呢啲巴士比門位有梯級嘅巴士更方便乘客上落,尤其係老人家,推手推車同埋坐輪椅嘅乘客.
低地台巴士自1990年代開始喺一啲地方,包括歐美流行起嚟,多間巴士製造商都整出自己嘅低地台巴士.以香港為例,香港嘅專利巴士公司自1996年開始就引入低地台巴士[1][2].
設計[編輯]
低地台巴士可以係成架車嘅車廂都係低地台,即係喺車廂由頭行到尾都冇梯級,亦有啲只係得車廂前部分係低地台(即係「低入口」設計),差唔多到車尾位置有梯級,而梯級後面嘅地台就升高咗.引擎擺位方面,唔少低地台巴士嘅引擎都擺喺巴士後面,但有啲巴士製造商(包括Van Hool同埋富豪)研製出引擎擺喺車軸之間而偏向左邊嘅低地台巴士.
低地台巴士門位嘅地台高度可以低至350毫米以下.而低地台巴士通常亦設有可以控制升降嘅懸掛系統,當有需要嗰時,司機可以將架巴士降低,令巴士地台更加接近行人路面.
為方便坐輪椅嘅人上落,低地台巴士嘅門位可以整埋斜板,車廂內亦可以留埋位去擺輪椅.
現時市場上已經有低地台設計嘅小巴,單層巴士,掛接巴士同埋雙層巴士等等.


text:
政情:葉劉「麒」哥握手示好
行政會議成員兼立法會議員葉劉淑儀喺年初二於車公廟被「靈獸」麒麟「撞飛」險跌倒後,成為羊年嘅熱話.經過多日網民熱烈討論後,尋日葉劉終於有機會與麒麟「真身」,灰窰下村村民謝立元師傅會面,二人三度握手以示友好,葉劉仲笑笑口叫師傅「唔使着草」,希望對方唔好嫌棄,下年要繼續邀請佢出席儀式喎!
其實事發之後,葉劉話已經聯絡過新界鄉議局副主席張學明,希望可以搵到謝立元師傅,交代一聲自己「冇事,冇驚,係意外一場」.昨日傍晚,二人於沙田鄉事委員會會面,葉太一到場即與謝立元握手示好,並二話不說將一封五百元大利是贈予謝師傅,表示「唔好意思」.
示範「安全距離」
講番當日情況,葉太話係因為「撞到」新界鄉議局主席劉皇發後,臨時決定前往儀式,故匆忙之後冇特別安排企位.其後謝立元亦澄清當日並無任何人「企錯位」,只係儀式進行期間,嘉賓早咗少少起步,先導致發生今次事件.十幾歲開始舞麒麟嘅謝師傅仲即場示範舞麒麟時嘅「安全距離」應為三個身位,等下次大家冇預先排好企位都「知碇」企邊度喇!
至於謝師傅喺「撞飛」葉劉淑儀後換上替身一事,謝師傅解釋由於舞麒麟所花費力氣相當大,所以佢哋一早已安排好不同環節由不同隊員負責,佢同另一位同村兄弟進行完「拗門角」步驟後,立即轉由另一位麒麟隊成員,即佢嘅姪仔,進行「拜四方天地」儀式,所以佢完成自己負責嘅部分後就離開休息.
葉稱不撞不相識
尋晚葉劉前後與謝師傅握咗三次手,仲講笑話握手時感覺到對方隻手肌肉好扎實,有機會要跟師傅學武,又話自己閒時有健吓身,笑言連議員張華峰及張宇人都話自己可能會被撞得郁嘅話,佢被撞開都唔係好出奇啫.講到尾今次被「撞」都有好多人幫佢頂住,又有人扶起佢,無驚無險,算係「不撞不相識」喎!
贊助商:


text:
絲絲講場:滙豐短訊Call客埋櫃枱
銀行櫃枱服務,喺呢幾十年都變咗好多,目的只有一個,就係唔想啲客用太多時間等,有啲銀行仲作出服務承諾,講明排隊時間唔多過幾多分鐘.最新發展就係利用科技——用手機短訊call番你,返去銀行分行辦理服務手續.
絲絲早前去某銀行,已經見到佢哋用撳飛仔,坐埋一邊等叫冧巴,唔使企喺度排隊咁攰,絲絲已經覺得好過以前好多,點知尋日滙豐有改良版.
輪候期間做乜都得
滙豐香港區零售銀行及財富管理業務主管施穎茵,尋日好雀躍咁話畀絲絲聽,已經推出「櫃位服務短訊提示」,客戶喺遇着人多嘅時候,攞咗輪候編號之後,可以選擇留低手機號碼,然後善用時間做其他嘢;當即將有櫃位服務嘅時候,客戶就會收到銀行發出嘅短訊,提醒佢返銀行辦理服務.
呢項咁體貼嘅服務,雖然唔少餐廳,醫務所已經用緊,銀行就係首創,但暫時只可以喺滙豐旗下五間卓越理財中心用到.
施穎茵話,揀呢幾間,係因為呢幾間分行嘅人流比較多.絲絲希望遲啲可以喺其他分行,享受到相同服務,時間即係金錢嘛!
不過,絲絲覺得呢個服務有啲尷尬,如果好快call你,呢段時間做唔到啲乜,但如果你可以行開做其他嘢,即係等咗好耐啦,咁你寧願快啲,定係慢啲至call你?
余詩韻
贊助商:


text:
(意大利)除夕夜Party
by messa 香港 7 月前
我哋除夕夜係佛羅倫斯過.我一嚟到就立即問酒店老闆娘除夕夜訂枱食飯嘅情况.佢話本地人除夕夜都會食大餐,所為大餐係有12道菜嘅大餐,而且佛倫羅斯嘅特别係大堆頭!我哋除夕夜嗰晚去咗阿諾河旁邊一間有得點餐嘅咖啡店參加除夕夜party.因為唔係正式餐廳(好彩!)所以唔係12道大餐.意大利人慣咗好夜先食晚飯,所 […]
(意大利)比薩一日遊
by messa 香港 7 月前
比薩斜塔離佛羅倫斯好近,只要一個鐘火車車程,所以我特登用一日去比薩斜塔.我哋落咗火再搭十分鐘去比薩斜塔.由比薩火車站去比薩斜塔可以選擇搭巴士或者行去,巴士站就係火車站對面所以好方便.係火車站月台嘅報紙檔有巴士飛賣€1,10一張,但上到巴士買要€1,50.一張飛有70分鐘任搭.坐紅線「LAM Ross […]
(意大利)行上比薩斜塔
by messa 香港 7 月前
入去比薩斜塔前一定要先張身上所有手袋背囊攞去遊客服務中心保管,再去斜塔前等入去.佢哋好嚴謹,我見到有人只係帶一個相機袋都要唔俾入.因為要保護地基不穩嘅斜塔所以每次同一時間只放20多人入去.工作人員先同大家簡單介紹斜塔歷史,之後一齊行上去塔頂.雖然入場費要成€18一個人,但嚟到依到當然要上一上去斜塔感 […]
(葡萄牙) 莊嚴的花地瑪大教堂
by messa 香港 8 月前
一離開奧比都斯就立刻去花地瑪(Fátima).花地瑪係葡國中部一個城鎮,離里斯本不遠.係1917年聖母瑪利亞係依到顯靈過三次,自始之後依到就有好多教徒嚟花地瑪朝聖.大教堂建於1928年,整座大教堂都係白色,感覺非常莊嚴.大教堂裏面擠滿朝聖嘅人,要行上教堂前面要慢慢排隊(兩,三分鐘,唔算好耐).但條龍 […]
行上比薩斜塔
by messa 香港 8 月前
入去比薩斜塔前一定要先張身上所有手袋背囊攞去遊客服務中心保管,再去斜塔前等入去.佢哋好嚴謹,我見到有人只係帶一個相機袋都要唔俾入.因為要保護地基不穩嘅斜塔所以每次同一時間只放20多人入去.工作人員先同大家簡單介紹斜塔歷史,之後一齊行上去塔頂.雖然入場費要成€18一個人,但嚟到依到當然要上一上去斜塔感 […]
比薩一日遊
by messa 香港 8 月前
比薩斜塔離佛羅倫斯好近,只要一個鐘火車車程,所以我特登用一日去比薩斜塔.我哋落咗火再搭十分鐘去比薩斜塔.由比薩火車站去比薩斜塔可以選擇搭巴士或者行去,巴士站就係火車站對面所以好方便.係火車站月台嘅報紙檔有巴士飛賣€1,10一張,但上到巴士買要€1,50.一張飛有70分鐘任搭.坐紅線「LAM Ross […]
除夕夜Party
by messa 香港 9 月前
我哋除夕夜係佛羅倫斯過.我一嚟到就立即問酒店老闆娘除夕夜訂枱食飯嘅情况.佢話本地人除夕夜都會食大餐,所為大餐係有12道菜嘅大餐,而且佛倫羅斯嘅特别係大堆頭!我哋除夕夜嗰晚去咗阿諾河旁邊一間有得點餐嘅咖啡店參加除夕夜party.因為唔係正式餐廳(好彩!)所以唔係12道大餐.意大利人慣咗好夜先食晚飯,所 […]
佛羅倫斯除夕Party
by messa 香港 9 月前
我哋除夕夜係佛羅倫斯過.我一嚟到就立即問酒店老闆娘除夕夜訂枱食飯嘅情况.佢話本地人除夕夜都會食大餐,所為大餐係有12道菜嘅大餐,而且佛倫羅斯嘅特别係大堆頭!我哋除夕夜嗰晚去咗阿諾河旁邊一間有得點餐嘅咖啡店參加除夕夜party.因為唔係正式餐廳(好彩!)所以唔係12道大餐.意大利人慣咗好夜先食晚飯,所 […]
美術館一日遊
by messa 香港 9 月前
佛羅倫斯出咗好神級藝術家,而且又係文藝復興發源地,千其唔好錯過參觀神級藝術品嘅好機會.我哋一早就係網上訂咗烏菲茲藝術館同佛羅倫斯藝術學院嘅入場票.我哋準時早上9點到達烏菲茲,去到時已經有條好長嘅龍.原來條隊係俾無預約嘅遊客,起碼要排兩個鐘.所以有心去不妨上網預訂或買Firenze Pass.有Fir […]
瑰麗的佛羅倫斯百花大教堂
by messa 香港 11 月前
聖母百花大教堂係佛羅倫斯嘅地標,大教堂外牆用咗好多白色丶粉紅色同綠色嘅雲石砌成好細緻嘅花紋做裝飾,再配合大教堂超大紅圓頂成為聖母大教堂嘅特色.大教堂分三部份:大教堂,洗禮堂同鐘樓.每一部份都有好多人排長龍參觀.聖母百花大教堂另一個特點係佢嘅大大紅色圓頂.圓頂下面就係大教堂裏面聖壇嘅位置.如果有時間可 […]
充滿藝術氣色的佛羅倫斯
by messa 香港 11 月前
佛羅倫斯出咗好多神級藝術家,好似達文西(Leonardo da Vinci)同米高安哲羅(Michelangelo)就係表表者.我哋係佛羅倫斯嘅行程以參觀藝術品為主:烏菲茲美術館(Uffizi)丶佛羅倫斯美術學院(Accademia)丶聖母百花大教堂(Florence Cathedral)同聖十字大 […]
向火車站出發
by messa 香港 11 月前
我哋一早離開酒店用前一日買嘅20小時任搭嘅水上巴士飛去到火車站搭火車去佛羅倫斯.我哋早咗到,重有時間去買早餐上火車食.我哋係網上一早買咗火車飛,一夠鐘就直接上車就得,火車開到咁上下會有人嚟查飛.但實在比坐飛機方便太多,唔怪之得係歐洲咁普遍.我係www.italiarail.com買特價火車飛,坐嘅係 […]
威尼斯餐廳推介 - 在聖馬可廣場的abc Quadri
by messa 香港 1 年前
我哋係威尼斯最後一晚係聖馬可廣場嘅abc Quadri食晚餐.Quadri係威尼斯有三間餐廳,其中一間係高檔嘅fine dining.我哋去嗰間abc Quadri係比較casual嘅Bistro,水準一啲都唔輸俾高級餐廳.abc Quadri係位於聖馬可廣場裏面一間歷史悠久嘅咖啡店.裏面裝修好古典 […]
在Caffè Florian食Tea
by messa 香港 1 年前
我哋行咗一整日嘅路又落緊毛毛雨,係時間揾地方停一停休息下.我哋一於豪一豪去Caffe Florian食下午茶.外面露天座位因為落雨關係收起咗,所以室內都坐滿哂. 初時係門囗嘅侍應用手勢叫我哋走,但好彩咁啱有人離開,佢哋先叫返我哋有得入去.Caffe Florian係1720年12月29日營業,係依家 […]
坐貢多拉漫遊威尼斯
by messa 香港 1 年前
係威尼斯有好多黑色嘅貢多拉.貢多拉從前係威尼嘅公共水上交通工具,但依家已變成專俾遊客坐嘅旅遊項目之一.從前啲貴族比賽邊個嘅貢多拉最靚最特別,但係1562年政府下咗禁令所有貢多拉只可以係黑色,之後更統一貢多拉嘅規格.係聖馬可廣場對住海嗰一邊泊滿貢多拉,價錢一般都係公價,大概係30分鐘€80.我哋揾到個 […]
威尼斯坐水上巴士遊Grand Canal
by messa 香港 1 年前
威尼斯市中心主要有兩條水上巴士線:1號線同2號線.我哋搭咗1號線由威尼斯美術館去到威尼斯火車站.成條路線都係威尼斯大運河Grand Canal上面行,所以可以欣賞到原住大運河兩旁嘅建築.雖然威尼斯係好細,但威尼斯係百多個細島組成,啲路同橋都係依住嘅島嚟起,用一個字嚟形容就係「亂」!所以想睇多啲威尼斯 […]
威尼斯交通 - 機場水上巴士 Alilaguna
by messa 香港 1 年前
我哋係法蘭克福轉機威尼斯,威尼..同場唔係島所..機後要坐水上的士或者水上機場巴士出番去個島到.威尼斯嘅機場水上巴士叫Alilaguna,有4條路線:藍線,橙線,綠線同紅線.我哋要去聖馬可廣場所以我哋要搭「藍線(Linea Blu)」.藍線全年無休同去得最遠嘅路線,每半個鐘頭有一班.一攞完行李出去機 […]
威尼斯輕鬆步行遊 - 由里阿爾托橋到Frari Church (2)
by messa 香港 1 年前
我地開聖保廣場(1)好快就到終點站Frari Church(2)亦即係聖方濟會榮耀聖母大教堂(威尼斯其實好細,去邊到都比想像中近).路線圖1//聖保羅廣場Campo San Polo 2//聖方濟會榮耀聖母大教堂Frari Church a//GROM il gelato come una volt […]
威尼斯輕鬆步行遊 - 由里阿爾托橋到Frari Church
by messa 香港 1 年前
我地開聖保廣場(1)好快就到終點站Frari Church(2)亦即係聖方濟會榮耀聖母大教堂(威尼斯其實好細,去邊到都比想像中近).路線圖1//聖保羅廣場Campo San Polo 2//聖方濟會榮耀聖母大教堂Frari Church a//GROM il gelato come una volt […]
威尼斯輕鬆步行遊 - 由里阿爾托橋到Frari Church(1)
by messa 香港 1 年前
我哋去到Rialto Bridge時已經係下午兩點多,係時間要去揾食.食完嘢,我哋繼續向聖保羅島(San Polo)出發.我哋跟住Rick Steves介紹嘅第二個步行遊,由Rialto Bridge到Farai Church.由Rialto Bridge(1)開始,由橋口直行好快就嚟到Campo […]
威尼斯輕鬆步行遊 - 由聖馬可廣場到里阿爾托橋(2)
by messa 香港 1 年前
威尼斯一共有118小島,成個城市總共有400多條橋.我哋由不死鳥大劇院(4)轉左後一直行嚟到依條叫Ponte de la Verona(5).依條橋係威尼斯最典型嘅小拱橋,橋底有足夠空間俾貢多拉或者小艇通過.當我哋企係橋上面望向右手邊又有一條小橋,係寧靜嘅小河可以清楚睇到對面小橋嘅倒影.望上去可以見 […]
威尼斯輕鬆步行遊 - 由聖馬可廣場到里阿爾托橋(1)
by messa 香港 1 年前
我哋跟住Rick Steves旅遊書介紹由聖馬可廣場經里阿爾托橋(Rialto Bridge)去到聖方濟會榮耀聖母大教堂(Frari).依條路線好容易行又多嘢睇,所以非常值得推薦俾大家.路線圖 1//聖馬可廣場 2//Harry\'s American Bar 3//聖梅瑟教堂San Moisè C […]
秘密遊威尼斯總督宮
by messa 香港 1 年前
我哋參加咗秘密導賞團(Secret Itineraries Tour)遊總督宮(Doge's Palace).我哋一早係總督宮庭園集合.舊年總督宮有大型Manet油畫展覽,為咗人流控制總督宮俾參加秘密導賞團嘅遊客係從未對外開放嘅監獄入口入去,算係意外收穫.依一部份嘅監獄叫The Wells,因為依部 […]
金碧輝煌的聖馬可大教堂
by messa 香港 1 年前
冬天去旅行壞處係旅遊名勝襯冬天旅遊淡季做維修.聖馬可大教堂(St. Mark's Basilica)上層外面部份圍咗板做維修.係有啲可惜,但大教堂裡面金碧輝煌嘅令人大開眼界.一入到大教堂,所有牆壁天花都係金色,畫滿聖經故事.大教堂最入面嘅祭壇放咗聖馬可嘅骨灰甕,但收得好隠秘,眼本睇唔到.係祭壇後面有 […]
意大利自由行,出發!
by messa 香港 1 年前
為期12日嘅意大利自由行係Boxing Day之日出發.雖然天氣預測話一直會滿雨,但好彩係威尼斯同佛羅倫斯大部份時間都只係天陰陰,無點落雨.係威尼斯同佛羅倫斯都要用腳行嘅地方,無落雨對我哋嚟講方便好多.但去到羅馬好天氣嘅運氣開始用完,到我哋臨走之前一日更係橫風橫雨.好彩通街都係的士,太大雨可以選擇搭 […]
葡西紀念品:葡萄牙
by messa 香港 1 年前
一日半嘅葡國一眨眼就玩完,行程非常緊密,都無機會買嘢.只有係花地瑪大教堂附近領隊安排我哋去一間紀念品批發商嘅地方買紀念品.裏面有好多林林總總嘅款式,大家都收獲豐富.當中葡國花公雞當然係首選,有大有細,但一般都係黑色身,有彩色花圖同大紅色雞冠.我買咗個花公雞小搖鈴.重有個白色花公雞可以配成一對但有啲貴 […]
跟團食葡國餐
by messa 香港 1 年前
我哋係花地瑪大教堂附近一餐酒店裏面嘅餐廳食午餐.頭盤先嚟一個好「健康」嘅沙律,一啲沙律油都無.今餐主角係馬介休.主菜係白汁焗薯粒馬介休.當領隊知道馬介休係白汁焗,即刻大叫好嘢,話白汁焗係最好味.果然白汁焗係好香,但我再放啲橄欖油重好食啲.薯仔同魚嘅比例稍微嫌唔夠魚,食落去只有碎濕濕嘅魚碎,只係食到白 […]
陸止於此,海始於斯的羅卡角
by messa 香港 1 年前
羅卡角(Cabo da Roça)係一個海角位於葡國亦係全歐洲大陸最西端.係依到就可以睇到大西洋.望出去大西洋時覺得個天空非常非常之大,因為水平線變得模糊,天同海連成一齊.係到有個紀念碑寫住依到係歐洲最西端.大家都排住隊同個紀念碑照相免費做個留念.碑上有16世紀葡國詩人賈梅士(即係葡紙$50上面嗰個 […]
有兩個巨型双煙囱的辛特拉宮 (下)
by messa 香港 1 年前
參觀完所有大廳之後,我哋終於嚟到兩個巨形双煙囱嘅櫥房.櫥房煙囱有35米高,一開始就立刻成為辛宮嘅標誌.櫥房以整個夏宮面積比例嚟講算係好大,原因係依到近山,所以宮室人員成日嚟打獵櫥房裏面牆壁嘅純白瓷磚係19世紀鋪上去, 同時係櫥房橫樑上放上當時葡萄牙國王同王后薩伏依王朝嘅紋章.係一個只有宮裏工作嘅人先 […]
有兩個巨型双煙囱的辛特拉宮 (上)
by messa 香港 1 年前
辛特拉宮(Palácio Nacional de Sintra)係葡國皇室從前嘅夏宮,依家就做咗熱門旅遊景點.夏宮位於離里斯本離不遠嘅辛特拉鎮.係現時葡國保留得最好嘅中世紀皇宮,由15世紀到19世紀都有宮室人員係到住,所以夏宮一直都有保養同添置新傢俬.辛特拉宮外面非常平實又無大花園,唔講唔都唔知係, […]
跟團遊東歐 - 尾聲
by messa 香港 1 年前
東歐之行去咗好多地方.雖然留係每一個地方嘅時間都非常少,但起碼我知道下次我有機會自由行我知道我想去邊.維也納,布拉格同柏林有好多嘢未睇,而且我去時都係陰天落毛毛雨,如果可以再係天氣好時再去一定會更正.我哋住嘅酒店好近車站,自己出去逛可以非常方便.布拉格好靚又有好多嘢睇,下次一定要分一,兩日慢慢行慢慢 […]
東歐紀念品:華沙編
by messa 香港 1 年前
係華沙舊城區買咗少少紀念品,但品質真係差.我係美人魚廣場嗰到買,一連有一,兩間紀念品店,但兩間賣差唔多一樣差不多,都係賣便宜貨.因為波蘭用波蘭茲羅提(1波蘭茲羅提 = €0,23),當時都唔知匯率點計,所以都搞到我好混亂.我買咗個小美人魚公仔同個小西吉斯蒙德國王銅像.大同細都一樣咁面容模糊,所以就平 […]
現代繁華的華沙
by messa 香港 1 年前
我哋間酒店係市中心,check-in嗰時間已經見到有好多著西裝套裙嘅人企滿成個酒店大堂,似係外地嚟華沙開會.酒店附近有好多商舖,但全部都係跨國大連鎖店,好似H&M,Mark and Spenser或其他美資時裝舖頭.我住係Novotel.地區唔錯,附近有超級市場同其他舖頭shopping,更 […]
尋找華沙美人魚
by messa 香港 1 年前
我哋再行入啲去到Old Town Market Square.市集廣場中間有個拿住劍同盾嘅美人魚.依座美人魚像係1855年建成,1972先放係依家嘅位置.華沙美人魚係華沙嘅市徽.華沙美人魚叫Melusina,又或者叫Syrenka.無人知由幾時開始或者點解有華沙美人魚做市徽,但係14世紀中已經開始存 […]
令人驚喜的華沙舊城區 (Part 2)
by messa 香港 1 年前
我哋離遠見到一個廣場,中間有一座好高嘅圓柱,圓柱上面有座銅像.依到係The Castle Square.華沙嘅歷史可以追溯到13世紀,當時先有一座石塔,之後加建到16世紀變成皇室居住嘅Royal Castle.但係依座城堡同波蘭一樣咁多災多難.1655年瑞典入侵,把大部份藝術品帶返瑞典,重將城堡摧毀 […]
令人驚喜的華沙舊城區 (Part 1)
by messa 香港 1 年前
華沙嘅行程係額外嘅,所以安排到最後.團友唔想花錢去可以係之前柏林一站離開.我哋有個掃興王導遊.開茶會時已經同啲團友講華沙無嘢睇,攪到加咗錢去華沙嘅團友唔知去唔去好.當我哋睇完Wilanow之後覺得加咗錢又要走難咁嚟華沙有啲唔值.點知晏晝去舊城區就覺得依個導遊真係個超級掃興王.舊城區不知幾多嘢睇.除咗 […]
蕭邦的心臟
by messa 香港 1 年前
離開咗Wilanow後,我哋去咗個商場嘅food court食中午.導遊介紹我哋食魚,去到真係有兩檔食魚都有好多人排隊,有好幾種炸魚或者焗魚.又真係好低食.食完之後行咗陣鋪頭,我哋就出發去舊城區.我哋先參觀Church of the Holy Cross.教堂外牆見到一啲子彈窿,唔知係蘇聯打波蘭定係 […]
雜亂無章的華沙莊園
by messa 香港 1 年前
依個莊園我哋係華沙第一個景點係Wilanow (Villa Nova).依家依個莊園成為一個博物館俾一個波蘭藝人買落嚟.莊園已經有300多年歷史,當國王Jan III係1677年買咗個莊園落嚟後同年立刻揾咗個意大利工程師興建大宅.咁多年嚟莊園轉過好多手,亦有好多唔同風格嘅工程師加建莊園.因為混合咗好 […]
華沙走難記
by messa 香港 1 年前
我同班團友帶哂自己所有行李從柏林坐火車去華沙.一卡火車有五,六個包箱,我同另外五個團友一齊坐一個包箱.裏面好窄但只有座位上面嘅行李架或者座位底先有位放行李,我哋左砌右砌先放得哂我哋6個人嘅行李.而且我哋6個人有兩個男人,夠力抬啲行李上架.先係領隊帶住哂我哋啲飛去咗頭等卡瞓覺.有人嚟問我哋攞飛查時,我 […]
在柏林的Gugelhop吃法國餐
by messa 香港 1 年前
係柏林最後一晚係大家一齊食晩餐嘅最後一晚.聽日有啲團友就返屋企,我哋大部份人就撘火車去波蘭華沙.我哋今晚去咗一間有名嘅法國餐廳叫Gugelhop.佢出名嘅原因係因為美國前總統Bill Clinton幫襯過.前菜薯仔湯,裏面放咗啲瓜子油.係東歐飲薯仔湯真係飲得太多啦,但依個因為有瓜子油所以個薯仔湯非常 […]
東歐紀念品:柏林編
by messa 香港 1 年前
柏林有林林種種嘅紀念品,好易容易買咗成幾十蚊歐羅.柏林圍牆碎片當然係必買首選(其實諗下諗下,雖然話圍牆好長但又拆咗咁多年,柏林又有咁多遊客,點會重有咁多碎片攞嚟賣?!)德國嘅紅綠燈嘅公仔好有特色,所以又有好多紅綠燈公仔圖案嘅紀念品.我係柏林行街時間非常之少,因為我用咗啲自己時間去咗睇博物館.係Che […]
古國巴比倫伊甚塔爾城門
by messa 香港 1 年前
伊甚塔爾城門(Ishtar Gate)亦係佩加蒙博物館重點展覽.係博物館展出嘅城門只不過係一道側門,但已經非常高大宏偉.城門主色係好靚嘅深藍色琉璃瓦,牆壁有金黄色嘅浮雕.城門旁邊嘅浮雕有牛同龍.巴比倫嘅龍叫恕蛇(Sirrush).怒蛇係神話裏嘅動物,佢前腳係獅子腳,後腳係鷹爪,頭有角又有冠,脷係蛇分 […]
古羅馬的米利都市大門
by messa 香港 1 年前
米利都市場大門(Market Gate of Miletus)係佩加蒙博物館另一個重點展覧.聽說都係最近重新開放俾訪客參觀.博物館好有心思將大門俾訪客用嚟行過另一個展館,訪客可以體驗一下千多年前古羅馬人行過大門去巿場嘅感受.米利都位於現代嘅土耳其.巿場大門係用雲石建於公年二世紀.係大概十,十一世紀係 […]
置身於帕加馬祭壇
by messa 香港 1 年前
能夠置身係建於公元前2世紀嘅神壇,其係有啲不可思議.我話置身於唔係只係企係前面欣賞,而係可以坐係行上石級再坐係神壇前面感受一下神壇嘅宏偉.神壇係帕加馬一個神壇,帕加馬係一個古希臘殖民城邦,位於依家土耳其嘅境內.神壇係為咗紀念打勝仗以起.去到7世紀,天主教興起,神壇失去地位,再和上和抵抗阿拉伯人入侵, […]
柏林博物館島
by messa 香港 1 年前
柏林有個博物館島(Museum Island).中世紀時,依個島係宮柏林市宮殿嘅後花園.直到德國國王普魯士國王想提升人民嘅文化水平,所以決定係1797年開始起第一間博物館.島上面總共有5個博物館,全都係島嘅北面:柏林舊博物館(Altes Museum),柏林新博物館(Neues Museum),貝加 […]
冷冰冰的被害猶太人紀念碑
by messa 香港 1 年前
當我哋離開柏林圍牆時,係車裡面離遠見到一片「墳海」.一座座石屎碑一行一行整齊佈滿整個地方,每一座不同高矮,但係高處睇會發現每一座不同高矮砌出一個波浪.每一座碑就好似一座墳墓,光滑完整嘅石屎感覺比石碑更冷冰冰.太過整齊一行一行排列更令人有種被強迫嘅感覺.建築師Peter Eisenman就係要俾人感覺 […]
Hello,歐洲!
by messa 香港 1 年前
我係2010年5月跟團去葡萄牙同西班牙旅行.我知我好奇怪,寫完2012走返轉個寫2010?!今年夏開始寫messa on vacation時對東歐依然印象深刻,所以決定先寫東歐旅行.葡西係我第一次嘅歐洲旅行.第一次自己去遊行就揀葡西因為一直好想去葡國.自細係澳門長大對葡國文化非常好奇.但睇過好多行程 […]
航海家的里斯本貝倫
by messa 香港 1 年前
旅行社派人係機場接我同另外幾個係差不多時間到逹里斯本嘅團友去貝倫區同其餘嘅團友集合.貝倫(Belém)係里斯本其中一個區域.伊比利亞半島最大嘅河塔霍河口位於貝倫區,河直接通去大西洋.因為地理優勢,所以係葡國航海業最輝煌嘅16世紀時,好多航海家都係貝倫區嘅港口出發.依到有兩個地標:發現者紀念碑(Pad […]
中世紀小村莊奧比都斯Óbidos
by messa 香港 1 年前
早餐自助餐食物選擇非常豐富,怎至有葡撻食,但我早餐好少食甜嘢所以無食到,而且得番一件燶燶黑黑.但依家諗番都非常後悔,因為之後整行程都再無機會食到.應該有殺錯無放過.食完早餐我哋就出發去奧比都斯(Óbidos),一條充滿中世紀風貌嘅葡國小村莊.係1210年,葡國國王將奧比都斯送俾佢嘅王后,至始之後歷代 […]
莊嚴的花地瑪大教堂
by messa 香港 1 年前
一離開奧比都斯就立刻去花地瑪(Fátima).花地瑪係葡國中部一個城鎮,離里斯本不遠.係1917年聖母瑪利亞係依到顯靈過三次,自始之後依到就有好多教徒嚟花地瑪朝聖.大教堂建於1928年,整座大教堂都係白色,感覺非常莊嚴.大教堂裏面擠滿朝聖嘅人,要行上教堂前面要慢慢排隊(兩,三分鐘,唔算好耐).但條龍 […]
SalaD blog 發掘你的日誌,讓好 Blog 感染好生活


text:
生日離不開飲飲食食, 個d我成日食食下唔記得影相, 所以無得同大家分享添. 不過生日禮物我當然唔會唔記得影啦. 睇下我收左d乜丫:
Hahaha. 有咩呢? 有L'Erbolario Rose Bath Foam (係L'Erbolario送既生日禮物, 年年都一樣), 有Elizabeth Arden Visible Difference Body Lotion (係Sasa Facebook中試用, 不過比我當埋係我既生日禮物), Swiss Balance Eye Gel (friend送), SK-II神仙水 (SK-II送既), 同埋兩封大利是 (兩個friend都話我無咩要, 咁利是最好).
神秘人出場喇, 呢個神秘人係我生日之前見過一次, 我地仲要係BL function識, 之後佢知我生日, 就留言比我, 我地傾傾下我問佢話15號晚我會係Lan Kwai Fong問佢join唔join. 我無諗過佢一口應承, 佢仲話, "你生日wor, 當然得啦!" 超感動. 感動既原因係我無諗過佢會因為係我生日所以一口應承呀!! 佢仲比左另一個感動我添:
佢知我係mask怪就送左兩張mask比我用...仲要係佢新買ga!! 我完全無諗過一個新friend會對我咁好. 我唔開佢名喇, 不過如果佢睇緊呢個post會知. 都係度想再多謝呢個新friend (仲要係靚女呀!!).
呢個神秘人個晚仲拎左佢個玩意出黎比我玩, 玩玩下我同我個friend都已經被燒死左. 我第2日拿拿聲同我個friend去買呀, 係乜?
係喇, 係佢! 係Fujifilm即影即有相機. 個樣都幾靚仔, 又輕身. 我係好鍾意即影即有相機, 因為我覺得個感覺好 "capture the moment" feel, 呢個feel係digital camera比唔到我.
故事未完! 我仲有一個超級驚喜, 就係....
係, 係Chanel...係我有個friend知道我好鍾意Chanel既野買比我ga! 佢仲要叫我估下佢買左邊個brand比我, 我估左超耐先估到呀...咁入面有咩呢?
係Ultra Correction既day cream同toner. 仲有samples, 係個serum同美白粉. 正呀! 又可以用左同大家share呀!
今年生日我自己覺得好美滿又好開心! 不過唔係淨係生日先要開心呀, 日日都要咁開心! 希望你地日日都開心, 生日就更加高興啦!!


text:
李麗珍呆等潘源良 㷫爆黑面
■珍妹睇完醫生落到樓冇車坐,難怪佢黑口黑面.
Ads by Google
(銅鑼灣)現年48歲嘅一代性感女神李麗珍,佢嘅感情之路可以用曲折離奇嚟形容,同佢拍過拖已知嘅圈中人就有填詞兼電影人潘源良,許愿,髮型師Jacky Ma等等.近年同當年嘅情人潘源良翻撻,好多人都替佢哋開心,都叫有情人終成眷屬.佢哋已經係圈中公開一對,成日出雙入對,不過就好低調,前日下晝又見到珍妹呢對情侶當街耍花槍.
■當日珍妹一直心情一般,落車之後入咗幢大廈似去睇醫生.
■潘源良同珍妹耍花槍,架車過咗幾個燈位都冇傾過一句偈.
Ads by Google
會合冇偈傾
話說前日6點幾喺銅鑼灣,見到潘源良揸住架車喺白沙道放低咗珍妹,之後珍妹就入咗一幢醫生林立嘅商業大廈,相信近排天氣唔好珍妹抱恙要睇醫生,潘生就費事泊車,喺附近不停兜圈等佢.大概半個鐘之後,相信睇完醫生後嘅珍妹黑口黑面咁落樓,心火盛嘅佢見到男友架車未到,就更加火上加油,塊面黑過墨汁不停打電話催潘源良現身.
眾所周知,今時今日嘅銅鑼灣已經淪陷成為強國人集中地,條馬路多人多車,兜一個圈都唔係一時三刻可以做到.病仲加上要等足成10分鐘至見潘源良出現,珍妹上車時面色有幾難睇,大家都可以估到.知道出事嘅潘源良使出男士最專長嘅以不變應萬變,就係唔出聲,見佢哋停咗幾個燈位都冇傾過一句偈,不過睇嚟都係耍吓花槍箒.
採訪,攝影:徐錦池


text:
呢隻冷門6.5″x2單元PMC TLE1s subwoofer入手一個星期多d, 係時候出下report.
雖然得6.5″單元兩個,不過裡面係迷宮式設計, 有3m既迷宮谷低音出黎, 仲有裡面隻amp係Bryston 3B, 無論控制力同耐用可靠都絕對有信心.
雖然係二手, 不過應該上手未用過, 唔知要煲幾耐, 不過一出聲已經驚為天人.
低音密度好高,充滿成個空間,一浸浸湧埋黎又得.
速度收放好快,唔會拖泥帶水,一拳拳打埋黎又都得. 比以前個隻sub仔既註波感覺大大減少.
仲有低音details好豐富, 聽歌特別有幫助.
可能因為細單元所以控制速度同detail都好好.
睇戲有幾堅? 小弟就好滿意, 極大提升!!
不過表現同其他sub點比我唔知, 因為以前家訪得少subwoodfer, MK250, Sunfire EQ, Velodyne DD通通我都未認真聽過….
有望呢d度既師兄上黎品評下, 幫小弟出下report.
不過聽歌表現我都有d感想…..
加subwoofer入2ch system真係好難, 未夠班, 設計差, 或者睇戲用既subwoofer都會污染主聲道既聲.
而同牌子既speaker, subwoofer設計係專門為主喇叭伸延低音, 主喇叭PMC LB1 signature同subwoofer TLE1S果然好夾聲, 無逢連接, 主喇叭聲完全無被subwoofer污染, 感覺似只係一對喇叭出聲.
呢家我既駁法係pre-amp另一對front channel output駁subwoofer, 即係pre-amp無做crossover. LB1 signature照出全頻,佢雖然可以潛到35hz, 不過我用sound level meter度過我個皇帝位由80hz開始會roll off. TLE1S就出晒250hz下面, 不過我就係TLE1S set度80hz以上開始roll off.
雖然80hz以上roll off, 不過80-250hz都仲有少少聲, 如果個錄音呢個頻段係好大聲, 因為越高頻既方向性越明顯, 所以都會有少少偏聲去左我放subwoofer既左邊, 呢個問題係未諗到點解決.
TLE1S低音全頻都好細致, 好多details, 唔會有頻段特別肥, 該輕就輕, 該快就快, 該潛就潛, 該爆就爆.
最明顯聽鼓, 大鼓潛左, 深左, 有氣勢左唔使講, 唔同種類,大細鼓既鼓皮,鼓身聲都好細致表現出黎.
連鋼琴都好左, 其實鋼琴唔係咁易播, 呢家鋼琴下盤更有力, 真實左好多.
以前根本聽唔到管風琴聲, 最低個浸唔夠雄厚, 不如唔好聽, 呢家終於可以係我套機聽管風琴.
聽大提琴,低音大提琴韌度,質感大增, 低音大提琴据弦個d氣勢真係正到暈.
唔同弦樂分隔更加明顯, 連整個音場都大大拉深.
呢家對PMC LB1 signature變左一對低音控制力極佳既座地喇叭!


text:
衰嘅女人我地會叫蕩婦,而男人基本上都叫賤男.蕩婦衰黎衰去都係果幾樣,而賤男變化就比較多,打女人係賤男,呃女人係賤男,食軟飯都會比人叫賤男.但身為中文名師嘅張欣欣為咗令各位同學仔更了解賤男為何物,不惜將多種賤男特徵放哂係自己身上,等大家一見到佢唔洗多講就即刻「哦,咁樣就係賤男啦.」
一個典型嘅男人最想做嘅係咩?咪就係自己有能力養起個老婆唔洗佢返工,最多係自己開鋪嘅咪等佢得閒返去比人叫下老闆娘,睇下盤數簽幾個名就閃得果隻.當然唔係個個都可以做到啦,但最起碼都想個老婆過得舒服小小.你睇下明星拍拖最怕係乜?咪就係戀情公開咗狗仔隊煩住自己老婆,搞到一個女人連小小私人空間都冇.但係張欣欣唔單止唔怕老婆比人煩,佢更加怕大家唔知道邊個係佢老婆,得閒就係面書提下佢同佢老婆乜乜乜,之後佢又麥麥麥咁,好完美咁免費用自己老婆幫自己造新聞.睇左佢幾篇廢話之後,我都忍唔住封鎖左佢嘅消息,真係好煩,亦替佢老婆慘.而啱啱網上流傳咗篇有關張欣欣點搞大學生妹個肚,點背住老婆偷食之類,消息係咪確實就同之前另一位名師「懷疑」叫雞一樣仲未知住,但網上同我朋友都信當中啱內容,點解一向多疑啱網民會咁快肯定佢就係賤男呢?冇啱,咪睇平時佢份係點囉.
我一向對所謂啱補習天王冇咩好感.教師除咗係份工,佢既責任亦非常之重要,到底會教出勇於企係街頭為香港爭取一切嘅學生定係一班DSE炒哂之後就去為兩雞野出賣良心嘅黑警呢?老師起到好重要嘅一步.老師人工高係因為佢嘅知識同埋依份責任,所以要比返相應嘅回報,咁係正常;但係一睇堆所謂名師試過話搵過百萬,然後又為咗咩肖像費之類嘈一大餐,而張欣欣都當自己個PAGE係廣告平台連活學想搵佢SELL兩句都問你拎錢,一個重利重到咁嘅人到底會點教班學生?定係真係用埋自己名氣同錢銀去呃果班學生妹?家長們自己諗下,特別如果你果個係女的話.
如果我搵到錢,我係會叫自己至愛唔好返工啦,出去搵朋友行街睇戲食飯啦.悶啦?去旅行囉,我有假我同你去,冇假搵你朋友陪你去.借佢個名宣傳?我係男人黎喎大佬,何況我係有料嘅洗靠爆我私生活嚟吸人氣?就算明星都唔鍾意人下下望實哂,想有私人空間,何況我老婆係個凡人呢?張欣欣先生,不妨多諗一下你老婆嘅感受啦好嘛,如果你唔係一個賤男的話.


text:
Hiendy 家訪交流室 ( 2011年5月號 之一 )
編輯 & 圖片: Pepsiman
文字: 豬賓(bigpun1975)
本着分享,交流同互動嘅 Hiendy家訪交流室又嚟嘞!根據一項非正式嘅統計,Hiendy網友裡面,有超過三成以上係因為一部遊戲機而愛上咗玩AV,而今次專訪嘅 10bucks360亦唔例外,不如我哋一齊睇吓佢點由一個「機民」演變成一個M&K fans吖!
ROGER!!!
其實10bucks只係搬咗出嚟住幾年,之前一直都係同家人同住,為咗一隻XBOX 360嘅GEARS OF WAR而令佢費枕忘餐,用部電視出聲發覺都係唔夠過癮,所以就買咗部DVD 5.1套裝機加强效果,如果話套DVD套裝得都係呃你嘅啫,有要求自然就要換嘢,不如換喇叭試一試先啦.如事者,10bucks 就買入咗對ROGER前置同ELAC中置,出嚟嘅效果真係有驚喜,亦令佢初次明白到喇叭响一套AV組合裡面的重要性!
買勻全世界
四年前,10bucks搬咗出嚟住,而佢嘅AV生涯亦都正式開始.一開首就買入YAMAHA 2700 AV Amp,前置換上CAMBRIDGE S30,中置就用番舊有ELAC,十仔就係EARTHQUAKE 10吋.玩玩吓又想升級,有成個廳玩無理由唔玩盡佢.成日响討論區聽啲人講M&K 喇叭有幾咁正,雖然未聽過係咩聲底,但個牌子咁出名,心諗都無衰掛!由於M&K已經關門大吉,10bucks唯有於網上向好心人徵求嘞,就連日本 同美國嘅討論區都揾埋,先可以集齊前面三隻S-150連腳架同後面四隻SS-150,AV AMP亦升級到YAMAHA Z-7,十仔變咗兩隻M&K MX-5000,最後加埋部PARASOUND後級,咁就齊晒章嘞.出嚟嘅效果十分之討好,而M&K喇叭亦可以講令10bucks一聽鍾情,着咗 魔一樣,所以埋下日後成了M&K fans嘅伏線.
家庭影院全面睇
我份人好主動…
傾傾吓計,10bucks無端端同我講成本效益,我真係唔知同玩AV有乜關係,仲以為佢想sell咩嘢添,點知原來佢講緊現時玩緊嘅主動喇叭.因為佢响網 上睇過好多師兄都話主動版本比被動版本更好聲,聲音失真亦都較小,唔洗加後級又慳番一筆,諗過點走線之後,就馬上行動.估唔到今次出擊比上次更順利,出 post徵求無幾耐,已經有賣家主動聯絡,當日嘅對話都幾搞笑……
10bucks:唔該阿X生吖
賣家:我係,有咩事?
10bucks:我想買你啲M&K MPS-1611P呀,你有幾多隻呀?
賣家:咁你要幾多隻先?
10bucks:最好有七隻啦…..
賣家:超….. 七隻咋嘛,又唔係七十隻,無問題啦,記住帶夠錢呀!
就係咁,10bucks就一口氣買咗七隻M&K主動喇叭嘞,之後又經pinkhung版主穿針引線之下,將YAMAHA Z-7換上CARY CINEMA 11a AV純前級.10bucks覺得CARY 11a加1611P力水同音樂感都好好,音場連貫性又一流,又唔怕好似以前咁後級啲「味」唔多唔少都會滲咗落去,真係好正!家訪當日,筆者見倒在場有三隻 更堅嘅M&K MPS-2510P擺埋一邊,可惜係110V 版本,要加牛牛先玩得,所以就無緣一聽佢嘅美妙聲音.三個月前,10bucks得到一位網友嘅幫忙,以超底價購入一部SONY HW-15投影機,靚聲靚畫,一觸即發!
器材列表
Pre-amp: Cary Cinema 11a & Subwoofer EQ: SVS AS-EQ1
BDP: OPPO BDP-83
Projector: Sony Bravia VPL-HW15
妙計穩定投影機
Screen: OS Pure Matt II 80″
Speaker: M&K MPS-2510P x3, MPS-1611P x4
前置
中置
後置
估唔到後置都要加木腳
主動式喇叭電源線
Subwoofer: M&K MX-5000 x2
Backup speaker: M&K MPS- 2510P x4
logitech remote
Soildsteel rack
扇與線
早輪一部除靜電風扇在Hiendy一度成為熱話,話吹吓啲碟會改善音質,又話吹吓喇叭轉盤都有改善,更聽過吹吓個頭會靚仔啲添,都唔知真唔真.見其 他版主未上到嚟,10bucks就提議攞我事先帶嚟嘅靜電風扇出嚟玩吓先.用變形俠醫對音波砲一段試試;先唔吹睇一次,吹完再A/B比較一吓.結果係,畫 面有些少改善,人面膚色滑咗啲(似係用咗SKII),但係整體唔太明顯;但聲方面就真係聾嘅都聽得出,無論高低頻延伸,包圍感都大幅提升,主角揮動塊鐵片 時好似成塊[界]埋身一樣,好彩筆者訓練有素,唔洗又要避嘢咁失威!一試完,立即比10bucks鬧:你個死仔,攞啲咁嘅嘢嚟毒我,又要我洗錢.在家訪 後,佢已經急不及待上網訂一部番嚟玩喇!筆者仲驚毒佢唔死,亦知到佢係少數同筆者一樣玩英式電源線嘅人AV友,所以就攞咗兩條電源線佢試吓,一條AET HIN EVO,另一條AET HHS EVD;AET HIN EVO最啱訊源,就插落部Oppo 83度,條AET HHS EVD就插落Cary 11a,取代原用嘅MAS同Nanotech 302電源線.結果筆者又比佢執多次,今次聲畫都有明顯提升,畫面黑位實淨咗好多,色彩更鮮艷,細緻位更有層次,聲音包圍感再進一步,低頻下潛力增加,低 頻量大嘅地方亦感受倒掃褲管!睇到唔捨得停,10bucks再開隻Madonna演唱會聽吓,發覺呢套以 M&K 1611P為主打嘅組合,音樂感相當之好,人聲亦好有肉地.佢表示,1611P 係全頻喇叭,會等到前面三隻喇叭升級到2510P之後,留番對1611P作聽歌之用.玩吓玩吓,越開就越大聲,此時突然門鐘響起,我兩頓時面色一沉!
> 出沒注意!
我哋懷着驚恐嘅心情去開門,原來係Pepsiman,kleehkg同hkp1196版主到來,個心先至定番啲,後面仲有一位極少露面,深居簡出, 好多網友都以能夠家訪佢為榮嘅人,佢就係pinkhung版主嘞!10bucks見倒佢都喜出望外,真係唔知咩風吹倒佢嚟(唔通部靜電風扇咁有效). pinkhung雖然說話不多(多數都係出口成文),但係就有一種懾人的氣勢,二話不說,就坐在皇帝位上,然後叫10bucks開套片佢睇吓.唔洗十分 鐘,見倒雄版主眉頭深鎖,面有難色,眾人心知不妙,連忙問問有乜嘢唔妥,他只吐出一句:呢套組合,發揮唔到五成功力!大家正諗緊邊方面出錯嘅時候,只見佢 一個箭步行近部Cary 11a度摸佢一摸,然後續說:部機經脈錯亂,陰陽失調,氣虛血弱,頭重腳輕…..咁即係點?簡單啲嚟講即係….. HANG咗機!10 bucks此時才晃然大晤,雄版主接過遙控,首先reset部11a,不消幾分鐘已經reset好咗.由於各聲道音壓唔一致,所以需要再重新校一次;分頻 點统一set 80Hz,後置因距離太近皇帝位,雄版主由實際五呎距離加大至八呎,超低音放棄兩隻改為用一隻,超低音管理系统亦都暫時唔用,以手動方式去作微調.唔係講 笑,經雄版主校完一輪之後,成套系统好似脫胎換骨一樣,力度與包圍感大增,聲亦都埋身咗,低頻駐波亦得以改善,眾版主亦都好滿意.最後要補充一吓,聲效調 校,可為各師各法,取向上亦都要顧及個人口味,網友們宜多四出家訪,集思廣益,取長補短,咁就可以調校出你自己所喜愛嘅聲音㗎嘞!
後記
通常啲藝術家死後佢嘅作品先會得到人欣賞,M&K公司已經閉門多年,仍然有咁多追隨者,都可以講係AV界嘅一個神話.今次專訪嘅 10bucks360,由一個只抱住一試心態嘅玩家,經多年嘅鑽研,現已成為M&K喇叭嘅die hard fans了,筆者都有幸能上了寶貴的一課,認識到呢個傳奇品牌.
今期家訪交流室講到呢度,下期再見啦,拜拜!
http://www.hiendy.com/hififorum/forum.php?mod=viewthread&tid=12228&extra=page%3D3


text:
檢視此主題完整版
檢視此主題完整版
- 我想問新手點樣先慢慢練到酒量?
我頭先比人灌完杯唔夠100ml既日本梅酒ko左
有冇方法練架其實
-
1樓提及練酒量?你可以先由少量習慣飲,但一個星期最好唔多過三晚,因為飲太多都會傷身.如果以100ml 梅酒就ko,的確有點兒那個,但係每個人體質都唔同.我幾歲已經飲XO, VSOP,伯蘭地等,因為屋企有好多呢d 酒,所以一飲就愛上.
我想問新手點樣先慢慢練到酒量?我頭先比人灌完杯唔夠100ml既日本梅酒ko左 有冇方法練架其實
如果你酒量未係好好時,你飲酒時唔可以空肚,而且飲酒唔可以一次過飲太多,覺得有少少醉就要停飲,吹陣水或者飲啖水,但係唔好飲茶,因為對胃唔好.酒量唔係一朝一夕可以練到既,所以都係適可宜止.
- 本身唔係想飲酒,但人人出去都小酎一杯個陣自己飲果汁又好似真係有D肉酸
我覺得我頭先直頭係有少少休克(?)
我同D朋友去食日本火鍋
咁我以為D梅酒係類似果汁酒咁好淡
係D配料未黎之前我飲左少半杯
其實真係唔覺好重酒味仲好易入口
咁緊住開始飲熱湯之後就黎料
突然覺得心跳得好快同個腦就快爆炸
跟住眼前一黑兼聽唔到野就訓低左,之後又好快醒返洗面就冇事
前後唔過五分鐘
-
3樓提及哦~~聽落好似好好玩咁既~~
本身唔係想飲酒,但人人出去都小酎一杯個陣自己飲果汁又好似真係有D肉酸 我覺得我頭先直頭係有少少休克(?) 我同D朋友去食日本火鍋咁我以為D梅酒係類似果汁酒咁好淡係D配料未黎之前我飲左少半杯其實真係唔覺好重酒味仲好易入口 咁緊住開始飲熱湯之後就黎料突然覺得心跳得好快同個腦就快爆炸跟住眼前一黑兼聽唔到野就訓低左,之後又好快醒返洗面就冇事 前後唔過五分鐘
如果唔飲得,又唔係一定要應酬,又唔係好有興趣,咁學黎做乜呢~?
- 男人少少都唔識飲又有點無癮既...
絕對有得練, 但你最好身體無咩暗病
尤其肝...
主要辦法都係多飲...飲時最好打少少底, 食的油少少既食物先開始飲
另外飲得慢也很重要
最後唔好溝...
不過當你鐘意飲之後, 就會完全破壞上述規條, 才覺得過癮
- 食油性的, 雪糕, 唔好空肚.
只能講係練出黎, 醉下抖下再飲下, 先有進步.
先喝啤酒再喝烈酒, 是大忌. 飲啤酒要食D鹹野, 如果唔係大量水份, 缺鈉, 第二日你會好似暈車浪咁.
要學下玩SIX仔, 真係去酒吧飲, 頂唔住人把口, 吃大虧.
- 酒逢知己千杯少
- drink more


text:
26 JULY 2010 (MON)
今日係七月二十六日,距離我生日仲有一個月,不過今日就已經收到本年度第一,二份生日禮物,兩份禮物都好鐘意,仲既驚喜又開心,因為冇諗過咁早就有禮物收嘛~
因為我返埋依個星期就開始放我大假連產假嘅假期,咁係我生日月就見唔到送禮物俾我同事,所以佢地就好有心咁提早送份禮物俾我,預早同我慶祝生日啦!
本年度第一份就係一支得意MARIE筆筆~
第二份就係一個好可愛嘅MARIE暖水袋,送禮者話好啱我生完小小豬之後用,又或者可以留俾小小豬當咕臣用呀~
哈哈...咁早就可以收到生日禮物,真係超級開心,仲感受到佢地對我嘅心意,因為真係冇諗過佢地會記得我生日,仲俾個驚喜我添!
Hello Kitty Secret Gardenredsbeauty 07/06/2014
兩日一夜澳門之旅 - Part 4B の家 27/02/2014
WeShare.hk x手郁郁 免費玩皮革製作班
另一個家- WESHAREWeShare 06/11/2013
大家都知結婚真係要用好多錢呀,用新咭簽,可以一舉兩得,既可以攪到結婚野,又可以有新禮品用.我地之前見匯豐同東亞信用咭有迎新禮物送,所以我地咪都申請啦!經過我地又買介指,又俾婚紗錢,仲有買D濕碎野...我地已經好快咁拎左兩部相機啦!(哈哈~~真係都幾肉痛呀~~大出血呀!)跟著嚟緊我地要去係八月俾酒樓第
17 DECEMBER 2009 (THU) 今日係第二次去醫生度為小小豬進行驗查,雖然都已經確定左小小豬嘅存在,不過都有啲擔心,唔知小小豬個生長情況係唔係正常. 醫生同我傾左一陣近況之後,就同我去照超聲波.上次照嘅時候因為都未確定,所以係我一個人入去,不過今次大肥豬就陪埋我一齊去睇超聲波,一齊睇
7 JUNE 2009 (SUN) 今日大肥豬想去B&Q睇吓家居用品,所以我地下午就去左MEGA BOX行街街啦! 路經兩樓時,見到有個小型M&M's展覽,所以就行埋去八卦一吓,原來係用好多左好多M&M's連與變形金剛砌成嘅香港模型展覽. 我對變形金
今日都唔係咁好精神,不過就已經好左好多,只係想留左係屋企繼續休息~~不過由尋日開始,我已經訓左好多啦,個人都痴痴傻傻咁,所以就決定下午唔再訓啦,找D野玩吓,所以就學人玩吓爐蛋糕仔啦!好耐之前都已經係其他BLOG友仔見佢整,我都已經好想整啦!我仲買好晒D材料好耐啦,不過一直都冇心機去整,加上時間又唔許
14 OCTOBER 2013(MON) 今日係假期,剛好又係迪迪尼銀咭日,所以又可以約埋小豬媽,小豬爸同埋LULU妹一齊入去玩返轉啦~ 不過亦都因為今日係銀咭日又係假期,真係勁多人,再加上今日又間斷咁落雨,既多人又落雨情況下,真係玩得唔係咁盡慶添!


text:
檢視此主題完整版
檢視此主題完整版
- http://www.am730.com.hk/article-184799
郭鋒喺電視圈打滾咗42年,由剛出道擔正做主角,到後來變做配角,成為甘草演員,眼見TVB劇集質素下降,做到心灰意冷,於是離巢他投,點知HKTV又不獲政府發牌,搞到作品面世遙遙無期.不過對於佢嚟講,其實要求好簡單,只要有好劇本,好角色,俾佢過下戲癮,無論任何平台,佢都已經好滿足.
文:TheBe 圖:黃文山
睇自己
好多甘草演員,來來去去都係做某一類型嘅角色,結果被定型.郭鋒慶幸自己可塑性高,有能力飾演唔同性格同身份嘅角色,仲可以透過角色,深入認識自己,同時又令觀眾更認識愛演戲嘅郭鋒.
am=am77 郭=郭鋒
am:霍景良(創世紀角色)!喺我心目中,對你最有印象嘅角色,一定係奸到出汁又霸氣十足嘅有錢佬霍景良,呢套亦係我第一套認識你嘅劇集!你自己又點睇?
郭:哈哈哈(霍景良上身),咁你都幾後生,嗰陣我同阿姐飾演一對,佢真係好有戲,同佢合作好有火花.當時成套劇嘅對白都好精警,劇本又好,每個角色都好立體,其他演員亦好有戲,迸發出好多火花.不過,如果由其他人演霍景良,可能仲做得好過我呢!功勞主要係個角色寫得夠好!
am:唔係喎!你真係演到霍景良嗰種又惡又奸!咁你演過咁多角色,有冇邊個你最難忘又最鍾意?
郭:其實每個角色我都好鍾意,好難揀喎……比較難忘嘅,當然係1976年喺麗的拍攝嘅《無語問蒼天》,因為呢套劇,我認識到太太歐陽佩珊,當時我擔正做男主角㗎!仲記得張瑛做我老竇,佢係一位好好嘅前輩,我喺佢身上學到好多嘢.仲有《智慧的燈》我都係做男主角,當時飾演一個染有性病嘅大學生,題材都幾大膽,當時社會都有唔同反應!《浪子》我嘅印象都好深刻,因為係我第一套拍嘅電視劇,第一次做男主角,擔大旗.不過好可惜,當年嘅底片大部分都冇曬,俾火燒曬.
am:出道嗰陣就擔正做男主角,但你近十幾年嘅角色大多數都係配角,甚至出場次數唔多,有冇唔開心呢?
郭:講真,唔會完全冇(唔開心),由主角變做主角哥哥,到後來喺《誓不低頭》演大反派,再去到做人老竇,點都有啲心理關口要跨過.不過我好快就放低咗,有唔同角色,新嘗試其實都唔錯吖!最緊要我做得開心咪得囉!
am:戲份愈來愈少,會唔會覺得自己唔重要?
郭:雖然我只係一個甘草演員,不過我所演嘅角色都好重要㗎!因為我通常做「Keyman」嘅角色,喺劇情入面具關鍵作用,帶動劇情.
am:喺電視圈嘅發揮足唔足夠?
郭:其實我覺得自己都好幸運,冇被定型,演過好多唔同嘅角色,好似有錢佬,情緒激動嘅潮發記(情越雙白線),惡霸周偉威(老友狗狗)等等,好多唔同性格,唔同背景嘅角色,我可以探索唔同人.好多角色都好有人性同人情味,可以反映社會現況嘅真實角色,小人物咁,發揮空間就更大.
睇行家
演出超過120個角色,合作過嘅演員多不勝數,見證過唔同電視台,唔同年代嘅變化,對於圈內,佢有自己一套睇法.出道時有一班電影出身,製作認真嘅前輩教路,自然對所有事更認真看待.佢知道,圈子入面,其實有好多臥虎藏龍嘅好演員,同樣等待一個發揮機會,等待大家嘅賞識.
am:你最想同邊位資深演員合作?
郭:好多都好想喎!好似同我同期,好friend底嘅程可為,仲有甘國亮同許紹雄(Benz雄)都好似未正式合作過.可惜好難夾到時間合作!
am:同你合作過嘅資深演員,邊位係你最欣賞,印象又比較難忘呢?
郭:張瑛,King Sir(鍾景輝),馮淬帆等嘅前輩我都好欣賞!同佢哋合作好開心,好多前輩都係拍電影出身,嚟自邵氏同其他大型電影公司,以拍電影嘅認方式真製作,喺佢哋身上真係學到好多嘢!
am:你又欣賞邊位年輕一輩嘅演員?
郭:周家怡同郭卓樺都好好戲,我好欣賞佢哋!其實TVB本來有好多好叻,好出色嘅演員,好似郭卓樺咁,佢除咗係一個成日飾演惡霸嘅演員之外,仲係一個資深汽車特技駕駛員,以及英國皇家舞蹈教師協會嘅拉丁舞導師,好好叻仔㗎!我第一次見佢跳舞都覺得好驚喜,佢跳得好好,仲同陳曼娜一齊表演!我有提議過當年《舞動全城》搵佢拍㗎,不過佢哋(TVB)淨係捧啲一線小生花旦,冇辦法!
am:近幾年有趨勢由資深演員擔正劇集主角,例如米雪同夏雨,觀眾都好受落,你點睇?
郭:咁當然係好事啦!香港電視圈文化都好似好少由資深演員擔任要角,依家叫有番啲機會.你睇下年輕一輩,佢哋往往為咗形象,怕流失fans,限制咗自己嘅發展,唔肯去作出改變,將自己變到太商品化.林峰其實好好戲,係實力派演員,但同時又係偶像派,要保持靚仔形象,喺個框框入面,角色有所侷限,發揮咪少咗囉!不妨俾多啲經驗豐富嘅資深演員,同啲小生花旦合作,大家磨合下,互相帶對方入戲,為劇集帶起高潮,相信會有好好嘅火花.
睇行業
離開是為了回來.多次離開再重返TVB,講到底,郭鋒都係樂於做好本份,落力演出,因為佢最愛始終都係做戲.上年佢再次離開TVB,但無封自己後路,從來冇講唔再返娘家,但眼見TVB製作質素下降,難免心灰意冷.有競爭先至有進步,如果只係一味認定觀眾慣性收看,又點會做出更有質素嘅節目?「我唔係話要講TVB有咩唔好,只係想提醒佢.」鋒哥苦口婆心咁話.
am:點解會離開TVB?
郭:自從佢哋2000年上市之後,行政有所改變,為嘅只係賺錢,走自己認為最賺到錢嘅模式.好似見到某啲題材好有noise,某啲演員拍嘅劇集好賣座,就一式一樣好似倒模咁製作.好多時開會講嘅劇本同真正拍攝時可以唔一樣,因為開拍嗰陣未必有完整劇本,只會一路拍一路「飛紙仔」.故事線已經偏離本身構思,走歪曬,為咗令捧緊上位嘅小生多啲戲份,咪改囉,甘草演員嘅戲份自然變少.製作變得好趕,好快.
am:情況有幾嚴重?
郭:試過有一次,打開個rundown睇,時間係00至35,即係凌晨12點開工,收工係後日朝11點!一日拍成三百幾個鏡頭,大家都會攰,為咗減低成本,製作自然變得粗疏,冇時間去double check佈景,又要趕拍下一場,咪成日都有穿崩位囉!以前大家有時間慢慢研究,點樣令到場戲配合台前幕後,做到最好,認真先至專業,依家都冇時間俾大家去認真研究.講資源,其實TVB係好足夠,但因為太趕,幕後都有心無力,打燈,背景都轉唔切.好多嘢都係同一個模式,唔及以前有好好嘅劇本,好認真嘅製作,同台前幕後嘅火花少咗,滿足感又少咗,我都做到心灰意冷.
am:點解唔考慮下北上發展,搵真銀呀?
郭:其實keep住都有大陸劇組搵我上去拍劇,但當時同TVB有合約在身,佢哋唔肯放人,你知啦,一套劇需要咁多甘草,同期又要開好幾組劇,時間都夾唔到.返上去一拍就起碼兩星期,都冇時間走盞.講開收入,真係差好遠,好似二,三線演員喺香港拍一集,有三,四千已經叫好多;返上內地,拍一集可能已經有成三,四萬人民幣!不過,當然要承擔有機會俾製作人拖數嘅風險.但其實唔係搵幾多嘅問題,主要係睇個角色有冇戲做,劇本對我嚟講更加重要.
am:你點睇依家劇集經常有強姦,搵親生仔同不死身警察嘅情節?
郭:我覺得劇集係應該反映時代背景,電視劇好入屋,好易影響下一代,所以劇集要有社會承擔,要合情合理,風氣唔可以被敗壞.
後記:
由郭鋒,姜大偉,黎彼得,白彪同李楓一眾資深演員主演嘅《惡毒老人同盟》,內容講一班老人家仔大孫大,臨老俾人蝦嘅輕鬆小品,本應上個月底開拍,但礙於HKTV申請牌照落空,以致被迫停拍.一眾資深演員擔正做主角好夢落空,郭鋒坦言失望,原因唔單止係少咗個好劇本,好角色嘅發揮機會,更重要係對政府失去信心.對於前路,佢笑言自己已經係半退休狀態,只係追求工作上嘅滿足感,「一個演員嘅價值,絕對唔係用人工嚟衡量,因為我唔係明星,我係演員.」


text:
杜汶澤睇好陳靜不止花瓶
陳靜挾着o靚模之名出道,經過一番努力成功躍升大銀幕,更獲認同奪得金像獎最佳女配角,她直言有今日的成績,是要感激杜汶澤當日一席話令她啟發人生.杜汶澤則指她的成功,全在於她是一個有思想的女子,知道自己定位和存在價值所致.
陳:陳靜杜:杜汶澤
復工狀態更好
陳:其實我拍咗嘅電影數量唔多,但好多部都係有份同你合作o架噃.
杜:有邊部無我呀,同你合作過三部電影.早排你休息咗一輪,閃電退出再復出,我覺得你喺邊度食咗啲聰明豆返嚟?喺《唐伯虎衝上雲霄》入面嘅NG次數急劇下降.好彩你只係NG數字下降,如果連三圍數字都下降就大件事.究竟你叉咗個咩電,裝咗個咩APPS咁厲害呢?
陳:叉咗個電係真嘅.休息咗三個月反省咗好多嘢,一返嚟開始工作就係拍《唐》片,第一場戲就要同你拍學生制服戲,仲要接吻同上床,好似動作場面咁.
首次合作狂NG
杜:同你拍《低俗喜劇》時第一場戲都係動作場面拍車震,我仲同彭浩翔講呢個女仔唔錯,技巧幾純熟,就算無對白都用身體動作配合到夠,第二日拍有對白就不停NG,記得嗰晚一頁紙對白拍咗好耐,原本趕住去婚宴,諗住由五點拍到七點去到仲有乳豬食,點知等你拍完,我趕到去紅豆沙都無得食.
陳:復出後真係順咗好多嘞,可能多咗經驗,自己信心大咗.可以再同你合作,講真大家默契係多咗,捉到你個節奏.初初同你合作好驚o架,要慢慢去適應和了解你.
杜:過往演出你都比較性感,今次同你合作《唐》片你就適量性感,不過你身材好都好難遮掩,依家你可以唔賣弄身材,因為你貴咗嘞,金像獎最佳女配角喎!
陳:唔好咁講,每套戲都有不同角色發揮,有不同崗位.
喊住被CUT線
杜:其實同你合作過咁多次,同你都叫做係朋友一場啦,私下都有聯絡食飯咁.當日你突然退出,我都無好狠咁鬧你,因為我擔心再鬧你,你飛咗落街,到時我真係唔知點算.
陳:當時我都知你唔係鬧我,係教我.我仲好記得你同我講娛樂圈工作,尤其拍電影係好講義氣嘅.
杜:我邊有資格鬧你呀,我只係覺得就算平時個人生活點都好,話咗要拍戲,要埋位,點都要到.拍電影牽涉好多人,你唔撈唔緊要,辭職咋嘛,但要交帶聲,你要走都拍埋先啦.但呢件事上無影響我哋兩個人關係,反而感情仲好咗添.
口才好難招架
陳:我仲記得當時個情緒都仲係好唔穩定,不停喊住咁同你傾,喊到你一啲都聽唔到我講乜,你都費事理我Cut咗我線嘞.其實我好欣賞你嘅工作態度,真係好專業,呢個係你嘅優點.但你嘅缺點就係收工後全部出晒嚟,你會講好多說話令我招架唔到,但我反擊唔到,我真係好嬲你.
杜:小姐,咁你反擊唔到我係你個缺點,而唔係我個缺點噃.我覺得你個優點擺晒喺大家眼前,身材好好啦,缺點我覺得你做事比較感情啲.呢幾年娛樂圈湧現一大批o靚模,但可以做到電影明星仲拎埋金像獎,真係得你一個,你同周秀娜都可以咁成功,除咗你哋都係靚女,最重要係知道自己喺個圈度做緊乜,做事有自己思想.我接觸過有啲所謂o靚模,都唔知自己嚟開工做乜,冇責任心,態度唔好又冇禮貌,你唔發達唔緊要,唔好阻住其他人搵食.
陳:其實我覺得同你合作親都幾有運,私底下你會用呢一種特別方式去啟發我,令我做人處事和學習到好多嘢,係一個好好嘅前輩.
杜:唔好咁講,導演彭浩翔先係你恩人,我同你都係打工仔啫.
隨時合體出書
杜汶澤和陳靜來自不同年代的藝人,二人除了合拍原來還有共同嗜好,大家都喜歡食,杜汶澤笑說:「有年過年大家都一齊食團年飯,佢話佢係孤兒仔喎.其實陳靜係一個食家,去到邊食到邊,食親都好嘢.如果你唔做娛樂圈,不如出書講飲食啦.」陳靜則笑言杜汶澤對飲食更有研究,加上對方亦很喜歡旅行,又指他不做娛樂圈可以出旅遊書介紹世界各地.二人得知大家興趣相投後,相約一起推出飲食,旅遊書,杜汶澤說:「我哋就不如合併啦,出一本書有晒飲食同旅遊介紹,呢啲就係理想職業嘞.真係陰功,要四圍飛去旅行介紹畀讀者呀!呢份工都幾辛苦喎.」
唔介意行性感
陳:由出道至今,好多人都用「性感女星」嚟形容我,其實我真係冇乜所謂.依家好多人問我有冇後悔當日行呢條路,我可以話冇.喺生命出現過嘅都係我嘅一部分,每一個階段都係過程,我覺得依家成長咗,有啲經歷個人先會開心,我依家搵到一份喜歡的工作,唔好畀咁多框框自己,觀眾可以話係我哋嘅客人,消費者.
杜:嘩,好客之道點少得你.喺我立場,娛樂圈好似動物園,每種動物都有小朋友鍾意睇.最慘係你做開鱷魚好鬼受歡迎,走咗去扮馬騮,點知扮極都唔似,消費者見到扮馬騮嘅鱷魚又會唔開心,而馬騮見到都唔高興啦,每個人要知自己崗位.娛樂圈一定會有性感女星,會有丑角,反派,唔可以個個想做張曼玉就去做張曼玉嘛,唔可能一步登天.
文:影視組
場地:Metroplex星影滙
陳靜
化妝,髮型:KayteFung
服裝:SLY&Moussy
杜汶澤
化妝:小鬼
髮型:RitzLam@HairCorner
贊助商:


text:
已經一個禮拜,想講少少:
- 我唔敢講我睇過晒高登所有PKM故,不過我印象中好多都係搞笑類,又或者改到唔似PKM.我都有諗過寫搞笑向,不過依家只係想寫下啲比較「冷門」嘅故先.
- 有考慮用返書面語去令故事睇落更加嚴肅.當然冇人覺得有問題我亦無謂轉.
- 開頭覺得冇人睇,跟住會諗係咪太悶,甚至有一瞬諗好唔好趁人少少就收收皮先.但有人支持又有人推post就打消呢個念頭.
- 我唔想跟足原作劇情寫,所以每集都有個目標係令玩過嘅人會覺得有違和感.不過老實講有啲擔心我之後搵唔到靈感.
- 我係個唔打rank甚至free play都懶嘅玩家,會留蛋種但唔係成日生蛋.講對戰我唔在行所以其實唔鍾意寫.寫得唔好會驚有人覺得我啲戰術運用係鳩吹,唔夠效率云云,但如果對戰係有意義嘅話我會比較有心機寫.同捕蟲少年對戰都冇咩好提啦?所以覺得太唔合理就請放過我啦...
- 故事整體基本上都係用返初代設定.招式效果,物理特殊分類以至數值概念等等都係用舊嗰套.但有啲地方劇情上有需要就會改,例如沙加隻鐵甲犀牛其實係黃版配招.
- 關於世界觀,呢個世界係有自己嘅法則,但暫時唔重要.(不過亦唔保證會重要)
- 每晚都出文有少少攰,之後我盡量隔一兩日一集.多謝大家.


text:
今時今日要同球星續約,真係好似娶港女咁,又要講心又要講金;好似英超嘅利物浦,出到三倍人工希望留住二十歲翼鋒史達寧,不過史達寧呢位少爺仔恃住有傳豪門皇家馬德里同拜仁慕尼黑想簽佢,就梗係吊高嚟賣,一口拒絕之餘,仲話要到季尾睇定啲先再傾.
傳皇馬拜仁有意搶人
史達寧上季喺英超打起,邊線不斷快放,貢獻唔少助攻畀前鋒蘇亞雷斯同史杜列治,更因此被稱為「3S」組合,史達寧亦都晉身英格蘭大國腳;紅軍其實都好識做,即刻畀張三萬五千鎊(約四十萬港元)周薪嘅長約佢,雖然以英超強隊嚟講,唔算特別好高人工,不過以一個十九歲𡃁仔嚟講都認真唔錯.
過百萬周薪都嫌少
到今季紅軍戰績有所下滑,講真史達寧係就係把握力強咗,聯賽累積六個入球同謝拉特並列球隊首席射手,不過球路變化唔多,已經開始俾對手盯死,但紅軍都願意出到十萬鎊周薪(約一百一十四萬港元)續約,史達寧都say no,話要等季尾先再傾喎.係就係有傳過皇馬同拜仁想買史達寧,不過佢波底真係麻麻,單靠速度,去到皇馬同拜仁真係唔夠班,我求大俠都幾懷疑呢單轉會傳聞真定假,而且紅軍𠵱家仲爭緊前四,下季唔好彩冇得踢歐聯,少一筆大收入,畀高薪都未必咁疏爽,所以史達寧呢次跳草裙舞真係好勇.
成隊紅軍又唔係只得史達寧跳草裙舞,連中場佐敦軒達臣都係;雖然利物浦一心以為軒仔會接替謝拉特做新任隊長,不過軒仔講明自己下季都未必係隊長,而且又拒絕咗球會開出八萬鎊(約九十一萬港元)周薪嘅新約,而且軒仔一六年就合約到期(見附表),紅軍更加擔心.另外,格連莊臣同高路托尼兩位後防老將今季季尾就約滿,球會仲未同佢哋搞掂續約,睇怕都似季尾走人.
周一先喺英超作客鬥史雲斯嘅利物浦,領隊羅渣士似乎冇因主力跳草裙舞影響心情,講到明史達寧邊度都唔會去,有信心佢留隊,上周五仲同新女友莎樂去睇Lionel Richie喺利物浦市開嘅演唱會,仲去到後台搵人合照㖭.


text:
講真,而家連Maxis都俾EA玩死埋
大家都明白發生緊咩事啦
賺錢係需要嘅,不過而家嘅遊戲太過偏重收益
稍微行遠少少嘅遊戲都過唔到finance
尤其係中港台地區,遊戲性擺到好次要
最緊要係有老細肯投資(7成睇ARPU,3成睇回報速度)
而中國人做老細,基本上都係得把口話創新嘅啫
你要以前Sierra,Origin,Black Isle年代嘅嘢
而家根本冇空間俾佢地立足
再者,就算有人真係dup嘢出嚟
錢唔夠人多一定贏唔到大團隊嘅graphics
功能亦做唔到咁完善
所以跑得出嘅,都只會係一d細至中型game
唉,仲有玩家都係問題
個個而家玩慣曬大作,要佢玩d細微細眼嘢
一定keep唔到好耐就換game
話要揾創意嚟玩嘅玩家仲衰
遊戲發展歷史入面,9成作品都係改良同加嘢,得1成真係完全石頭爆出嚟
你話唔係徹底原創就係抄game,咁果9成你唔洗玩都得
(例如咩?拳皇抄Street Fighter囉,賽車game隻隻都差不多囉,
再唔係Winning同FIFA互抄囉.不過呢d有fans嘅遊戲,就算抄都唔會比fans鬧
你話少少嘢都唔俾跟,要100%原創丫嘛,但係呢d作品又可以例外喎)
所以咪話,而家既趨勢係淘汰中型規模廠商
未來好大機會只係得番 AAA 大廠,或者 Indie 野,冇中間
EA呢 d AAA 廠商打中型規模廠商好識得以本傷人,一大隊 team 研究同抄足你好賣既遊戲,再掉大大筆錢宣傳,然後就咁砌低你,係比成本,唔係比質素
到你就死,咪收購你,唔肯既話就等死,再卑鄙 d 就搵理由告鳩你,人地大廠一大隊律師團隊等住同你燒錢,燒到你應付唔到訴訟,又係要死
聽講 Rockstar 當年又係試過俾 EA 收購,真係扭盡六壬先捱得過去
本來 AAA 大廠搵錢至上,係人之常情,但呢種根本係惡性競爭黎
而家話事果班人已經唔係想整遊戲,而係整產品
產品目標係咩,就係愈多消費者愈賺得多錢,消費者點樣多,你愈 casual 畫面愈靚愈有人買
果d 玩得少遊戲既人咪好容易上 hype train,然後一齊炒車囉
又唔識汲取教訓,下次廠商宣傳手段好 d ,又再上賊船炒多次
而家根本個情況係好唔健康,大廠賣遊戲都係靠吹水起家
呢種宣傳手段重點響邊度,咪就係控制訊息,放一 d 會令你吸引既野,但唔俾全貌你知
連 DEMO 都冇,放段片就夠你班粉絲衝出黎護主,同時 hype 起一班新玩家
結果到時貨不對辦,又變相與人無尤,上唔上賊船呢 d


text:
晴朗既一日,但我心情未及天氣晴朗
有好多鎖事有點煩
所以我決定今日講少d
主力講…冬瓜盅
無錯!早來了的冬瓜盅,我連夜香花都買唔到
但行過見到小冬瓜,那麼就整比昨晚光臨既貴賓食
小冬瓜細過西瓜,同西瓜波咁上下大,好像一個大蘋果
同有菇,蝦,肉,瑤柱,蓮子
下次我會買蟹拆肉,今次仍找不到肉蟹
其實無乜祕技,但樣樣都要新鮮
肉要買鮮肉,唔好買埋晒d冰鮮肉,蝦要新鮮蝦,雖然d蝦燉完都已經縮水,但鮮味的確唔同
重點將佢滾成上湯,再放入冬瓜燉1個鐘
鹽只需要燉好加少少,唔好放埋鹽入去燉,基本上你材料新鮮,個湯既甜度已經無需要下鹽食譜:
小冬瓜 2個
蓮子 半碗 (浸軟去芯)
瘦肉 1隻手掌咁大切粒
鮮蝦 半斤(我買了一斤,用了半斤份量便可以)洗淨去殼,去腸,可以留起小量蝦殼滾湯,但唔要蝦頭
瑤柱 2粒(先沖水,後浸軟,瑤柱水唔好倒)
菇 8隻(我好怕冬菇既漏媒氣味,所以用新鮮秀珍菇)
水 600ml~750ml(視符你做個冬瓜幾大)
做法:
先將冬瓜切開,做成瓜盅同瓜蓋,去囊後備用
煲滾水,將瑤柱連水倒入,加埋其他材料,蝦殼都可以放入去滾湯
滾起後轉細火滾15分鐘,熄火後移開蝦殼,其他材料連湯放入冬瓜盅肉
隔水蒸 1個鐘,我用蒸爐就較到100度蒸1個鐘
唔知點解,個冬瓜一定要整d花紋先心息
將個小冬瓜切個小蓋,挖走d核同囊
個蓋我無時間再慢慢攪,所以…
我用呢個新玩具整既,Miele 蒸爐
佢已經比我寵幸了一段日子,我一次過拋棄微波爐,飯煲同隻蒸鑊
佢一次過我可以蒸肉,蒸飯同蒸菜
內籠夠大讓我可以一次過整兩個冬瓜盅
Look,我蒸多層都仲得,好期待新年一次過8底蘿蔔糕


text:
中國廣東廣州從化田心生態樂園位於廣東省廣州市從化城郊街光輝村田心社,從...
中國廣東廣州花都香草世界位於廣東省廣州市花都區花山鎮鐵山村,從香港怎麽...
中國廣東廣州南沙濕地景區位於廣州市南沙區萬頃沙鎮新港大道1號,從香港怎...
中國廣東廣州流溪河國家森林公園位於廣東省廣州市從化市良口鎮流溪河林場,...
中國廣東廣州天適從化櫻花悠樂園位於廣東省廣州從化市城郊街西和村,從香港...
中國廣東廣州長隆野生動物世界(爸爸去哪兒電影拍攝地)位於廣州市番禺區迎...
中國廣東廣州瀛洲生態園位於廣州市海珠區轄內新滘鎮南面水鄉果林區內(南洲...
中國廣東廣州錦繡香江溫泉城位於廣東省廣州市增城白水寨風景區錦繡香江溫泉...
中國廣東廣州金葉子溫泉度假酒店位於廣州增城市白水寨風景名勝區白水寨大道...
中國廣東廣州崴格詩溫泉莊園位於廣州市從化新溫泉區良口鎮磻溪村養生谷,從...
中國廣東廣州高灘溫泉位於廣東省增城市派潭鎮高灘村村口,從香港怎麽去廣州...
中國廣東廣州毅華河畔溫泉會所位於廣東廣州從化市溫泉鎮溫泉東路97號,從香...
中國廣東廣州望谷溫泉度假村位於廣東省廣州從化市溫泉鎮溫泉西路9號,從香...
中國廣東廣州仙沐園溫泉位於廣東省廣州從化溫泉鎮荔園路2號,從香港怎麽去...
中國廣東廣州市鳳凰山溫泉療養院位於廣東省從化市良口鎮塘料村,從香港怎麽...
中國廣東廣州沙灣古鎮位於廣州市番禺區沙灣鎮北村,從香港怎麽去廣州沙灣古...
中國廣東廣州白雲山風景名勝區位於廣州廣園中路白雲山南門售票處(雲台花園...
中國廣東廣州亞特蘭酒店(八倍高世界)位於廣東省廣州市番禺區105國道大石...
中國廣東廣州極限真人密室逃脫(地王廣場店)位於廣東省廣州市越秀區較場東...
中國廣東廣州60MINS真人密室逃脫位於廣東省廣州市天河區天河路238號華龍大...
中國廣東廣州寶桑園位於廣東省廣州市花都山前大道纏崗村段(收費站),從香...
中國廣東廣州海洋館位於廣州市先烈中路120號,廣州動物園內,從香港怎麽去...
中國廣東廣州動物園位於廣州市先烈中路120號,從香港怎麽去廣州動物園,本...
中國廣東廣州珠江夜遊(天字碼頭)位於廣東省廣州市天字碼頭,從香港怎麽去...
中國廣東廣州長隆水上樂園大學生特惠專場位於廣東省廣州市番禺迎賓路,從香...
中國廣東廣州珠江夜遊(金航遊輪)位於廣州市沿江東路466號大沙頭碼頭售票...
中國廣東廣州芙蓉峽漂流位於廣州市花都區芙蓉度假區的峽谷中,從香港怎麽去...


text:
中環出更:葉澍堃領軍搵食 殺入深水埗
同識食老饕交朋友,唔憂無啖好食,好似識飲識食嘅馬會大董葉澍堃(Stephen)夫婦,前晚就約埋香港大學校長徐立之,副校長周肇平及譚廣亨夫婦,新聞處處長黃偉綸夫婦,信興集團副主席蒙德揚等一行十二人組隊去深水埗搵食.唔講唔知,原來徐校長曾經係深水埗之友,以前讀書年代朝朝五點鐘就起身去福華街爭球場踢波,瞓晏啲都無位.
香港人其中一樣最引以自豪嘅,都係大家當年捱出頭嘅獅子山下精神,五十後嘅徐校長話,當年佢就讀嘅中學,要借用喺福華街嘅學校校舍上堂,所以今次Stephen帶隊去福華街嘅「容記小菜王」開飯,徐校長都唔怕蕩失路.
徐立之那些年霸位踢西瓜波
不過,大家唔好問徐校長知唔知福華街一帶有咩好食,事關佢當年嘅活動範圍只限於學校同波地,當時個籃球場朝朝都有六隊人踢波,而佢家住牛池灣,為免晏咗要逼車,所以朝朝五點就起身返學校,順便幫同學霸位踢西瓜波,放學就行去荔枝角搭車返屋企,肚餓就整番碗賣斗零嘅淨麵,生活好樸素.
今次有Stephen帶路,徐校長唔使食淨麵喇!容記老闆易偉容亦無甩拖,先奉上皮脆肉嫩,肥瘦適中嘅米芝蓮燒肉畀大家開開胃,再上香口嘅「椒鹽壹嘴」(墨魚嘴),接住係一味「清水浸飛雞」,畀大家試下味鮮且甜嘅走地雞湯,入口鮮甜,搞到徐校長都忍唔住埋爐邊偷下師,順便滿足佢科學家嘅好奇心.
飲完湯就輪到四斤重嘅古法頭抽蒸鯇魚出場,肉質嫩滑之餘,仲完全無泥味,食到大家都直豎拇指.徐校長細個成日落旺角街巿買平靚正鯪魚畀爸爸佐飯,熟晒街巿行情,一睇就話條魚絕非街巿貨色.
頭抽蒸鯇魚魚塘入口夠新鮮
哈哈,易老闆見有高人坐鎮,都直認條魚喺元朗魚塘直接入口,絕對新鮮!講開又講,去得深水埗,點可以唔試下坤記嘅白糖糕,徐校長唔嗜甜,食一舊試下味就算,但不忘帶返屋企孝敬老婆,完全係白糖糕加糖,徐太仲唔甜到漏?
卓妮
贊助商:


text:
年初三約咗友人打算去旺角掃街當飯食,點知一出地鐡站就見到成班市民圍住班食環叫佢地「走喇過主呀」,我問友人:「咁仲食唔食呀?分分鐘排排下隊走鬼喎.」友人話:「照排喇,走鬼先算,唔知佢地要攪幾耐.」.當時情境就係一面有班市民「小」班食環同差佬,甚至有人發生推撞,一面就有人排隊掃街,我咁大個人都係第一次一面大龍鳳一路吉魚蛋.
就喺我排緊檔炸「白魚蛋」(堅有魚味嘅魚蛋)果陣有幾個食環走埋去話要拉人, 食環話:「俾機會你走你又唔走」 (真係唔該晒) ,魚蛋阿伯好嬲咁話:「係咪擺幾日檔都唔得呀?」.其實果陣真係有啲驚架,果阿伯發火推跌鍋油就大鑊,因為朗豪夜市嗰個位唔似桂林夜市咁闊落,所以當時好迫人,如果真係推跌滾油就真係有人會瀨野(包括我).
但係香港人唔知點解吉魚蛋果陣真係無畏無懼,排隊嘅人竟然無人被嚇親,一個都無跳船,而我就係咁嘅環境之下掃咗幾樣小食.不過朗豪夜市真係好窄好迫人,我地要搵人地鋪頭門口做安全區開餐,係安全區度聽到有啲食客同途人嘅反應是咁的:
食客A:「新年大家街邊食下野咪幾開心囉.」
食客B:「我係旺角幫襯咗幾年係都無咁亂,係佢地嚟(食環+差佬)先亂晒.」
途人A:「做咩食環咁都唔拉人?」
途人B企喺度係咁鬧:「檔臭豆腐咁臭架」(我心諗: 臭你又企係度)
當時目測市民意見,當中有人支持小販,有人反對,而支持嘅居多.不過又老實講,無規管之下對衛生環境同安全真係會做成一定影響,但係要政府做野去規管小販又可以保留地道風味特色似乎又幾難叫得郁佢,記得幾年前重開「大笪地」政府就外判咗間PR公司攪,因為外判咗班官就唔洗負責,唔驚有鑊揹,結果果個「大笪地」攪到不知所謂,租貴不特只仲唔可以明火煮食,結果就變成一個爛到爆嘅跳蚤市場,完全無風味特色可言.依啲就係為保官位嘅官僚文化所至,記得小弟前文 (點解要趕絕小販)有讀者留言講及佢嘅經驗:「我去信给食環,問點先可以出個快餐車嘅牌照,佢嘅答案就係要有70呎嘅固定空間!咁我問佢有咩辨法,佢話有咁既先例,再答都係要有70呎固定空間,我只係想合法地去經營,但係政府冇進步,成日都用返舊D套思想,難搞!」
香港官僚文化嘅遊戲規則就係咁,做一樣以前無人做過嘅野就係一個大風險,好易會俾人插到扒喺度,所以叫政府官員有創意只係一個笑話,叫政府官員冒風險去處理市民訴求一樣係笑話,佢地只係會按本子辦事.
話說回來,我地喺安全區食咗陣野就有警車車咗班「慈母」嚟,有啲慈母仲揸埋盾牌,結果當時好多小販被迫離開,只係淨返三幾檔喺側邊,捉小販要出到咁嘅陣容真係未見過喎,而當時就有大班市民同慈母對峙,有人問「黑警死全家未?」,有人話「我要加料,我要胡椒」,「做咩喺度拉小販唔去拉水貨客?」,佢地嘅出現更加係激起民憤,因為佢地嘅到臨係再一次黎打壓民意,依家政府唔去處理市民訴求,只係識一味打壓,對住依班政治工具唔嬲就假.
後來我因為有事要先走就無繼續逗留,之後知道因為市民同本土民主前線等人嘅堅持而令夜市可以繼續進行,今次真係要讚「本前」幾日黎做咗咁多野,又幫手開檔又執垃圾仲要抗衡食環同差佬,真係辛苦晒!


text:
學者為港爭光 官僚糟蹋人才
好嘢好嘢!恭喜恭喜!又有人為港爭光!
咦,功夫茶係咪講緊喺廣州亞運贏咗強隊烏茲別克嘅香港足球代表隊?冇錯,港足今次真係好叻仔,起碼勁過輸咗畀日本嘅國足先吖,之不過咁,功夫茶講嘅另有其人.
呢嗱,為港爭光嘅係香港大學化學系講座教授任詠華,榮獲今年聯合國教科文組織婦女與科學獎.呢一個獎項,有人稱之為「女性諾貝爾獎」,可想而知江湖地位非同凡響.全球有五位傑出女性科學家得獎,任詠華係其中之一,獎金十萬美元,即係七十八萬港元.聽講,任教授會將大部分獎金投放於研究之中.
任詠華嘅得獎原因係乜呢?一提到化學,功夫茶就一頭霧水,惟有做一做文抄公——任詠華因為發光材料研究和太陽能創新技術而獲獎,研製的是可發光分子,用途包括OLED(有機LED)以及太陽能電池等等.OLED可製成耗電量低的燈泡,8W的OLED光度就相當於60W鎢絲燈.
好嘞,抄完,係時候講一講感想.
功夫茶嘅感想就係,唉,香港唔係冇人才,可惜經常被糟蹋.睇番所有同香港有淵源嘅傑出科學家,就好似光纖之父高錕咁吖,係就係香港受教育,不過要去到英國先至有機會發光發熱,最終得到一個遲來的諾貝爾獎.
點解香港嘅高等學府往往培養唔到世界一流嘅優秀人才?其實睇睇任詠華對於獎金嘅用途就略知一二,佢會將大部分獎金投放於研究之中,反映政府提供嘅資源極之不足.
嗱,唔係功夫茶靠估㗎.冇耐前之嘛,浸會大學校長陳新滋公開表示,政府投放於大學嘅研究資源有限,遠低於新加坡,台灣及南韓等地,令本港研究生人數偏低,浪費高質素嘅教授及大學.陳校長又話,大學好多研究成果都用於社會,如果能夠投放更多資源,可造就更多科研人員,加強科研成果效益,長遠有利經濟及社會發展.陳新滋更加一針見血咁質問:「如果將年輕人當自己嘅仔女,你會唔會慳住啲錢唔畀佢哋用?」
成日都話,再窮不能窮教育,再苦不能苦孩子.激到你嘔血嘅係,香港官僚作風絕對係又懶又孤寒,教育局居然話恐防經費增加而堅決拒絕中學推行小班教學喎.首先,庫房唔係話冇錢,所謂增加嘅經費講緊幾百億之嘛,簡直濕濕碎.其次,你唔好聽佢哋誇大其詞呃鬼食豆腐啦,學生人數明明少咗,經費有乜可能大增?
辦教育係一條龍嘅百年大計,由幼稚園到小學到中學到大學再到研究院,中學都唔肯揼錢推行小班教學,大學亦都唔使奢望佢增撥資源.至於研究院咯喎,咪好似任詠華咁囉,喺資源不足之下憑一己努力贏到獎金,然後將獎金循環再用.
香港空有好人才,英雄無用武之地.所以話啫,任詠華呢一位傑出學者今次為港爭光,其實間接摑咗香港官僚一大巴.好心曾蔭權政府唔好浪費公帑申辦亞運,留番啲彈藥培養人才好過啦!
贊助商:


text:
新九龍
新九龍係香港九龍嘅擴展部份,範圍由南面嘅界限街,到北面同東面嘅琵琶山,鷹巢山,煙墩山,獅子山,慈雲山,飛鵞山,大老山,大上托,五桂山等等山脈之間.新九龍原本係新界地方,即係英國1898年租借新界一部份.後尾九龍市區要擴大,咁就將呢九龍半島北面嘅山脈,同維多利亞港之間,劃做九龍市區.新九龍嘅地方有荔枝角,長沙灣,深水埗,九龍塘,九龍仔,九龍城,竹園(黃大仙),新蒲崗,牛池灣,牛頭角,官塘,油塘等等.
歷史[編輯]
響英國1860年得到九龍半島之前,九龍同新九龍當係個整一體.九龍成個半島大部份係九龍山,即係界限街以南,到尖沙嘴嘅山,而新九龍就係半島以北就到山脈之間,有唔少平地.因為九龍山唔係咁啱耕田,所以九龍唔係咁多人住,相反新九龍有平地,有河水,有唔少村開響呢度.而九龍灣一帶,亦都係華南主要鹽場,根據史書記載,起碼大宋時期已經有官兵守響度.不過,由於香港係天朝大國邊皮,記錄唔係咁多.
末代宋皇[編輯]
到咗南宋末期,蒙古軍南下攻宋.宋軍無力抵抗,兩位走難皇帝仔,帝昰同帝昺,畀蒙古軍華南沿岸一路追到家下新九龍呢一帶.宋帝,同埋佢嘅官兵,就響家下九龍城,馬頭涌一帶落腳.村民見皇帝來梗係落力招呼.因為佢響舊時馬頭涌口個山仔抖過,所以座山自此起就叫聖山,山上面有個位叫宋皇臺.皇帝仔因為追兵到,最後經荃灣去到崖山,即係今日澳門一帶,畀陸秀夫帶住跳海自殺.大宋就係咁玩完.之後唔少宋軍官兵就留響新九龍一帶落地生根.
海患[編輯]
大明國到咗後期,沿海有倭寇之禍.唐人同倭人勾結做海盜,走私打家劫舍乜都做.因為咁,大明就加強海防.九龍灣呢個產鹽要地,有官富巡司駐守.之後大清滅大明,雖然呢個時間無倭寇,但係好多大明子民唔順滿人大清統治,出海做海盜.所以海盜仍然都係咁猖狂,新九龍呢度係海邊,當然會當災.大清皇帝最後出招,實施海禁,唔畀人住響海邊,要啲人搬入內陸,斷海盜糧草.就係咁,新九龍變成無人住.雖然呢招係對付海盜,但係搬村都係傷民.廣東官員見到民間咁慘,就上奏畀居民返返海皮住.皇帝最後都收返海禁令,但係因為搬村太辛苦,死好多人,唔係好多人搬返返來.大清平定臺灣初時,海盜雖則無咗大靠山,但係仍然咁犀利.搬返九龍灣嘅居民,有幾條村試過畀海盜殺晒.所以呢度嘅人雖然有咁耐歷史,但係咁經過呢幾次劫難,家勢大為減弱,好多連族譜都無埋.
客家人搬入[編輯]
大清國為咗填補呢度人口減少,就鼓勵客家人搬來海邊,自始香港全境,香港島,九龍,新九龍,新界都住咗唔少客家人,甚至比本地人多.客家人搬來香港一直都無停過.1841年英國響大清身上得到香港島,1860年英國永租九龍半島,呢段時間,香港市區發展得快,要好多石起嘢.刻苦耐勞見稱嘅客家人,把握呢個機會來香港島,九龍同新九龍各地打石.新九龍打石個嘅地方就集中響東面,客家就結集成村,開成四山,即係牛頭角,茜草灣(曬草灣),茶果嶺同鯉魚門.呢四山村長,有半官方色彩,就好似代表大清九龍寨城管呢度開石生意同工人.就算英國統治新九龍,就一樣要畀面佢哋.
九龍寨城[編輯]
而防務方面,大清見香港島落入英國手,就立即響九龍城一帶起九龍寨城,加強九龍防務.不過因為英法聯軍北上打天津,北京,最後九龍半島都落入英國手.英國人響九龍同新九龍邊界上面,即係今日界限街上面,起咗一條好長嘅竹籬,分隔開兩邊.而九龍寨城到海邊碼頭就慢慢變成市集.
到咗1898年,英國趁法國租到廣州灣,就要大清租埋新界,等佢可以加強防守.英國同大清討價還價,英國最後租到新界,但大清響唔影響英國防務,可以保留九龍寨城同碼頭.就咁樣,新九龍呢帶既然響條約之內,就交咗畀英國喇.英國接收新界,好多村民都未知乜事,所以就有好多人反抗.因為咁,英國就用話大清官員搞事,趁機趕走九龍寨城嘅大清官員.不過因為英國其實唔係咁名正言順,所以無辦法統治九龍寨城.
20世紀初期[編輯]
英國得到新界之後,新九龍一帶仍然係鄉村地方.不過為咗統治新界,就由新九龍開始起路,有北向沙田嘅大埔道,西向葵涌嘅青山道,東向清水灣嘅清水灣道,上北便九龍山脈嘅沙田拗道,響東面山腰山脊行,去到鯉魚門嘅安達臣道.而因為九龍大角嘴有大同船塢,側邊嘅深水埗市集村落,政府就規劃做市區,等工人可以響度住.而新九龍山腰到山腳底,好多地方都劃做墳區.1910年代九廣鐵路英段由九龍芒角入新九龍,響九龍塘同九龍仔之間個山邊,去到煙墩山底,過煙墩山隧道到沙田.
1916年,何啟同區德開公司發展九龍灣海皮,響蒲崗南面填海,諗住起啟德濱呢個花園洋樓.填海分兩期,1920年同1927年各完成一期.不過好唔好彩,呢間公司執咗,塊地就畀返政府.而政府就私人同埋英軍搞機場.後尾呢度就成為啟德機場喇.
1937年,香港政府決定將新九龍變成市區.所以就立法將呢塊地劃做新九龍.
日治[編輯]
響1941年到1945年之間,日本佔領香港期間,日軍拆九龍寨城埲城牆,連埋聖山,一齊拎去填海加大啟德機場.加大同時連蒲崗呢條村都拆埋.
20世紀後期[編輯]
響1945年後,九龍寨城以東仍然有好多村,有九龍十三鄉之稱.十三鄉包括沙埔鄉,衙前圍鄉,竹園鄉,大磡鄉,元嶺鄉,沙地園鄉,坪頂鄉,牛池灣鄉,坪石鄉,牛頭角鄉,茜草灣鄉,茶果嶺鄉,鯉魚門鄉.不過由於國共內戰,好多難民來香港.新九龍各山頭都搭晒屋.由於山頭有好多原居民山地,起屋就會搞到人哋祖墳.所以有時重會同原居民有衝突添.
香港政府為咗安置居民,就開始起廉租屋,正式將新九龍東面呢帶當係衛星城市咁起,等佢自始自足.
濕碎[編輯]
新九龍響香港法例上有寫明範圍.不過,一般來講,寫地址只係寫九龍人就明白,唔使特別指明.


text:
巴塞主勝「德」心應手
近年西甲國家打吡太多,我哋都睇到有啲厭!不過今晚呢場又有啲唔同,因應形勢巴塞今場一贏就拋甩皇馬4分,而掉轉如果皇馬贏或和,就會贏盡對賽成績,正如蘇亞雷斯所講,呢場同決賽冇分別.不過巴塞今場贏盡天時地利人和,似乎蘇亞雷斯都唔使太擔心,呢場巴塞應該可以輕取皇馬繼續確立聯賽優勢.(周日52,now632台周一4:00am直播)
如果純從近季往績睇,兩隊波今場真係冇乜高低,但如果近期跟足兩隊比賽,都會明白點解今場巴塞會被各方睇好;皇馬近4戰只贏1場,本來狀態調整呢啲嘢隊隊都會有,但皇馬問題明顯唔係來自個別球員體力及狀態,首先C朗近期腳風唔順,所表現出嚟嘅自私態度,已經備受全世界球評家批評,單係上場巴利入兩球而佢對入球表現不滿,已經係完全缺乏團隊精神嘅表現,而賓施馬明顯企喺C朗一邊,近戰不斷造就前者入波不果,自己產量都大減,加上皇馬中場除艾斯高外完全欠缺創造力,莫迪歷復出數仗狀態有所提升,而多次講過卻奧斯對強隊會顯現出級數不足,呢場皇馬中前場問題多到數唔晒.
皇馬前場低迷難取士哥
皇馬唯一慶幸嘅係中後場叫好啲,至少沙治奧拉莫斯在陣可穩住軍心,但安察洛堤明顯控制唔到更衣室,皇馬有幾位大哥帶頭鬧內訌,作客魯營邊有勝算.
巴塞近況一時無兩,季初話安歷基唔掂嘅聲音已經冇晒,美斯亦好乖咁聽教練指揮,因應唔同時間收放得宜,前幾場西甲對弱旅行行企企都入十幾球,上場對曼城更犀利,一個人將全隊曼城玩弄於股掌中,如果今場美斯繼續玩認真,皇馬都唔知要食幾多個牌至守得佢住.不過好多人都誤會現時美斯只強在入球能力,但事實係美斯己墜後攻中位置,成隊巴塞由佢策動下,佢一個人己做晒派牌,突破同入楔,即係話佢已經盡得沙維小白真傳,而前線仲有蘇亞雷斯及尼馬兩大怪物,時間應該可以證明依定呢隊巴塞可能會係歷史上最強嘅一隊,用贏皇馬兼聯賽冠軍嚟做起步點正啱,一於睇好巴塞今戰擊沉銀河艦隊!


text:
中環出更:名人愛錶顯示風格
尋日沙田馬場星光熠熠,事關有名錶盃賽舉行,城中名人梗係齊齊入場曬靚錶啦.照道理身為主人家嘅太子珠寶鐘錶主席鄧鉅明(Jimmy),擁有嘅名錶一定多到戴唔晒,點知佢竟然冇戴手錶出席喎!卓妮當然要問吓點解啦.原來佢哋代理嘅名錶牌子有成十個咁多,但佢只得一對手,無論佢戴邊一個牌子,都會得罪晒其他九個,所以都係費事戴嘞.
Jimmy又話,自己從事賣錶生意,太太鄧宣宏雁自然唔會送錶畀佢,因此對佢嚟講,冇一隻錶係唔可以賣嘅.不過佢家中亦存放咗十幾隻名錶,原因唔係佢特別鍾意,而係純粹因為佢曾經戴過,冇理由賣啲二手貨畀客人.
女士多愛鑽錶
另外,創興銀行副主席兼董事總經理梁高美懿(Margaret),就直認好鍾意買靚錶,多到保險庫,夾萬同櫃桶都有!問佢會唔會留番幾隻珍藏畀仔女,佢就話唔需要喇,因為佢哋一家人一向都輪流攞啲錶嚟戴,而佢每次買錶都會帶埋佢哋去幫吓眼,隨時啲子女仲清楚過佢,知道晒屋企有咩存貨.Margaret提到,佢初初出嚟做嘢時,已經喺瑞士買咗隻名貴勞力士嚟威吓,仲強調隻錶嘅價錢與佢當時嘅收入相稱,暗示自己當時人工已經好高.
同場仲有教育局前局長孫明揚與太太鍾小芬,富士攝影器材主席孫大倫(Dennis)伉儷等.卓妮見鍾小芬戴住條頸鏈咁搶眼,問佢係咪老公送嘅,孫公即時搶答,話太太買嘅嘢咪即係佢買嘅嘢,佢仲大爆太太好醒目,次次問佢係咪又掃咗批新貨,太太都會話買咗好耐喇,之前冇戴之嘛,真係畀佢吹脹!Dennis就同太太一樣好有品味,佢哋喺讀書時相識,之後一畢業出嚟工作,就互相送咗一對卡地亞手錶畀對方,尋日兩人戴住嘅手錶亦非常合襯,羨煞旁人.
而太子珠寶鐘錶執董朱繼陶嘅太太朱鄧麗萍,以及梁智鴻嘅太太馮令儀,都話買錶最緊要唔係名貴,而係要款靚.朱太仲話,好多女士都鍾情有鑽石嘅錶款,貪佢夠閃,而且愈誇張愈好,否則戴咗都冇人留意到就嘥心機!
卓妮
贊助商:


text:
眼見人人都有著落,我一封搵教席嘅信都冇寄.我呢個忽忽地嘅細路,讀完4年,做完實習老師,我寄信去「少老師人工一倍有多」嘅報社考記者.詳閱
如果你都有「冇啦啦嫁個有錢人」或者「搵個小甜甜包養你」嘅想法,不妨勇敢D坦白地認左佢啦…當「成功靠乜乜乜幹」嘅事主,可以咁唔知醜接受訪問,開心share佢地成功嘅經驗,點解要否認我想「冇啦啦嫁個有錢人」或者「搵個小甜甜包養我」呢?詳閱
而家嘅ATV就好似過左100歲嘅SIRRUNRUN咁,每年台慶都以為下年見唔到佢,總會問:「嘩,乜佢仲未死咩?」,真係估唔到佢捱到咁耐.詳閱
點解我喊到好似睇完雷雨咁,係因為政府對支援學校多樣化零誠意,同埋今時今日大眾對老師嘅零信任.我嘅眼淚係哀悼香港失敗嘅教育制度.詳閱
新地話想個社會和諧D,解決水貨問題.真係好嘔心,咁假嘅野都噏得出.1蚊租地根本係拋磚引玉.商業城周圍嘅配套設施,地產商梗係承包哂.好似古代郡王圈地咁圈,咁同割讓個邊境比地產商有咩分別?到時咪發展邊境新市鎮,起酒店呀,商場呀,豪宅呀.詳閱
(請注意,有劇透)阿Sa生長喺一個單親家庭,有一個禽獸不如嘅後父.阿Sa離家出走之後,喺尖東海旁遇上一個肯領養佢嘅長腿叔叔,個長腿叔叔就好似東華三院其中一個總理咁有錢,無啦啦都會掟舊錢出來贊助一個表演項目.阿Sa得到華哥八年嘅贊助,終於都學有所成,成為一個有正義感嘅記者.阿Sa八年來,無白食白住,佢同華哥上床換取贊助,而漸漸地,阿Sa付出嘅唔再係恩情,而係真感情,佢真心鐘意左呢個贊助商.詳閱
我要求羅范椒芬向公眾交代佢有冇坐住左個腦,比建議之前,有冇用過個腦?一班冇接受過香港本士師範教育,冇上場實戰嘅仆街,口痕講點進行香港教育改革,同無牌行醫有咩分別?詳閱
鐘意技安最最主要係,佢一直都堅持自己嘅夢想…技安從來都冇放棄過做歌手嘅夢想,佢冇放過任何一次演出機會.大雄結婚前夕去技安屋企開party,技安間屋仲放左佢嘅個人CD同歌衫,亦即係長大左嘅技安都有堅持佢嘅歌手夢想.詳閱
自情人節起,Pandora就不停比人鬧,鬧佢條鏈根本「唔值咁貴」,「個粒又唔係隕石,點解要咁貴?隕石都唔使咁貴啦」.其實 Pandora幾無辜,又唔只佢一個牌子「唔值咁貴」,唔係賣Pandora個個戇鳩賣到條鏈咁貴,係咁貴都買條鏈個個戇鳩姐.詳閱
我記得第一次著高踭鞋係中學畢業嘅時候,出黎做野之後,我只會開會先著返我個對,喺台底離地兩吋嘅高踭鞋.我都唔知著高踭鞋對事業係咪有幫助,我只知道呀姐著起高踭鞋,「自信心返哂黎」.而每次我著住高踭鞋,我只有一個諗法,個諗法係同坐過山車一樣:到底我幾時可以落返地面?詳閱
《富貴逼人》中,肥姐一家去飲,親戚聚頭就問肥姐幾時換樓?問肥姐細路讀書讀成點?再問點解唔去外國讀,話自己個女未考淘汰試就去左羅省.係咪好似拜年親戚審問大會呢?親戚唔係真心想知你近況,佢只係想問完你再掟個彎,話你知「我活得比你好」.過年播呢幕真係好應景.詳閱
其實想當初,呀媽都冇恥笑我出世唔識行,呀媽都冇話:「行路咁簡單你都唔識」,咁老老實實我又唔應該恥笑佢.為左帶領呀媽踏入智能科技嘅年代,我實行了以下嘅行動…詳閱
我唔會怪齊昕,因為接觸得689多,真係同慢性中毒冇分別.會唔會齊昕其實係企喺我地個邊,想推翻政權先咁失常?如果係就加多兩錢肉緊,開行turbo 激死你老豆啦,全港市民都會為你加油.詳閱
容祖兒唱完話:「市場冇可能得一種產品架,有iPhone ,都要有SAMSUNG 架.」兩個風格完全係九唔搭八嘅競爭對手同台,完全係好似TBB員工拍片為ATV員工打氣一樣咁震撼.講得好,TBB需要ATV,建制需要泛民.容祖兒亦需要楊千嬅,對觀眾黎講,容祖兒再拎多10次女歌手獎,都唔及有人可以撃敗佢一次咁好睇.詳閱
陳振彬個「做五六年野,儲首期有朝氣」theory合唔合理,再討論落去我覺得冇意義.400萬窮人恩物,咩息都唔計,九成按揭,假設個世界冇印花稅律師費裝修費,首期係40萬.直接D,我自爆,我大學畢業做左3年半野,應該最少要有廿萬喺手.但「我沒有我沒有沒有…」,窮撚揮手區here,同我一樣做幾年野冇廿萬揮揮手呀?詳閱
我真係好想抖下,香港人真係「年年月月晚晚朝朝」,去到天涯海角都包容緊同胞.你實話香港都有衰人架,同胞都有好人,咁樣係歧視佢地.我唔想解釋呀,我唔係歧視佢地,係鄙視佢地呀.我怕左佢地成個族群,怪就怪佢地 90% 嘅行為都令我覺得好討厭啦.詳閱


text:
9 JUNE 2009 (TUE)
今日返到屋企大堂,見到管理員叔叔帶左口罩,開頭仲以為係佢唔舒服.
點知係等LIFT嘅時候,見到貼左張新MEMO,原來我地個屋苑有住客証實感染左H1N1,真係嚇左一跳.之前又唔見電視有提過,張MEMO又冇講明係邊座,又冇見過有衛生署啲人嚟過,所以都唔好話唔擔心.
於是我一番到屋企,就即刻開電腦睇吓有冇啲資料.好在,唔係我住嗰座出事,咁都冇咁驚.
雖然唔係我地嗰座,但大肥豬都已經下令叫我出入都要帶番個口罩.哈哈…見佢咁緊張,我都會考慮聽吓佢話啦!
依家日日都有新增個案,雖然都係由外地傳入,不過感覺上H1N1好似已經殺到埋身,真係唔希望會有大型爆發機會.一爆發,就好多地方都冇得去,好唔方便呀!
增強抵抗力就會減少感染,所以大家都真係要小心身體啦!
Hello Kitty Secret Gardenredsbeauty 07/06/2014
兩日一夜澳門之旅 - Part 4B の家 27/02/2014
WeShare.hk x手郁郁 免費玩皮革製作班
另一個家- WESHAREWeShare 06/11/2013
15 JUNE 2010 (TUE) 繼尋日小豬媽生日之後,今日又到我身邊另一位重要人物生日,知唔係我個老公大人...大肥豬啦! 大肥豬每年生日都會DAY OFF休息一吓,不過由於我工作關係冇得請假,所以佢自己一個人係屋企休息,等夠鐘就嚟接我放工去食飯. 係未去食晚飯前,先進行我地第一個
今日放工行過地鐵站口見到有啲街邊檔,見好多人圍住嚟睇,八八卦卦嘅我當然都走去睇吓做乜啦! 其中有一檔係買緊迪迪尼杯,睇見都有好幾隻好靚,所以我又買忍唔到手,買左幾隻啦! 係唔係好靚呢,又有精美盒仔包裝,一啲都唔似係街邊貨.大家估下我啲杯買左幾多錢? 哈哈~~每隻杯都只係賣廿蚊! 原本我都唔覺得特別抵
11 OCTOBER 2009 (SUN) 好耐都冇同我嘅至愛DOLLCENA出街街影靚相,加上前排買左件靚靚新衫,所以今日就去影相! 今日我同大肥豬去左深水埗行街,知道附近有個公園仔,所以就同D女影...影....影啦~ 今日係第一次用單反幫D女影,哈哈...影出嚟又好似幾靚咁哦. 等
今日係爸爸媽媽嘅珍珠婚記念日,所以就一家人約埋契大佬一家出街街食飯,同佢地慶祝啦!我地去左杏花村間稻香食晚飯,餐飯都OK,幾好食,不過...就真係細碟左少少啦!雖然係咁...但大家氣氛都好好,見到爸爸媽媽都好開心,令到自己都覺得開心呀!唔覺唔覺,佢地嘅婚姻都去到珍珠婚,雖然佢地都會有少少嘈交嘅時候,
2 FEBRUARY 2013(SAT) 早係一月嘅時候,PR姐姐送左份新年禮物俾小小豬,就係一SET有十種顏色嘅顏料呀~依個牌子我之前都用開,WASHABLE好方便,只要唔整污穢塊面仔,真係可以點玩都得.不過我買嗰隻就係四色牙膏狀,估唔到原來有咁多顏色呀~小小豬一見到我拎依啲顏料出嚟,又話要塗顏色


text:
首頁 » 北投區
2007/05/26
台北市房屋,松山區房屋,信義區房屋,大安區房屋,中山區房屋,中正區房屋,大同區房屋,萬華區房屋,文山區房屋,南港區房屋,台北市房屋松山區房屋信義區房屋大安區房屋中山區房屋中正區房屋大同區房屋萬華區房屋文山區房屋南港區房屋內湖區房屋士林區房屋北投區房屋高雄市房屋鹽埕區房屋鼓山區房屋左營區房屋楠梓區房屋三民區房屋新興區房屋前金區房屋苓雅區房屋前鎮區房屋旗津區房屋小港區房屋台北縣房屋板橋市房屋三重市房屋中和市房屋永和市房屋新莊市房屋新店市房屋樹林市房屋鶯歌鎮房屋三峽鎮房屋淡水鎮房屋汐止市房屋瑞芳鎮房屋土城市房屋蘆洲市房屋五股鄉房屋泰山鄉房屋林口鄉房屋深坑鄉房屋石碇鄉房屋坪林鄉房屋三芝鄉房屋石門鄉房屋八里鄉房屋平溪鄉房屋雙溪鄉房屋貢寮鄉房屋金山鄉房屋萬里鄉房屋烏來鄉房屋桃園縣房屋桃園市房屋中壢市房屋大溪鎮房屋楊梅鎮房屋蘆竹鄉房屋大園鄉房屋龜山鄉房屋八德市房屋龍潭鄉房屋平鎮市房屋新屋鄉房屋觀音鄉房屋復興鄉房屋新竹縣房屋竹北市房屋竹東鎮房屋新埔鎮房屋關西鎮房屋湖口鄉房屋新豐鄉房屋芎林鄉房屋橫山鄉房屋北埔鄉房屋寶山鄉房屋峨眉鄉房屋尖石鄉房屋五峰鄉房屋苗栗縣房屋苗栗市房屋苑裡鎮房屋通霄鎮房屋竹南鎮房屋頭份鎮房屋後龍鎮房屋卓蘭鎮房屋大湖鄉房屋公館鄉房屋銅鑼鄉房屋南庄鄉房屋頭屋鄉房屋三義鄉房屋西湖鄉房屋造橋鄉房屋三灣鄉房屋獅潭鄉房屋泰安鄉房屋台中縣房屋豐原市房屋東勢鎮房屋大甲鎮房屋清水鎮房屋沙鹿鎮房屋梧棲鎮房屋后里鄉房屋神岡鄉房屋潭子鄉房屋大雅鄉房屋新社鄉房屋石岡鄉房屋外埔鄉房屋大安鄉房屋烏日鄉房屋大肚鄉房屋龍井鄉房屋霧峰鄉房屋太平鄉房屋大里市房屋和平鄉房屋彰化縣房屋彰化市房屋鹿港鎮房屋和美鎮房屋線西鄉房屋伸港鄉房屋福興鄉房屋秀水鄉房屋花壇鄉房屋芬園鄉房屋員林鎮房屋溪湖鎮房屋田中鎮房屋大村鄉房屋埔鹽鄉房屋埔心鄉房屋永靖鄉房屋社頭鄉房屋二水鄉房屋北斗鎮房屋二林鎮房屋田尾鄉房屋埤頭鄉房屋芳苑鄉房屋大城鄉房屋竹塘鄉房屋溪州鄉房屋南投縣房屋南投市房屋埔里鎮房屋草屯鎮房屋竹山鎮房屋集集鎮房屋名間鄉房屋鹿谷鄉房屋中寮鄉房屋魚池鄉房屋國姓鄉房屋水里鄉房屋信義鄉房屋仁愛鄉房屋雲林縣房屋斗六市房屋斗南鎮房屋虎尾鎮房屋西螺鎮房屋土庫鎮房屋北港鎮房屋古坑鄉房屋大埤鄉房屋莿桐鄉房屋林內鄉房屋二崙鄉房屋崙背鄉房屋麥寮鄉房屋東勢鄉房屋褒忠鄉房屋臺西鄉房屋元長鄉房屋四湖鄉房屋口湖鄉房屋水林鄉房屋嘉義縣房屋太保市房屋朴子市房屋布袋鎮房屋大林鎮房屋民雄鄉房屋溪口鄉房屋新港鄉房屋六腳鄉房屋東石鄉房屋義竹鄉房屋鹿草鄉房屋水上鄉房屋中埔鄉房屋竹崎鄉房屋梅山鄉房屋番路鄉房屋大埔鄉房屋阿里山鄉房屋台南縣房屋新營市房屋鹽水鎮房屋白河鎮房屋柳營鄉房屋後壁鄉房屋東山鄉房屋麻豆鎮房屋下營鄉房屋六甲鄉房屋官田鄉房屋大內鄉房屋佳里鎮房屋學甲鎮房屋西港鄉房屋七股鄉房屋將軍鄉房屋北門鄉房屋新化鎮房屋善化鎮房屋新市鄉房屋安定鄉房屋山上鄉房屋玉井鄉房屋楠西鄉房屋南化鄉房屋左鎮鄉房屋仁德鄉房屋歸仁鄉房屋關廟鄉房屋龍崎鄉房屋永康市房屋高雄縣房屋鳳山市房屋林園鄉房屋大寮鄉房屋大樹鄉房屋大社鄉房屋仁武鄉房屋鳥松鄉房屋岡山鎮房屋橋頭鄉房屋燕巢鄉房屋田寮鄉房屋阿蓮鄉房屋路竹鄉房屋湖內鄉房屋茄萣鄉房屋永安鄉房屋彌陀鄉房屋梓官鄉房屋旗山鎮房屋美濃鎮房屋六龜鄉房屋甲仙鄉房屋杉林鄉房屋內門鄉房屋茂林鄉房屋桃源鄉房屋三民鄉房屋屏東縣房屋屏東市房屋潮州鎮房屋東港鎮房屋恆春鎮房屋萬丹鄉房屋長治鄉房屋麟洛鄉房屋九如鄉房屋里港鄉房屋鹽埔鄉房屋高樹鄉房屋萬巒鄉房屋內埔鄉房屋竹田鄉房屋新埤鄉房屋枋寮鄉房屋新園鄉房屋崁頂鄉房屋林邊鄉房屋南州鄉房屋佳冬鄉房屋琉球鄉房屋車城鄉房屋滿州鄉房屋枋山鄉房屋三地門鄉房屋霧臺鄉房屋瑪家鄉房屋泰武鄉房屋來義鄉房屋春日鄉房屋獅子鄉房屋牡丹鄉房屋台東縣房屋臺東市房屋成功鎮房屋關山鎮房屋卑南鄉房屋鹿野鄉房屋池上鄉房屋東河鄉房屋長濱鄉房屋太麻里鄉房屋大武鄉房屋綠島鄉房屋海端鄉房屋延平鄉房屋金峰鄉房屋達仁鄉房屋蘭嶼鄉房屋花蓮縣房屋花蓮市房屋鳳林鎮房屋玉里鎮房屋新城鄉房屋吉安鄉房屋壽豐鄉房屋光復鄉房屋豐濱鄉房屋瑞穗鄉房屋富里鄉房屋秀林鄉房屋萬榮鄉房屋卓溪鄉房屋宜蘭縣房屋宜蘭市房屋羅東鎮房屋蘇澳鎮房屋頭城鎮房屋礁溪鄉房屋壯圍鄉房屋員山鄉房屋冬山鄉房屋五結鄉房屋三星鄉房屋大同鄉房屋南澳鄉房屋澎湖縣房屋馬公市房屋湖西鄉房屋白沙鄉房屋西嶼鄉房屋望安鄉房屋七美鄉房屋基隆市房屋中正區房屋七堵區房屋暖暖區房屋仁愛區房屋中山區房屋安樂區房屋信義區房屋新竹市房屋東區房屋北區房屋香山區房屋台中市房屋中區房屋東區房屋南區房屋西區房屋北區房屋西屯區房屋南屯區房屋北屯區房屋嘉義市房屋東區房屋西區房屋台南市房屋東區房屋南區房屋北區房屋中西區房屋安南區房屋安平區房屋金門縣房屋金城鎮房屋金沙鎮房屋金湖鎮房屋金寧鄉房屋烈嶼鄉房屋烏坵鄉房屋連江縣房屋信義房屋永慶房屋中信房屋力霸房屋東森房屋住商房屋太平洋房屋僑福房屋 21世紀房屋買賣房屋出租房屋出售房屋購買房屋銷售房屋交易房屋估價房屋鑑價房屋拍賣房屋代標房屋投資房屋投標房屋聯賣房屋全國房屋美式房屋房產房屋租賃房屋裝潢房屋搬家房屋漏水房屋檢測房屋體檢房屋帶看房屋代書房屋稅金房屋移轉房屋繼承房屋贈與房屋工業房屋商業房屋
繼續閱讀
1


text:
引用:
先生, 我買左喇, 你SUGGEST我即係想點
咁如果有個人開個PO, 話買40D+1740, 你會唔會SUGGEST佢係買就買5D2呀
你SUGGEST左一次, 你有你觀點, 我答返你我觀點係乜, 咁咪算囉, 點解你又要再次SUGGEST?
明明係你煩到人, 之後又屈人話人慶, 又屈我話我偏激, 明明就係你偏激在先, 係咁話小小白要B+W, 但係又話自己講事實, 我話返俾你聽個事實係點, 數據又俾埋你, 你又係都唔信
事實係我買個FILTER咪買個FILTER囉, 點解你係都要我再買多個B+W先?
我就絕對無後悔, 我唔係LULU, 我買果陣梗係諗過度過, 真係覺得買個HOYA就夠, 個SALES夠叫我買個B+W啦, 都未輪到你, 咁我係買就一早買左啦, 係唔買就你點講都唔會買, 幾好都唔會, 何況B+W唔係真係咁好. 如果真係咁好, 我買錯左, 你話返俾我聽, 我都GUR D, 可能考慮買返個, 咁而家唔係丫嘛, 你係都話佢好, 又話我偏激, 你第一句同我講, 我應返你, 講返點解我唔買, 跟住停口, 咁咪天下太平囉? 點解你又會以為我覺得你串緊我, 要clarify一次, 之後又再繼續講返同一樣野, 又要搞到慶哂先


text:
嗰次擺酒已經比我老婆個老母搞到好唔開心
擺酒單嘢:
之後我就瞞住阿爸阿媽比左幾萬銀當係做定帛金比佢
以為之後可以安安落落, 點之又出事…
咁其實我係喺外國做野
結婚之後我就番去外國 , 老婆就留喺香港搞個visa過黎
今日同老婆講電話, 我提議佢到步之後, 最好快d去銀行自己開個戶口
之後我就問佢打算帶幾多錢過黎
點知佢話佢老母只係比1000蚊(港紙)佢帶過黎!!!
我即刻忍唔住話: 1000蚊夠X洗呀!?
順便說明一下我老婆既情況:
其實我一早之前已經知老婆d人工係個個月入晒佢同佢老母個聯名戶口度
老婆自己一直係無一個屬於自己既銀行戶口
所以我一開始都唔會expect佢老母會放好多出黎, 不過估唔到係咁過份
我就問老婆: 你自己無儲低一d錢比自己咩?
(因為我一向認為錢lee家野係每個人既個人私隱, 所以我拍拖咁多年都唔過問別一半既財政狀況)
老婆就話佢自己只有儲低兩千幾銀
我當時有d火就問: 你讀完書出黎做左十幾年野, 咁你個個月d人工去左邊呀?
老婆就話係佢老母用晒d錢去交保費, 所以屋企已經無晒錢
老婆又話佢老母之前同佢講, 去到外國之後一切開銷應該由我出晒
我就話, 你一開始去到外國無收入, 基本生活費當然由我負責無問題, 我既意思係你應該留一d錢比自己以防萬一
(老公叫老婆留私己錢…恐怕世上無幾個…)
我又話:你阿爸有長俸, 你阿媽有工做, 你弟弟又有工做, 我自己都有買保險, 交保費點會用晒d錢呀? 到底你阿媽係交保險費定交保護費呀?
之後老婆就細細聲話: 重有一d投資law……
OK啦, 各位觀眾, 終於講到重點啦, 原來有人用晒個女d人工去玩股票外幣
個女做左十幾年野, 咁多年儲落無十萬都八萬啦, 自己將d錢入晒袋只係比番一千蚊出黎, 根本當個女係生財工具


text:
10 FEBRUARY 2015(TUE)
唔經唔覺小小豬已經有54個月大, 即係四歲半人仔啦!
真係有咁啱得咁橋, 就係今日依個好日子, 老師俾左一個驚喜我地, 等我地知道小小豬真係大個仔, 有好大進步了~
事緣今日接小小豬放學之時, 老師同我講話一陣WHATAPPS兩張相俾我, 仲笑笑口話我睇到一定會好開心.
嘩...老師一向都好少會主動WHATAPPS學生上堂相俾我地, 加上講到咁當然係非常緊張, 我緊係唔等老師嘅WHATAPPS, 係課室門口等其他小朋友放晒學之後, 就問老師發生咩事啦!
原來今日老師請左小小豬出去向其他同學友唱兒歌呀~
可能係其他人心目中依一件只係小事一則, 都唔係點值得開心, 不過對小小豬嚟講, 已經係一個大進步了!
我之前都講過, 小小豬社交方面係比較弱加上自信心又唔係好足夠, 所以如果唔係好熟嘅人叫佢表演, 就算用盡所有方法利誘佢, 佢都一定唔會做.
雖然我地就依方面都俾好多鼓勵同訓練, 不過都仲係仍然有要有好大嘅進步空間, 所以真係完全冇諗過佢可以係學校有依個表現, 真係唔知醜咁講句, 當我睇到老師影依兩張嘅時候, 我都真係眼濕濕呀!
老師仲同我講, 依排小小豬係學校表現可以話係有好大進步, 只係仍然仲唔多願乖乖坐定, 其他各項表現都十分好, 仲讚佢學習能力好好, 叫我可以放心呀!
聽到老師依一番說話, 我都真係叫做安心啲啲, 起碼俾我知道老師對小小豬嘅評價都係正面, 亦都唔算係太攪事嘅份子, 咁我都安樂啲啲!
雖然小小豬係有進步, 不過佢嘅進步空間仍然係好大, 仲有好多缺點係需要改善, 所以開心完就好了, 要同小小豬繼續一齊努力, 希望可以一步步成為一個好乖乖(唔洗我成日勞氣啦)!


text:
政情:學術界拒接港府波
特首梁振英上任時聲言再冇黨派之分,而且要組成「香港營」,事隔一年多,聽聞除咗政界外,港府喺學術界都未能成功建立「香港營」,原因同今屆政府上任後,與學術界相處方式有關.有了解情況人士同我哋講,其中兩個主要原因係港府搵咗啲同學者溝通有困難嘅人嚟同學者溝通,同埋收番研究資助局嘅審批權,所以依家莫講泛民主派學者,連建制派及中立嘅人都唔想同港府行得咁埋喎.
政府通常會與學者保持溝通,咁至可以聽到較為中立嘅意見.不過有學術界中人最近就同我哋講,今屆政府有個現象,就係啲學者唔太想向政府建言,好重要嘅原因係今年年初,中央政策組喺冇諮詢下,突然收番研究資助局每年二千萬元嘅審批權,而往往學者又最重視得到別人嘅尊重,所以港府咁做已經破壞咗彼此嘅關係,喺學者心目中留下唔好印象.不過學術界中人話,呢次事件並唔係致命傷,另一個同樣重要嘅原因,係今屆政府根本搵唔到可以同學者溝通嘅人,協助築起橋樑.
邵善波張志剛唔夠「同聲同氣」
據了解,呢屆政府由中央政策組首席顧問邵善波及行政會議成員張志剛同學者有較多嘅接觸,但始終佢哋唔係學者,關係一定無咁密切喇.而且,有部分學者唔希望同政府有任何關係,驚黐得太埋影響自己仕途,依家政府民望咁低,更難搵人同佢共患難,所以政府只可靠自己喎.
其實以往中策組都有搵真正嘅學者加入,喺首屆政府入面,就有曾擔任康乃爾醫學院臨床副教授嘅鄭維健做首席顧問,同期又搵嚟前科大商學院副院長練乙錚擔任全職顧問.之後嗰屆政府嘅中策組首席顧問劉兆佳本身就係一名學者.直至今屆政府,唔單止佢哋嘅首席顧問唔可以算為學者,連全職顧問都唔係學術界嘅專家,加上邵善波喺政界出名惹火,人哋想佢聽意見,佢就同人去辯論,所以政府想搵學者幫手諗計,都唔係咁易.
贊助商: